

**ВЪПРОСИ И ОТГОВОРИ**

**ПО ПРОЦЕДУРА ЧРЕЗ ДИРЕКТНО ПРЕДОСТАВЯНЕ НА СРЕДСТВА НА КОНКРЕТНИ КРАЙНИ ПОЛУЧАТЕЛИ ЗА ИЗПЪЛНЕНИЕ НА ИНВЕСТИЦИИ ПО МЕХАНИЗМА ЗА ВЪЗСТАНОВЯВАНЕ И УСТОЙЧИВОСТ**

**BG-RRP-1.015 „УЧИЛИЩНА STEM СРЕДА"**

**И**

**ПРОЦЕДУРА BG-RRP-1.017 „КОНЦЕПЦИЯ ЗА STEM СРЕДА"** **ЗА РАЗРАБОТВАНЕ, ПОДАВАНЕ И СЪГЛАСУВАНЕ НА КОНЦЕПЦИЯ ЗА ИЗГРАЖДАНЕ НА УЧИЛИЩНА STEM СРЕДА**

**към 08.12.2023 г.**

## ВЪПРОС 1 от 19.04.2023 г. (Q001 постъпил чрез ИСУН 2020 по процедура BG-RRP-1.015):

Здравейте,

Във връзка с отворена процедура чрез директно предоставяне на средства на конкретни крайни получатели за изпълнение на инвестиции по Механизма за възстановяване и устойчивост BG-RRP-1.015 „УЧИЛИЩНА STEM СРЕДА“ моля за Вашите разяснения по отношение на следното:

1) На стр. 4 от Поканата за участие, т. 3.1. Допустими партньори, е записано следното изискване: „В случай, че в рамките на Дейност 1 кандидат предвижда строително-монтажни работи, изискващи издаването на разрешение за строеж съгласно Закона за устройство на територията (ЗУТ) и: - недвижимият имот е публична общинска собственост и не е предоставен за управление на съответното училище-кандидат, в предложението за изпълнение на инвестиция следва задължително да бъде включена като партньор съответната община-собственик на недвижимия имот.“

В тази връзка, 1.1) допустимо ли е да не бъде включена в партньорство общината ако в рамките на Дейност 1 кандидатът предвижда строително-монтажни работи, изискващи издаването на разрешение за строеж съгласно Закона за устройство на територията (ЗУТ), и недвижимият имот е публична общинска собственост, но е предоставен за управление на съответния кандидат? 1.2) Допустимо ли е да не бъде включена в партньорство общината ако в рамките на Дейност 1 кандидатът не предвижда строително-монтажни работи, изискващи издаването на разрешение за строеж съгласно ЗУТ, и недвижимият имот е публична общинска собственост, но е предоставен за управление на съответния кандидат?

2) На стр. 8 от Поканата за участие, e записано следното: „Не са допустими строително-монтажни работи в училищните сгради, финансирани по процедури BG-RRP-1.007 „МОДЕРНИЗАЦИЯ НА ОБРАЗОВАТЕЛНА СРЕДА”, BG-RRP-1.012 „ИЗГРАЖДАНЕ НА НОВИ СГРАДИ НА УЧИЛИЩА И ДЕТСКИ ГРАДИНИ“ и BG-RRP-1.014 „ИЗГРАЖДАНЕ НА ЦЕНТРОВЕ ЗА ВИСОКИ ПОСТИЖЕНИЯ В ПРОФЕСИОНАЛНОТО ОБРАЗОВАНИЕ И ОБУЧЕНИЕ“ (в случай на СМР в цялата сграда или при ново строителство) по Националния план за възстановяване и устойчивост, както и по Национална програма „Изграждане на училищна STEM среда“.

В тази връзка ако по процедура BG-RRP-1.014 „ИЗГРАЖДАНЕ НА ЦЕНТРОВЕ ЗА ВИСОКИ ПОСТИЖЕНИЯ В ПРОФЕСИОНАЛНОТО ОБРАЗОВАНИЕ И ОБУЧЕНИЕ“ не са предвидени СМР в цялата сграда или ново строителство и съответно не са предвидени и СМР за изграждане на STEM център, то допустимо ли ще бъде по настоящата процедура изграждане на STEM център (СМР+оборудване) в тази сграда, която не е била обект на СМР по процедура BG-RRP-1.014.

3)На стр. 6 от Поканата за участие, e записано следното: „В рамките на процедурата няма да бъдат подкрепяни дейности, съответно разходи финансирани по друг проект, програма или каквато и да е друга финансова схема, произлизаща от общинския бюджет, националния бюджет, бюджета на Европейския съюз или друга донорска програма през последните 5 години преди крайния срок за кандидатстване по процедурата за предоставяне на средства от Механизма за възстановяване и устойчивост или до предоставяне с решение на СНД на средства по Механизма.”

Кандидатът е получил финансиране по процедура BG16RFOP001-3.002 „Подкрепа за професионалните училища в Република България“, ОПРР 2014-2020 г. с окончателно плащане по АДБФП в края на 2019 г. В рамките на това финансиране е подобрена цялостната материално-техническа база на училището, изпълнени са мерки за енергийна ефективност, топлоизолация, подмяна на дограма, цялостна хидроизолация, основен ремонт на санитарните възли. Допустимо ли ще бъде на етаж от сградата по настоящата процедура да се изгради STEM център, като СМР по неговото изграждане няма да изискват издаването на разрешение за строеж съгласно ЗУТ, а ще бъдат дейности по боядисване на стени, подмяна на настилки и други необходими за изграждането на STEM среда съгласно Насоки за физическа среда в училищните STEM центрове НАЦИОНАЛНА ПРОГРАМА „ИЗГРАЖДАНЕ НА УЧИЛИЩНА STEM СРЕДА“ и при съблюдаване за не припокриване на дейности и разходи, финансиране по изпълнения вече проект по ОПРР 2014-2020г.?

**ОТГОВОР:**

1. Съгласно т. 3.1. „Допустими партньори“ от Поканата за участие в процедура BG-RRP-1.015 „Училищна STEM среда“:

*„В случай, че в рамките на Дейност 1 кандидат предвижда строително-монтажни работи, изискващи издаването на разрешение за строеж съгласно Закона за устройство на територията (ЗУТ) и:*

*- недвижимият имот е публична общинска собственост и не е предоставен за управление на съответното училище-кандидат, в предложението за изпълнение на инвестиция следва задължително да бъде включена като партньор съответната община-собственик на недвижимия имот.*

*- недвижимият имот е публична държавна собственост и е предоставен за управление на община или на Министерство на образованието и науката (МОН), Министерство на културата (МК), Министерство на младежта и спорта (ММС) или Технически университет – София (ТУ-София) и не е предоставен за управление на съответното училище-кандидат, в предложението за изпълнение на инвестиция следва задължително да бъде включена като партньор съответната община или МОН, МК, ММС или ТУ-София.*

***Не е допустимо включването на други партньори в предложенията за изпълнение на инвестиции извън горепосоченото изискване****.“*

В тази връзка, в случай, че недвижимият имот е публична общинска собственост, но е предоставен за управление на кандидата, тогава не следва да се включва като партньор съответната община, независимо дали се предвиждат строително-монтажни работи, изискващи издаването на разрешение за строеж съгласно ЗУТ. Обръщаме внимание, че съгласно действащата нормативна уредба „право на управление“ е различно от „право на ползване“. В тази връзка е необходимо внимателно да проверите статута на собствеността.

2) В случай че по процедура BG-RRP-1.014 „Изграждане на центрове за високи постижения в професионалното образование и обучение“ се предвиждат СМР в цялата сграда или ново строителство на сграда, тогава СМР за изграждане на STEM центъра следва да бъдат включени в процедура BG-RRP-1.014 „Изграждане на центрове за високи постижения в професионалното образование и обучение“. В случай че сградата/помещенията, обект на СМР по процедура BG-RRP-1.014 „Изграждане на центрове за високи постижения в професионалното образование и обучение“ е различна от сградата/помещенията, обект на СМР по процедура BG-RRP-1.015 „Училищна STEM среда“, тогава СМР за изграждане на STEM центъра следва да се предвидят в рамките на процедура BG-RRP-1.015 „Училищна STEM среда“.

Предвид това, ако по процедура BG-RRP-1.014 „Изграждане на центрове за високи постижения в професионалното образование и обучение“ не са предвидени СМР дейности в цялата сграда или ново строителство и в помещенията, обект на СМР по процедура BG-RRP-1.014, не са предвидени и СМР за изграждане на STEM център, то изграждането на STEM център следва да се предвиди по процедура BG-RRP-1.015 „Училищна STEM среда“.

3) Предвид че във въпроса е посочено, че в рамките на финансирането по ОПРР е подобрена цялостната материално-техническа база на училището, при планиране на дейностите по настоящата процедура кандидатът би следвало да отчете изискванията на ОПРР за периода на устойчивост на подкрепените по оперативната програма дейности. В тази връзка препоръчваме да се консултирате с бенефициента по проектното предложение по ОПРР за уточняване на детайлите, свързани със СМР.

## ВЪПРОС 2 от 20.04.2023 г. (Q002 постъпил чрез ИСУН 2020 по процедура BG-RRP-1.015):

Здравейте,

Съгласно правилата за изпълнение на процедурите по НПВУ СНД би следвало да оповести при публикуването на процедурата "Училищна STEM среда" т.нар. Таблица за отразяване на възражения и предложения по проекта на Покана. Следва да се има предвид, че съгласно информацията от интернет страницата на МОН писмени възражения и предложения по проекта Концепция за изграждане на училищна STEM среда са били събирани от заинтересованите страни на следния електронен адрес: m.kehayova@mon.bg в срок до 10.11.2022 г. включително. В допълнение в рамките на проведеното обществено обсъждане по процедурата е предложен и документ Приложение 2 - Типови спецификации на оборудване за STEM центровете, какъвто видно от публикуваната документация към Поканата по настоящата процедура липсва изцяло от утвърдените правила. Ето защо е необходимо и нормативно задължително обществеността да разполага с достъп през ИСУН до Таблицата за отразяване на възражения и предложения по проекта на Покана, за да бъдат проследени и причините за отпадане на списъка с типови спецификации на оборудване, който би бил от съществена полза както за кандидатите, така и за потенциалните доставчици, а също така би осигурил и изграждане на унифицирана и хармонична STEM среда във всички допустими училища в страната. Моля за отговор защо от публикуваната документация липсват задължителната Таблица за отразяване на възражения и предложения по проекта на Покана, както и документа Приложение 2 - Типови спецификации на оборудване за STEM центровете, който е бил част от общественото обсъждане на бъдещата процедура?

**ОТГОВОР:**

Съгласно т. 19. „Краен срок за подаване на предложения за изпълнение на инвестиция“ от Поканата за участие в процедура BG-RRP-1.015 „Училищна STEM среда“, искания за разяснения във връзка с Поканата могат да се отправят от страна на **кандидатите** по процедурата – държавни и общински училища и центрове за специална образователна подкрепа на територията на Република България, определени съгласно Заповед № РД09-853/18.04.2023 г. на министъра на образованието и науката (*Приложение Vа към Поканата*) и посочени в Списък на конкретните крайни получатели и максимален размер на финансиране (*Приложение V към Поканата*). **Разясненията се дават по отношение на Поканата**, не съдържат становище относно качеството на предложението и са задължителни за всички кандидати.

## ВЪПРОС 3 от 20.04.2023 г. (Q001 постъпил чрез ИСУН 2020 по процедура BG-RRP 1.017):

Здравейте,

Трябва ли преди да публикуваме тук концепцията, да я съгласуваме с (да е подписана от) директора на Националния СТЕМ център?

Има отварени 2 процедури - "Концепция за STEM среда" и "Училищна STEM среда". Моля за повече разяснение по коя процедура, какво следва да се прави.

**ОТГОВОР:**

Съгласно 11. „Дейности, допустими за финансиране“ от Поканата за участие в процедура BG-RRP-1.015 „Училищна STEM среда“:

„***ПОДГОТОВКА НА КОНЦЕПЦИЯ ЗА ИЗГРАЖДАНЕ НА УЧИЛИЩНА STEM СРЕДА И СЪГЛАСУВАНЕ С НАЦИОНАЛНИЯ STEM ЦЕНТЪР***

***Преди*** *подаването на предложението за изпълнение на инвестиции в Информационната система за Механизма по процедура* *BG-RRP-1.015 „Училищна STEM среда“, всеки кандидат следва да изготви* ***и да подаде за съгласуване*** *Концепция за изграждане на училищна STEM среда, представена във формат Excel съгласно образец (Приложение II към Поканата) и Решение на Педагогическия съвет за одобряване на Концепцията по образец (Приложение IIIb към Поканата). Концепцията за изграждане на училищна STEM среда (Приложение II към Поканата) трябва да бъде подписана с електронен подпис от директора на училището (или оправомощено от него лице) и да бъде придружена от Декларации на поне двама педагогически специалисти в избраните в Концепцията направления от училището (Приложение IIIa към Поканата), че ще съдействат за реализиране на Концепцията и ще използват закупеното оборудване в процеса на обучение. След преглед на представените документи за съответствие с изискванията, Концепцията за изграждане на училищна STEM среда ще бъде подписана с електронен подпис от директора на Националния STEM център (или оправомощено от него лице).* ***Детайлна информация за реда на подготовка на Концепция и подаването й за съгласуване е публикувана на следния интернет адрес****:* [*https://www.mon.bg/bg/100886*](https://www.mon.bg/bg/100886)*.“*

В тази връзка, за целите на разработване, подаване и съгласуване на Концепция за изграждане на училищна STEM среда, в процедура BG-RRP-1.017 „Концепция за STEM среда" в ИСУН 2020 следва да подадете Концепцията, подписана с електронен подпис от директора на училището (или оправомощено от него лице) и придружена от съответните документи. След преглед и оценка на подадената Концепция в рамките на компетентните звена в СНД, и в случай че отговаря на изискванията, Концепцията ще бъде подписана електронно от директора на Националния STEM център (или оправомощено от него лице), след което може да бъде подадено предложение за изпълнение на инвестиция по процедура BG-RRP-1.015 „Училищна STEM среда“, към което да бъде прикачена съгласуваната Концепция и необходимите придружителни документи съгласно т. 18 „Списък на документите, които се подават на етап кандидатстване“ от Поканата за участие по процедура BG-RRP-1.015 „Училищна STEM среда“.

Във връзка с поставения въпрос, **концепцията** **не** **се** **съгласува/подписва** с директора на Националния СТЕМ център (или оправомощено от него лице) **преди подаването й в ИСУН 2020 по процедура BG-RRP-1.017 „Концепция за STEM среда"**.

## ВЪПРОС 4 от 23.04.2023 г. (Q002 постъпил чрез ИСУН 2020 по процедура BG-RRP-1.017):

Уважаема госпожо / Уважаеми господине,

във връзка с обявената процедура № BG-RRP-1.017 - „Концепция за STEM среда", с настоящото Ви моля за следните разяснения по Насоките за разработване, подаване и съгласуване на Концепцията:

Въпрос №1. На стр. 6 от Насоките е посочено, че STEM Центърът може да бъде изграден в едно или няколко от 5-те Направления. На следващите редове е представена информация за примерни видове зони на STEM Центъра, например: Изследователски лаборатории, Класна стая за креативни дигитални създатели; Център за технологии в креативните индустрии; Център по природни науки, изследвания и иновации и др.

На стр. 8 от Насоките е посочено, че в т.6.1. от Концепцията трябва да се предостави информация в кои направления ще бъде изграден училищният STEM Център.

Каква информация трябва да бъде предоставена в т.6.1 от Концепцията:

-Описание на отделните видове зони, които ще бъдат създадени като част от STEM центъра и съответно оборудването/обзавеждането от съответните Направления,

или

-Общо посочване, че STEM Центърът ще бъде изграден в едно или съответно в няколко от 5 -те направления;

Въпрос № 2. На стр. 11 от Насоките, е посочено минимално ниво на оборудване по направления и ВОСКС, например: Дизайн и 3D Прототипиране: 3D принтер; 3D скенер; 3D очила; режещ плотер и други или техен еквивалент.

Означава ли това, че ако например STEM Центърът ще бъде в направление Дизайн и 3D Протипиране, трябва задължително да бъдат включени, респ. закупени като минимум всеки един от изброените 4 артикула – 3D принтер, 3D скенер, 3D очила и плотер?

Правилно ли е разбирането ни, че училището може да добави и друг вид оборудване, необходимо за съответната зона от STEM Центъра?

Въпрос № 3. В образеца на Концепцията за изграждане на училищна STEM среда, в отделните Sheets „Направление …n…“ е необходимо в колони B и C да се въведе вида на оборудването и неговите технически спецификации/характеристики.

- Моля, потвърдете че в колона C не се описват марки и модели на оборудването/софтуера/обзавеждането, а едниствено минимални технически характеристики/параметри и др., на които трябва то да отговаря.

- Какво е необходимо да бъде попълнено в колона D. Минимално ниво на оборудването по направлението ? Например ако е предвидено да се закупи професионална видеокамера, която ще бъде използвана в Център за технологии в креативните индустрии, какво трябва да бъде въведено в тази колона ?

Въпрос №4. Допустимо ли е извършването на ремонт на учителска стая и закупуване на обзавеждане и оборудване за нея ?

Въпрос № 5. Съществуват ли изисквания за осигуряване на различни режими на учене (движение, езерце, социализация, огнище, на върха, пещера) в STEM Центъра, така както бяха изискванията за физическата среда по Националната програма „Изграждане на училищна STEM среда“?

Въпрос № 6. Предвид това, че голяма част от оборудването в даден STEM Център може да бъде класифицирано като специализирано (например VR очила, 3D Принтер и др.), моля за Вашето разяснение какво следва да се разбира под допълнително специализирано оборудване за STEM във връзка с необходимостта от правилно разпределяне на бюджета на проекта и спазване на ограничението допълнителното специализирано оборудване да не надвишава 20 % от планираните разходи за оборудване за STEM ?

Благодаря Ви предварително!

**ОТГОВОР:**

1. Съгласно т. 3. „Разработване на Концепция за изграждане на училищна STEM среда“ от *Насоките за разработване, подаване и съгласуване на Концепция за изграждане на училищна STEM среда във връзка с процедура по Механизма за възстановяване и устойчивост BG-RRP-1.015 „УЧИЛИЩНА STEM СРЕДА“*, стр. 8:

*„* ***В т. 6.1. „Описание на идеята за изграждане на STEM среда“ задължително се посочва:***

*- В кои направления ще бъде изграден училищният STEM център;*

*- Колко високотехнологични оборудвани и свързани класни стаи ще бъдат изградени като част от STEM средата при спазване на максималния размер за ВОСКС, определен в Приложение V;*

*- Предвижда ли се закупуването на допълнително специализирано оборудване за STEM и с каква цел, отчитайки спецификата на училището, избраните направления и профила на учителите;*

*- Помещението/помещенията или обособени части от тях, в които ще бъде изградена училищната STEM среда, вкл. на кой етаж/и са разположени;*

*- Определените минимум 4 учебни предмета, към които ще е насочена дейността на STEM центъра в училището. Защо тези учебни предмети са избрани и по какъв начин са свързани с дейността на STEM центъра. Как се планира тези учебни предмети да бъдат включени в интегрираното преподаване.“*

В заключение, в т. 6.1. от Концепцията за изграждане на училищна STEM среда (*Приложение II*) следва да бъдат посочени направлението/направленията, които ще бъдат включени в STEM центъра (Роботика и Кибер - физични системи; Дизайн и 3D Прототипиране; Природни науки; Зелени технологии и устойчиво развитие; Математика и Информатика), като същите трябва да съответстват на посочените в Решението на Педагогическия съвет (*Приложение* IIIb), както и описание на отделните видове зони („Изследователски лаборатории“, „Класна стая за креативни дигитални създатели“, „Център за млади изследователи (начален етап)“, „Център за технологии в креативните индустрии“, „Център за дигитални създатели“, „Център по природни науки, изследвания и иновации“, „Учебна работилница (Maker Space)“), които ще бъдат създадени като част от STEM центъра.

1. Съгласно т. 3. „Разработване на Концепция за изграждане на училищна STEM среда“ от *Насоките за разработване, подаване и съгласуване на Концепция за изграждане на училищна STEM среда във връзка с процедура по Механизма за възстановяване и устойчивост BG-RRP-1.015 „УЧИЛИЩНА STEM СРЕДА“,* стр. 11 и 12:

„***Минималните нива на оборудване*** *по направления и за ВОСКС включват необходимото оборудване за провеждане на учебните часове по отделния учебен предмет. Задължително е в училището да бъде осигурено оборудването, необходимо за провеждането на учебните часове по съответния учебен предмет.“*

*„****Списъците не са изчерпателни и може оборудването в тях да бъде заменено с еквивалент по преценка на училището в зависимост от наличното оборудване в училището****.*

*Допустимо е и закупуването на* ***допълнително специализирано оборудване за STEM*** *според спецификата на училището, избраните направления и профила на учителите.*

*За специалните училища за ученици с нарушено зрение, специалните училища за ученици с увреден слух и помощните училища (ЦСОП)* ***не се прилагат изискванията за минимални нива на оборудване****. Тези училища могат да предвидят допълнително специализирано оборудване за STEM и за ВОСКС по тяхна преценка, съобразено със спецификата и нуждите на техните ученици.*

*Обзавеждането и интериорното оформление в училищния STEM център следва да съответстват на изискванията на Наредба № 24 от 10 септември 2020 г. за физическата среда и информационното и библиотечното осигуряване на детските градини, училищата и центровете за подкрепа за личностно развитие.“*

3. Съгласно Насоките за разработване, подаване и съгласуване на Концепция за изграждане на училищна STEM среда във връзка с процедура по Механизма за възстановяване и устойчивост BG-RRP-1.015 „УЧИЛИЩНА STEM СРЕДА“ в колона „С“ следва да се даде описание на техническите спецификации/характеристики на предвиденото за закупуване в колона „В“ оборудване/обзавеждане/софтуер, **без** да се посочват търговска марка и конкретен модел. В колона „D“ следва да се посочи на кой вид от минималното ниво на оборудване, посочено в т. 3. „Разработване на Концепция за изграждане на училищна STEM среда“ от Насоките, отговаря оборудването в колона В“.

4.Със заповед на министъра на образованието и науката са утвърдени НАСОКИ за разработване, подаване и съгласуване на Концепция за изграждане на училищна STEM среда във връзка с процедура по Механизма за възстановяване и устойчивост BG-RRP-1.015 „УЧИЛИЩНА STEM СРЕДА“, които са публикувани на интернет страница на МОН https://www.mon.bg/bg/100886 и в ИСУН (в специално създадена процедура BG-RRP-1.017 „Концепция за STEM среда"). Съгласно тези НАСОКИ, STEM центърът може да бъде изграден в едно или няколко помещения (препоръчително е на един етаж, но се допуска и изграждането му на различни етажи в училището) или да бъде обособен в рамките на едно помещение, като може да включва и изброените в НАСОКИТЕ примерни зони. При разработването на проектната идея следва да се има предвид, че изграждането на училищната STEM среда има за цел развитието на интегрирано преподаване. Поради тази причина е необходимо да бъдат определени минимум 4 учебни предмета, които ще бъдат преподавани в училищния STEM център.

Съгласно т. 11 „Дейности, допустими за финансиране“ от Поканата за участие в процедура BG-RRP-1.015 „Училищна STEM среда“:

*„В рамките на дейността се включва и ремонт, основен ремонт, реконструкция в училищната сграда* ***единствено с цел обособяване на нови пространства за учене*** *от съвременен характер и преобразуване на съществуващи традиционни учебни пространства и общи пространства/зони (в това число разделяне, обединяване, но не и нов строеж) за създаването на нова архитектурна образователна среда, която представлява физическия STEM център.“*

5. Насоките за разработване, подаване и съгласуване на Концепция за изграждане на училищна STEM среда не поставят изисквания за режимите на учене. Преценка на училището е по какъв начин да изгради STEM центъра си.

6. Съгласно т. 3. „Разработване на Концепция за изграждане на училищна STEM среда“ *от Насоките за разработване, подаване и съгласуване на Концепция за изграждане на училищна STEM среда във връзка с процедура по Механизма за възстановяване и устойчивост BG-RRP-1.015 „УЧИЛИЩНА STEM СРЕДА“*:

„*При разработването на проектната идея следва да се има предвид, че изграждането на училищната STEM среда има за цел развитието на интегрирано преподаване. Поради тази причина е необходимо да бъдат определени минимум 4 учебни предмета, които ще бъдат преподавани в училищния STEM център.“*

*„Планираното за закупуване оборудване трябва да съответства на минималното ниво на оборудване по направления и за ВОСКС и да бъде съвместимо с наличните ресурси в училището.*

***Минималните нива*** *на оборудване по направления и за ВОСКС включват необходимото оборудване за провеждане на учебните часове по отделния учебен предмет. Задължително е в училището да бъде осигурено оборудването, необходимо за провеждането на учебните часове по съответния учебен предмет.“*

„***Списъците не са изчерпателни и може оборудването в тях да бъде заменено с еквивалент по преценка на училището в зависимост от наличното оборудване в училището****.*

*Допустимо е и закупуването на* ***допълнително специализирано оборудване******за STEM*** *според спецификата на училището, избраните направления и профила на учителите.*

*За специалните училища за ученици с нарушено зрение, специалните училища за ученици с увреден слух и помощните училища (ЦСОП)* ***не се прилагат изискванията за минимални нива на оборудване****. Тези училища могат да предвидят допълнително специализирано оборудване за STEM и за ВОСКС по тяхна преценка, съобразено със спецификата и нуждите на техните ученици.*

*Обзавеждането и интериорното оформление в училищния STEM център следва да съответстват на изискванията на Наредба № 24 от 10 септември 2020 г. за физическата среда и информационното и библиотечното осигуряване на детските градини, училищата и центровете за подкрепа за личностно развитие.“*

Оборудването трябва да отговаря на „минималните нива на оборудване“ **или еквивалент. В случай, че** се предвиди и друго оборудване, което не е сред „минималните нива на оборудване“ или еквивалент, тогава то попада в категорията допълнително специализирано оборудване.

## ВЪПРОС 5 от 23.04.2023 г. (Q003 постъпил чрез ИСУН 2020 по процедура BG-RRP-1.017):

Здравейте!

В Насоките за разработване на STEM концепция на стр.7 е записано, че "Център за технологии в креативните индустрии" може да включва: видео студио и снимачна техника; звукозаписно студио; симулационна среда, виртуална и добавена реалност, видео и аудио оборудване за лингвистични занимания и др. Също така, в Насоките за разработване на STEM концепция на стр.8 е записано, че "Център по природни науки, изследвания и иновации" може да включва лаборатории по биотехнологии, фармацевтика, астрономия; елементи от производството на хранителни продукти, агротехнологии, анализ на почвите и др. Тези видове оборудване не са описани в петте направления, изброени на стр.6, и респективно имаме колебания, могат ли такива видове оборудване да се включват в Концепцията, и ако да, то в кои направления следва да се разпишат във формуляра?

**ОТГОВОР:**

Съгласно т. 3. „Разработване на Концепция за изграждане на училищна STEM среда“ от *Насоките за разработване, подаване и съгласуване на Концепция за изграждане на училищна STEM среда във връзка с процедура по Механизма за възстановяване и устойчивост BG-RRP-1.015 „УЧИЛИЩНА STEM СРЕДА“* в рамките на зона „Център за технологии в креативните индустрии“ е препоръчително включване на оборудване **в поне едно** от направленията „Роботика и Кибер - физични системи“, „Дизайн и 3D Прототипиране“ и „Математика и Информатика“. Съответно, в рамките на зона „Център по природни науки, изследвания и иновации“ е препоръчително да бъде включено оборудване **в поне едно** от направленията „Природни науки“, „Зелени технологии и устойчиво развитие“ и „Математика и Информатика“. В допълнение, моля вижте отговора на въпрос 4, т. 6.

## ВЪПРОС 6 от 24.04.2023 г. (Q003 постъпил чрез ИСУН 2020 по процедура BG-RRP-1.015):

Здравейте,

Във връзка с процедурата BG-RRP-1.015 „Училищна STEM среда“ имам следния въпрос:

В т.12 Категория разходи от Поканата за кандидатстване, раздел IV Непреки разходи, 8.1 Разходи за организация и управление могат ли да бъдат предвидени разходи за външни услуги, свързани с изпълнение на проекта, по-конкретно за:

- Консултантски услуги за външна техническа помощ във връзка с изпълнение на дейностите и отчитане на разходите по проекта.

- Външни услуги, свързани с подготовка и провеждане на обществени поръчки и сключване на договори с изпълнители.

- Консултантски услуги за външна техническа помощ за подготовка на концепция и подаване на проектното предложение

- Външни услуги, свързани с организация на дейностите по информация и публичност?

Благодаря

**ОТГОВОР:**

Допустимият размер на непреките разходи без ДДС по процедурата е в размер **на** **1 % от преките разходи без ДДС**. Съгласно Указанията на Структурата за наблюдение и докладване за попълване на електронен формуляр за кандидатстване по процедурата (Приложение VII към Поканата), в поле „Непреки дейности“ в секция 10 „Допълнителна информация необходима за оценка на проектното предложение“, кандидатът следва да посочи какви дейности за организация и управление и дейности за информация, комуникация и публичност ще изпълни в рамките на предложението за изпълнение на инвестиции, като посочи информация относно съответствието на планирани мерки по публичност и комуникация с условията и изискванията, описани в РЕГЛАМЕНТ (ЕС) 2021/241 и т. 11 от Поканата.

Преценка на кандидата е каква част от непреките разходи да бъдат възложени на външен изпълнител като изборът на изпълнители следва да бъде извършван по открит, прозрачен и публичен, недискриминационен и безусловен начин по смисъла на т. 89 – 96 от Известие на Комисията относно понятието за държавна помощ, посочено в член 107, параграф 1 от Договора за функционирането на Европейския съюз и в съответствие с действащото законодателство в областта на обществените поръчки.

Обръщаме внимание, че съгласно т. 12. „Категории разходи“ от Поканата за участие в процедура, сред видовете разходи, които не се финансират по настоящата процедура са:

*„• разходи за консултантски услуги за подготовка Концепцията за изграждане на училищна STEM среда и/или попълване на формуляра за кандидатстване за предложение за изпълнение на инвестиция;“*

## ВЪПРОС 7 от 24.04.2023 г. (Q004 постъпил чрез ИСУН 2020 по процедура BG-RRP-1.015):

Здравейте, допустимо ли е обзавеждане на зали за провеждане на часове по ИТ, КМИТ занимания по интереси и работа по проекти със средства по проекта BG-RRP-1.015 - „Училищна STEM среда"? Идеята е цялостно преустройство на помещенията - настилка, мебели, сървър и работни станции, интерактвна дъска, проектор и 3D принтер.

Благодаря!

**ОТГОВОР:**

Съгласно т. 11. „Дейности, допустими за финансиране“ от Поканата за участие в процедура **Дейност 1 е насочена към изграждане на STEM център и ВОСКС в училище** чрез оборудване/обзавеждане/строително-монтажни работи, и:

*„За изграждане на STEM центъра кандидатът може да избере едно или комбинация от няколко направления (Роботика и Кибер-физични системи, Дизайн и 3D Прототипиране, Природни науки, Зелени технологии и устойчиво развитие, Математика и Информатика) според потребностите на училището.“*

*„В рамките на дейността се включва и ремонт, основен ремонт, реконструкция в училищната сграда единствено с цел обособяване на нови пространства за учене от съвременен характер и преобразуване на съществуващи традиционни учебни пространства и общи пространства/зони (в това число разделяне, обединяване, но не и нов строеж) за създаването на нова архитектурна образователна среда, която представлява физическия STEM център“.*

Съгласно т. 12. „Категории разходи“ от Поканата за участие в процедура, за да бъдат финансирани, разходите по процедура трябва да допринасят за постигане на резултата –изграждане на STEM центрове и ВОСКС в училищата. Допустими са:

„*II. Разходи за материални активи*

*2. Разходи за оборудване за STEM без допълнително специализирано оборудване за STEM*

*2.1. Разходи за оборудване за STEM без допълнително специализирано оборудване за STEM*

*3. Разходи за допълнително специализирано оборудване за STEM*

*3.1. Разходи за допълнително специализирано оборудване за STEM*

*4. Разходи за оборудване за ВОСКС*

*4.1. Разходи за оборудване за ВОСКС*

*5. Разходи за обзавеждане за STEM*

*5.1. Разходи за обзавеждане за STEM*“

Със заповед на министъра на образованието и науката са утвърдени НАСОКИ за разработване, подаване и съгласуване на Концепция за изграждане на училищна STEM среда във връзка с процедура по Механизма за възстановяване и устойчивост BG-RRP-1.015 „УЧИЛИЩНА STEM СРЕДА“, които са публикувани на интернет страница на МОН <https://www.mon.bg/bg/100886> и в ИСУН (в специално създадена процедура BG-RRP-1.017 „Концепция за STEM среда"). Съгласно тези НАСОКИ, STEM центърът може да бъде изграден в едно или няколко помещения (препоръчително е на един етаж, но се допуска и изграждането му на различни етажи в училището) или да бъде обособен в рамките на едно помещение, като може да включва и изброените в НАСОКИТЕ примерни зони. При разработването на проектната идея следва да се има предвид, че изграждането на училищната STEM среда има за цел развитието на интегрирано преподаване. Поради тази причина е необходимо да бъдат определени минимум 4 учебни предмета, които ще бъдат преподавани в училищния STEM център.

В допълнение, моля вижте отговора на въпрос 3.

## ВЪПРОС 8 от 24.04.2023 г. (постъпил по електрона поща):

Извиняваме се за създаденото неудобство, но имаме следното запитване:

можем ли да кандидастваме за изграждането на два STEM кабинета /математика и информатика/, като единият е за начален етап, а другия за прогимназиален етап.

**ОТГОВОР:**

Съгласно т. 11. „Дейности, допустими за финансиране“ от Поканата за участие в процедура, на стр. 8 под черта е посочено:

„*За целите на процедура BG-RRP-1.015 „Училищна STEM среда“ под „център” се разбира групирането на повече от една съседни класни стаи, кабинети, лаборатории, хранилища и прилежащите към тях пространства. Центърът трябва да има общ фокус. Препоръчително е пространствата, които центърът включва, да са разположени в близост и на един и същ етаж от сградата.*“

Моля вижте и отговора на въпрос 7. В тази връзка преценка на училището е в колко и кои помещения да изгради STEM центъра и към кои направления да бъде насочен той, при съобразяване с етапа/ите или степента на образование, което съответното училище-кандидат предоставя (начален/прогимназиален/гимназиален).

## ВЪПРОС 9 от 26.04.2023 г. (постъпил по електронна поща):

ИСКАНЕ За промяна финансирането по Механизма за възстановяване и устойчивост BG-RRP-1.015 „УЧИЛИЩНА STEM СРЕДА“

Обръщаме се към Вас с молба да се преразгледа финансирането по Механизма за възстановяване и устойчивост BG-RRP-1.015 „УЧИЛИЩНА STEM СРЕДА“.

ПГСС, с. Ситово не сме получавали средства по НП “Изграждане на училищна STEM среда“ Дейност II.

През 2020 година кандидатствахме с проекти по:

НП “Осигуряване на съвременна образователна среда“, модул “Модернизиране на системата на професионалното образование, дейност I „Модернизиране на материално - техническата база“

и

НП “Изграждане на училищна STEM среда“, дейност II по НП “Изграждане на училищна STEM среда“,

бяхме ОДОБРЕНИ и по двете програми, но имахме право само на една.

Избрахме да участваме и получим финансиране по НП “Осигуряване на съвременна образователна среда“, модул “Модернизиране на системата на професионалното образование, дейност I „Модернизиране на материално-техническата база“.

Писмено изпратихме ДЕКЛАРАЦИЯ за отказа ни от финансиране по НП “Изграждане на училищна STEM среда“, дейност II по НП “Изграждане на училищна STEM среда“.

Приложение: Копие на Декларация за отказ

**ОТГОВОР:**

Моля вижте отговора на въпрос 2.

## ВЪПРОС 10 от 26.04.2023 г. (постъпил по електронна поща):

Здравейте!

Относно подготовката на концепцията, очакваше се да излезе актиализиран файл с минималните технически изисквания (Приложение 2), която бе коментирана на общественото обсъждане. В комплекта с документи обаче, такава таблица няма.

Въпросите ми са:

1. Ще има ли такъв файл или той отпада?

2. Трябва ли избраното технологично оборудване да отговаря на някакви минимални изисквания?

3. Липсата на файла означава ли, че може учителския съвет да избира сам какво технологично оборудване и обзавеждане да включи в концепцията и ако да, то има ли възможност на етап проверка на концепцията да има неодобрено оборудване?

4. По какви критерии се определя допустимостта на избраното оборудване?

Благодаря предварително!

**ОТГОВОР:**

1. Моля вижте отговора на въпрос 2.

2. Планираното за закупуване оборудване трябва да съответства на минималното ниво на оборудване по направления и за ВОСКС и да бъде съвместимо с наличните ресурси в училището. Минималните нива на оборудване по направления и за ВОСКС са посочени в т. 3. „Разработване на Концепция за изграждане на училищна STEM среда“ от *Насоките за разработване, подаване и съгласуване на Концепция за изграждане на училищна STEM среда във връзка с процедура по Механизма за възстановяване и устойчивост BG-RRP-1.015 „УЧИЛИЩНА STEM СРЕДА*“ и включват необходимото оборудване за провеждане на учебните часове по отделния учебен предмет. Минимални нива на оборудване по отделните направления (Роботика и Кибер - физични системи; Дизайн и 3D Прототипиране; Природни науки; Зелени технологии и устойчиво развитие; Математика и Информатика) и за ВОСКС. Задължително е в училището да бъде осигурено оборудването, необходимо за провеждането на учебните часове по съответния учебен предмет. В допълнение, количеството на избраното оборудване/обзавеждане трябва да бъде съобразено с броя на учебните места и вида на оборудването в училищния STEM център.

3. Моля вижте отговора на т. 2 по-горе, както и въпрос 4, т. 6. В допълнение, обзавеждането и интериорното оформление в училищния STEM център следва да съответстват на изискванията на Наредба № 24 от 10 септември 2020 г. за физическата среда и информационното и библиотечното осигуряване на детските градини, училищата и центровете за подкрепа за личностно развитие.

4. Със заповед на министъра на образованието и науката са утвърдени Методика и критерии за оценка на Концепция за изграждане на училищна STEM среда, които са публикувани на интернет страница на МОН <https://www.mon.bg/bg/100886> и в ИСУН (в специално създадена процедура BG-RRP-1.017 „Концепция за STEM среда").

## ВЪПРОС 11 от 26.04.2023 г. (Q005 постъпил чрез ИСУН 2020 по процедура BG-RRP-1.015):

Здравейте, във връзка с изпълнението на проекта „Училищна STEM среда" имам следните въпроси:

1. ОУ "Г.С.Раковски" - Варна и ГПЧЕ "Йоан Екзарх" - Варна ползваме обща сграда. За всяко от училищата е определена максимална сума за реализиране на дейностите. При създаване на СТЕМ център и оборудване на помещенията от всяко от училищата, които са общи за двете училища класни стаи, ще има ли забрана за ползавнето на техниката и пространството от ученици и учители на другото училище? При наличие на подобно ограничение ще стане невъзможно провеждането на нормален учебен процес, поради липса на класни стаи - и в момента няма никакво свободно пространство в сградата - всяка свободна стая е използвана и от двете училища за редовните часове, а всяко разширение в коридорите е превърнато в работен кабинет за административния персонал, логопед, психолог, педагогически съветник.

2. Предстои разделяне на двете училища в отделни сгради и в тази връзка: Какво ще се случи с оборудването, за което са изразходвани значителни обществени средства, а всяко преместване на ново място ще е рисково за функционирането му, необходимост да се пригажда към нови и несъобразени с него помещения, а в същото време ще останат оголени помещения в училището, което запазва старата сграда.

Моля да внесете разяснения, които ще са полезни при съгласуване на действията на екипите на двете училища при реализиране на плана за действие за да се осъществи оборудването на СТЕМ средата.

**ОТГОВОР:**

1. Поканата за участие в процедура BG-RRP-1.015 „Училищна STEM среда“ не поставя ограничения по отношение на използването на създадения училищен STEM център от ученици и учители от училище, различно от училището-кандидат. В същото време, двете училища, цитирани във въпроса, обхващат различни степени на образование. В тази връзка, моля вижте отговора на въпрос 8.

2. В рамките на процедура BG-RRP-1.015 „Училищна STEM среда“ се предвиждат дейности за СМР и за закупуване, доставка и монтаж на съвременно технологично оборудване, обзавеждане и софтуерни продукти за целите на изграждане на училищен STEM център в съответното училище, както и оборудване, необходимо за създаване на ВОСКС. Обзавеждането и интериорното оформление в училищния STEM център следва да съответстват на изискванията на Наредба № 24 от 10 септември 2020 г. за физическата среда и информационното и библиотечното осигуряване на детските градини, училищата и центровете за подкрепа за личностно развитие. Видно от въпроса се планира преместване на едно от училищата в друга сграда. В тази връзка, ангажимент на това училище е да осигури монтаж на закупеното оборудване/обзавеждане в подходящи помещения в другата сграда, при спазване на изискванията на действащата нормативна уредба, и които да бъдат обособени като училищен STEM център.

Обръщаме внимание, че съгласно чл. 4.7. от Договора за финансиране по процедура BG-RRP-1.015 „Училищна STEM среда“ закупеното по предложението за изпълнение на инвестиция оборудване следва да се използва за целите на предложението и да не променя предназначението след приключване на изпълнението на инвестицията по МВУ. Конкретният получател задължително уведомява СНД за промени в основното местонахождение и използването на оборудването, в случай че такива настъпят до приключване на изпълнението на инвестицията по МВУ.

## ВЪПРОС 12 от 27.04.2023 г. (Q006 постъпил чрез ИСУН 2020 по процедура BG-RRP-1.015):

Здравейте!

Към кое направление ще бъде изграждане на СТЕМ кабинет по Дървообработване и какъв е предмета или предметите при специалност "Производство на тапицирани изделия"?

**ОТГОВОР:**

Изборът на направление/направления (Роботика и Кибер - физични системи; Дизайн и 3D Прототипиране; Природни науки; Зелени технологии и устойчиво развитие; Математика и Информатика), които да бъдат включени в STEM центъра, както и изборът на минимум 4 учебни предмета, които ще бъдат преподавани в училищния STEM център, са изцяло по преценка на кандидата. Съгласно Насоките за разработване, подаване и съгласуване на Концепция за изграждане на училищна STEM среда във връзка с процедура по Механизма за възстановяване и устойчивост BG-RRP-1.015 „УЧИЛИЩНА STEM СРЕДА“, STEM центърът може да включва и следните примерни зони: „Изследователски лаборатории“, „Класна стая за креативни дигитални създатели“, „Център за млади изследователи (начален етап)“, „Център за технологии в креативните индустрии“, „Център за дигитални създатели“, „Център по природни науки, изследвания и иновации“, „Учебна работилница (Maker Space)“.

## ВЪПРОС 13 от 27.04.2023 г. (Q004 постъпил чрез ИСУН 2020 по процедура BG-RRP-1.017):

Относно насоките и изискванията за СМР

Дали е задължително изграждане на винилова настилка, при условие че настоящата настилка е чисто нова (паркет)???

**ОТГОВОР:**

В Поканата за участие в процедура BG-RRP-1.015 „Училищна STEM среда“ и в Насоките за разработване, подаване и съгласуване на Концепция за изграждане на училищна STEM среда не поставят условие за задължително изграждане на винилова настилка. Планираните СМР трябва да са съобразени с новата архитектурна образователна среда, която представлява физическия STEM център и да отговарят на действителните нужди от СМР за STEM средата в училището. В рамките на процедура BG-RRP-1.015 „Училищна STEM среда" няма да бъдат подкрепяни дейности, съответно разходи финансирани по друг проект, програма или каквато и да е друга финансова схема, произлизаща от общинския бюджет, националния бюджет, бюджета на Европейския съюз или друга донорска програма през последните 5 години преди крайния срок за кандидатстване по процедурата за предоставяне на средства от Механизма за възстановяване и устойчивост или до предоставяне с решение на СНД на средства по Механизма. В тази връзка кандидатът/партньорът попълва и подава към предложението за изпълнение на инвестиция Декларация при кандидатстване на кандидата/партньора (*Приложение I към Поканата*). Недопускането на дублиране на дейности, съответно разходи, ще се съблюдава както на етап кандидатстване (чрез декларации), така и по време на изпълнението на проекта (чрез проверки за двойно финансиране и др.).

## ВЪПРОС 14 от 27.04.2023 г. (Q007 постъпил чрез ИСУН 2020 по процедура BG-RRP-1.015):

Уважаема госпожо / Уважаеми господине,

във връзка с обявената процедура № BG-RRP-1.017 - „Концепция за STEM среда", с настоящото Ви моля за следните разяснения по Насоките за разработване, подаване и съгласуване на Концепцията:

Въпрос №1. На стр. 6 от Насоките е посочено, че STEM Центърът може да бъде изграден в едно или няколко от 5-те Направления. На следващите редове е представена информация за примерни видове зони на STEM Центъра, например : Изследователски лаборатории, Класна стая за креативни дигитални създатели; Център за технологии в креативните индустрии; Център по природни науки, изследвания и иновации и др.

На стр. 8 от Насоките е посочено, че в т.6.1. от Концепцията трябва да се предостави информация в кои направления ще бъде изграден училищният STEM Център.

Каква информация трябва да бъде предоставена в т.6.1 от Концепцията: -Описание на отделните видове зони, които ще бъдат създадени като част от STEM центъра и съответно оборудването/обзавеждането от съответните Направления,

или

-Общо посочване, че STEM Центърът ще бъде изграден в едно или съответно в няколко от 5 -те направления;

Въпрос № 2. На стр. 11 от Насоките, е посочено минимално ниво на оборудване по направления и ВОСКС, например: Дизайн и 3D Прототипиране: 3D принтер; 3D скенер; 3D очила; режещ плотер и други или техен еквивалент. Означава ли това, че ако например STEM Центърът ще бъде в направление Дизайн и 3D Протипиране, трябва задължително да бъдат включени, респ. закупени като минимум всеки един от изброените 4 артикула – 3D принтер, 3D скенер, 3D очила и плотер?

Правилно ли е разбирането ни, че училището може да добави и друг вид оборудване, необходимо за съответната зона от STEM Центъра?

Въпрос № 3. В образеца на Концепцията за изграждане на училищна STEM среда, в отделните Sheets „Направление …n…“ е необходимо в колони B и C да се въведе вида на оборудването и неговите технически спецификации/характеристики.

- Моля, потвърдете че в колона C не се описват марки и модели на оборудването/софтуера/обзавеждането, а едниствено минимални технически характеристики/параметри и др., на които трябва то да отговаря. - Какво е необходимо да бъде попълнено в колона D.

Минимално ниво на оборудването по направлението ?

Например ако е предвидено да се закупи професионална видеокамера, която ще бъде използвана в Център за технологии в креативните индустрии, какво трябва да бъде въведено в тази колона ?

Въпрос №4. Допустимо ли е извършването на ремонт на учителска стая и закупуване на обзавеждане и оборудване за нея ?

Въпрос № 5. Съществуват ли изисквания за осигуряване на различни режими на учене (движение, езерце, социализация, огнище, на върха, пещера) в STEM Центъра, така както бяха изискванията за физическата среда по Националната програма „Изграждане на училищна STEM среда“?

Въпрос № 6. Предвид това, че голяма част от оборудването в даден STEM Център може да бъде класифицирано като специализирано (например VR очила, 3D Принтер и др.), моля за Вашето разяснение какво следва да се разбира под допълнително специализирано оборудване за STEM във връзка с необходимостта от правилно разпределяне на бюджета на проекта и спазване на ограничението допълнителното специализирано оборудване да не надвишава 20 % от планираните разходи за оборудване за STEM ?

Благодаря Ви предварително!

**ОТГОВОР:**

Моля вижте отговора на въпрос 4.

## ВЪПРОС 15 от 28.04.2023 г. (Q008 постъпил чрез ИСУН 2020 по процедура BG-RRP-1.015):

Когато две училища ползват една сграда, има ли някакво ограничение създадената от всяко училище STEM среда да се ползва и от двете училища?

**ОТГОВОР:**

Моля вижте отговора на въпрос 11, т. 1.

## **ВЪПРОС 16 от 28.04.2023 г.** (Q005 постъпил чрез ИСУН 2020 по процедура BG-RRP-1.017):

Здравейте, имаме въпрос относно минималното ниво на оборудване.

Задължително ли е да се закупят всички изброени позиции от оборудването? Ако училището няма нужда от режещ плотер или 3D принтер може ли да не бъдат закупени?

Благодаря!

**ОТГОВОР:**

Моля вижте отговора на въпрос 4, т. 2.

## ВЪПРОС 17 от 28.04.2023 г. (Q006 постъпил чрез ИСУН 2020 по процедура BG-RRP-1.017):

Здравейте! Моля за отговор на следните въпроси:

1. В Приложение 2 "Концепция за изграждане на училищна STEM среда" има колона, озаглавена Минимално ниво на оборудване по направлението. Моля за информация, какво трябва да се попълни там.

2. Ще има ли отново таблица с минималните технически изисквания и конкретики за оборудването или остава само описаното в документа "Насоки за разработване на Концепция STEM Schools"?

3. По какви критерии ще се определя допустимостта на избраното технологично и друго оборудване?

Благодаря предварително!

**ОТГОВОР:**

1. Моля вижте отговора на въпрос 4, т. 3.

2. Моля вижте отговора на въпрос 2.

3. Моля вижте отговора на въпрос 10, т. 4.

## ВЪПРОС 18 от 02.05.2023 г. (Q007 постъпил чрез ИСУН 2020 по процедура BG-RRP-1.017):

Здравейте! Имам следните въпроси:

1. Високообзаведените технологични клани стаи могат ли да са част от СТЕМ центъра, за което сме предвидели 6 помещения за математика, физика, биология и други 2 кабинета за креативни създатели и 3D моделиране, като те ще са свързани с общи пространства между тях за отдих и релакс? Училището няма физическа възможност да отдели още пространства.

2. Може ли да се пренасочват средства от СМР към оборудване и технологии?

3. Ако средствата за СТЕМ центъра, вкл. за ВОСКС не достигат, възможно ли е да се потърси съфинансиране и как това се отразява във формуляра (бюджета)?

**ОТГОВОР:**

1. Съгласно т. 11. „Дейности, допустими за финансиране“ от Поканата за участие в процедура BG-RRP-1.015 „Училищна STEM среда":

*„****ВОСКС могат да бъдат разположени както в рамките на STEM центъра, така и извън него, в други подходящи учебни помещения на училището, по преценка на кандидата****.“*

2. Общият бюджет за изграждане на училищна STEM среда включва преки разходи (за STEM (СМР/оборудване/обзавеждане/софтуер) и за ВОСКС (оборудване/софтуер)) и непреки разходи (за организация и управление на предложението).

Съгласно т. 11. „Дейности, допустими за финансиране“ от Поканата за участие в процедура BG-RRP-1.015 „Училищна STEM среда":

*„****При подготовката на Концепцията за изграждане на училищна STEM среда, и впоследствие на етапа на подготовка на предложението за изпълнение на инвестиция, кандидатът трябва да се съобрази с ограниченията за разходите****, посочени в Списък на конкретни крайни получатели и максимален размер на финансиране (Приложение V към Поканата), както следва:*

*• Разходи за STEM:* ***до размера,*** *посочен за съответното училище в Списък на конкретни крайни получатели и максимален размер на финансиране (Приложение V към Поканата);*

*• Разходи за СМР и обзавеждане за STEM:* ***до 45%*** *от планираните разходи за STEM;*

*• Разходи за оборудване за STEM:* ***минимум 45%*** *от планираните разходи за STEM включващи закупуването на комплект/и от оборудване и софтуер за функционирането му/им.*

*• Разходи за допълнително специализирано оборудване за STEM:* ***до 20%*** *от планираните разходи за оборудване за STEM;*

*• Разходи за софтуер за STEM:* ***до 10%*** *от планираните средства за STEM; В рамките на тези средства се включва закупуването на самостоятелен софтуер, извън този необходим за функционирането на оборудването.*

*• Разходи за ВОСКС:* ***до размера,*** *посочен за съответното училище в Списък на конкретни крайни получатели и максимален размер на финансиране (Приложение V към Поканата);*

*• Разходи за софтуер за ВОСКС:* ***до 10% от планираните средства за ВОСКС****; В рамките на тези средства се включва закупуването на самостоятелен софтуер, извън този необходим за функционирането на оборудването.“*

В тази връзка преценка на кандидата е да планира средствата за всеки вид разход, необходими за изграждане на училищен STEM център, отчитайки нуждите на съответното училище, при спазване на ограниченията за отделните видове разходи.

3. Моля вижте отговора на т. 2. Също така, съгласно т. 9 от Поканата за участие в процедура BG-RRP-1.015 „Училищна STEM среда", максималният размер на предложение за изпълнение на инвестиция (в лева) по процедурата е съгласно Списък на конкретни крайни получатели и максимален размер на финансиране (Приложение V към Поканата). В тази връзка при подготовката на концепция за изграждане на училищна STEM среда (за специално създадена процедура BG-RRP-1.017 „Концепция за STEM среда") и впоследствие при въвеждане на планираните разходи в секция 7. Бюджет (в лева) в предложението за изпълнение на инвестиция по процедура BG-RRP-1.015 „Училищна STEM среда“, кандидатът следва да се съобрази с всички ограничения на разходите, включително и с определените максимални размери на средствата, посочени в Списъка на конкретни крайни получатели и максимален размер на финансиране (Приложение V към Поканата), вкл. с максималния размер на инвестицията, посочен в колона W „Общо средства за изграждане на училищна STEM среда в лв. с ДДС“.

## ВЪПРОС 19 от 03.05.2023 г. (Q009 постъпил чрез ИСУН 2020 по процедура BG-RRP-1.015):

Здравейте, въпросът ни е относно механизма на финансиране на процедурата - ще има ли авансово плащане и в какъв размер, или финансирането ще бъде на базата на възстановяване на изразходвани средства от бюджета на училището?

**ОТГОВОР:**

Съгласно чл. 3. Плащания от Договор за финансиране на инвестиция по Националния план за възстановяване и устойчивост (Приложение IX към Поканата) по процедура BG-RRP-1.015 „Училищна STEM среда":

*„3.3. СНД извършва плащания към КП и изготвя платежни нареждания за:*

*• предстоящи плащания по Инвестицията, или*

*• възстановяване на вече извършени плащания със собствени средства на КП – бюджетни организации, които са ангажирали временно ресурс.“*

В тази връзка не се предвижда авансово плащане от страна на СНД по настоящата процедура.

## ВЪПРОС 20 от 04.05.2023 г. (Q010 постъпил чрез ИСУН 2020 по процедура BG-RRP-1.015):

Моля да предоставите информация за индикативна дата на публикуване на резултатите от оценка на проектни предложения по Процедура „Модернизация на образователна среда”, тъй като училищата- кандидати по настоящата процедура следва да съобразят интервенциите си за СМР мерки по изграждане на STEM среда с тези, предвидени в проектните им предложения по Процедура „Модернизация на образователна среда” с цел избягване на двойно финансиране. Ако същото не е възможно на този етап, моля да уточните, по какъв начин, училищата, включени в проекти по Процедура „Модернизация на образователна среда”, могат да планират концепциите си по Процедура „Училищна STEM среда", при положение, че ако в настоящата концепция заложат само оборудване за СТЕМ и ВОСКС, но изключат СМР по изграждане на средата и едновременно с това - проектното предложение, в което са включени по Процедура „Модернизация на образователна среда”, бъде отхвърлено, реално същите ще останат без финансиране на инфраструктурни мерки за СТЕМ.

**ОТГОВОР:**

Оценката на предложенията за изпълнение на инвестиции, подадени по процедура чрез подбор BG-RRP-1.007 „Модернизация на образователна среда”, се очаква да приключи до 01.07.2023 г. в съответствие с чл. 14. (1) от Постановление № 114 от 8 юни 2022 г.

Съгласно НАСОКИ за разработване, подаване и съгласуване на Концепция за изграждане на училищна STEM среда във връзка с процедура по Механизма за възстановяване и устойчивост BG-RRP-1.015 „УЧИЛИЩНА STEM СРЕДА“, в Концепция за изграждане на училищна STEM среда (Приложение II към Поканата), т. 6.2. „Обосновка на идеята за изграждане на STEM среда“, задължително се посочва следната информация:

*„Посочва се необходимостта от ремонт, основен ремонт, реконструкция в училищната сграда единствено с цел обособяване на нови и преобразуване на съществуващите учебни пространства и общи зони (в това число разделяне, обединяване, но не и нов строеж) за създаването на нова архитектурна образователна среда, която представлява физическият STEM център, като* ***ясно се посочва дали СМР са предвидени по следните процедури по НПВУ – „Модернизация на образователна среда“, „Изграждане на нови сгради на училища и детски градини“ и „Изграждане на центрове за високи постижения в професионалното образование и обучение“****. Посочва се дали за предвидените СМР се изисква издаването на разрешение за строеж или не.“*

В случай че разходи за СМР за изграждане на училищна STEM среда са включени в предложение за изпълнение на инвестиция, което не е одобрено за финансиране по процедура BG-RRP-1.007 „Модернизация на образователна среда, Концепция за изграждане на училищна STEM среда, подадена по процедура BG-RRP-1.017 „Концепция за STEM среда“ за съгласуване с Националния STEM център, ще бъде върната на училището-кандидат за преработване.

## ВЪПРОС 21 от 04.05.2023 г. (Q008 постъпил чрез ИСУН 2020 по процедура BG-RRP-1.017):

Във връзка с процедура BG-RRP-1.017 „Концепция за STEM среда“ и последваща BG-RRP-1.015 „УЧИЛИЩНА STEM СРЕДА“, се обръщаме към Вас със следните ВЪПРОСИ:

1. Проектните дейности, предхождащи строително-ремонтни дейности /СМР/ се изпълняват преди сключването на Договора са финансиране с ККП- училище, а именно:

• Архитектурно заснимане, Архитектурен план/Скица на STEM центъра;

• Конструктивно обследване;

• Технически паспорт /съгласно необходимостта и спецификата на дадено помещение, съответно училище/;

• Доклад за оценка на съответствието и др., съгласно Насоките/Поканата за кандидатстване.

В тази връзка, както и за разработването на Концепцията и Бюджета на проекта:

1.1. Сключват ли се Договори за горните дейности преди подаване на Концепцията за одобрение от НСЦ?

1.2. Инвестиционният проект и Авторският надзор в 2 отделни или в един общ договор се сключват по време на изпълнение на СМР?

1.3.В кой момент от цялостния процес- ПРОЕКТИРАНЕ, ДОГОВОР ЗА ФИНАНСИРАНЕ, ИЗПЪЛНЕНИЕ НА СМР И ВЪВЕЖДАНЕ В ЕКСПЛОАТАЦИЯ, се заплащат дейностите по т.1 /проектните дейности/ и по Договора за строителен надзор?

2. Договор за СМР – може ли да се сключи „Под условие“ с Изпълнител след одобряване на концепцията от НСЦ с цел съкращаване на срока за избор на Изпълнител по ЗОП?

2.1. Налична ли е възможност за авансово плащане по Договора за СМР и Договора за строителен надзор или сумата се изплаща чак след „въвеждане в експлоатация на обекта“?

2.2. Необходимо ли е да се залага Гаранционен срок в Договора за СМР?

3. Декларациите, които се подават трябва ли да бъдат подписани електронно в самия документ или е допустимо на бъдат разписани на хартия и сканирани и самият сканиран файл да бъде подписан електронно?

4. Във формуляра за кандидатстване на фаза 2 – точка 10 Допълнителна информация необходима за оценка на проектното предложение в подточка 3-Ненанасяне на значителни вреди – изисква ли се по детайлна информация за всяка една цел или е необходимо само да се спомене, че изграждането на СТЕМ проектите НЕ нанася конкретните вреди – както е описано в един от документите за информация? Моля да дадете повече информация за изискваната обосновка за тази точка.

5. Във формуляра за кандидатстване на фаза 2 – точка 5 „Индикатори“ – какви индикатори трябва да бъдат посочени и какви стоиности?

**ОТГОВОР:**

1.1. Съгласно т. 12 „Категории разходи:“ от Поканата за участие в процедура „Училищна STEM среда“ „*За да бъдат* ***финансирани****, разходите по настоящата процедура трябва да са извършени от кандидата* ***след 1 февруари 2020 г.******до срока за изпълнение на инвестицията съгласно договора за финансиране по процедурата*** *и да допринасят за постигане на резултата – изграждане на STEM центрове и ВОСКС в училищата.“*

За целите на изготвяне на Концепцията за изграждане на училищна STEM среда всяко училище-кандидат следва да идентифицира нуждите на своето училище, вкл. и по отношение на СМР за обособяване/преобразуване на съответните помещения/зони за STEM център, като разходите следва да се планират при спазване на изискванията за икономичност, ефикасност, ефективност, публичност и прозрачност и приложимото законодателство (национално и европейско).

1.2. Съгласно действащото законодателство.

1.3. Зададеният въпрос е неясен. Моля вижте отговора на въпрос 19 или задайте въпроса отново по-конкретно.

2. Съгласно действащото законодателство. Обръщаме внимание, че съгласно чл. 3 ОСЪЩЕСТВЯВАНЕ НА ПРЕДВАРИТЕЛЕН И ПОСЛЕДВАЩ КОНТРОЛ НА ПРОЦЕДУРИ ЗА ОБЩЕСТВЕНИ ПОРЪЧКИ от Общите условия при предоставяне на средства на крайни получатели по Националния план за възстановяване и устойчивост (Приложение X към Поканата) по процедура BG-RRP-1.015 „Училищна STEM среда":

„*При обективна невъзможност след сключване на договор за финансиране с краен получател да се извърши предварителен контрол от страна на СНД поради вече проведена процедура по реда на ЗОП и сключен договор с изпълнител, СНД задължително извършва последващ контрол на процедурата за избор на изпълнител.“*

2.1. Моля вижте отговора на т. 1.3.

2.2. Съгласно действащото законодателство.

3. Всяка от двете декларации - Декларация при кандидатстване на кандидата/партньора, попълнена по образец (Приложение I към Поканата) и Декларация за информирано съгласие от педагогически специалист за участие в реализирането на Концепция за изграждане на училищна STEM среда (Приложение IIIa към Поканата) има възможност да се подпише по избор по един от следните варианти:

* Декларацията се датира и подписва на хартиен носител от лицето, официално представляващо кандидата/партньора и вписано в Регистър Булстат. След попълването, подписването и поставянето на дата на хартиения носител, декларацията следва да се сканира и да се прикачи в ИСУН в секция 3. „Прикачени електронно подписани документи“ на Формуляра по процедура BG-RRP-1.017 „Концепция за STEM среда“, съответно в секция 12. „Прикачени електронно подписани документи“ на Формуляра за кандидатстване по процедура BG-RRP-1.015 „Училищна STEM среда“.
* Декларацията може да бъде подписана с валиден КЕП на лицето, официално представляващо кандидата/партньора и вписано в Регистър Булстат (не е допустимо подписване от упълномощени лица) и да се прикачи в ИСУН в секция 3. на Формуляра по процедура BG-RRP-1.017 „Концепция за STEM среда“, съответно в секция 12. на Формуляра за кандидатстване по процедура BG-RRP-1.015 „Училищна STEM среда“. Препоръчва се подписването да е чрез attached signature – файл и подпис в един документ (подписът да се съдържа в документа).

Обръщаме внимание, че в случай на подаване на предложението за изпълнение на инвестиция по процедура BG-RRP-1.015 „Училищна STEM среда“ с валиден КЕП на официалния представляващ кандидата, кандидатът има възможност да подпише Декларация при кандидатстване на кандидата/партньора (Приложение I към Поканата) директно в секция 11. „Е-декларации“ от Формуляра за кандидатстване посредством отбелязване в кутийката „потвърждавам“, като в този случай не е необходимо да подписва и прилага тази Декларация (Приложение I към Поканата) като отделен файл в секция 12. „Прикачени електронно подписани документи“ от Формуляра за кандидатстване. В случай на партньорство, партньорът следва да подпише Декларация при кандидатстване на кандидата/партньора (Приложение I към Поканата) и същата да бъде прикачена в секция 12. „Прикачени електронно подписани документи“ от Формуляра за кандидатстване.

4. Съгласно Указания на СНД за попълване на електронен формуляр за кандидатстване по процедура BG-RRP-1.015 „Училищна STEM среда“ (Приложение VII към Поканата) в поле „10.4. Ненанасяне на значителни вреди“, секция 10 „Допълнителна информация необходима за оценка на проектното предложение“ от Формуляра за кандидатстване, кандидатът следва да опише по какъв начин планираните дейности и разходи в предложението за изпълнение на инвестиция са обвързани със спазване на принципа за „ненанасяне на значителни вреди“ и да обоснове, че те не водят до значителни вреди за шестте екологични цели, попадащи в обхвата на принципа.

В допълнение Съгласно т. 11. „Дейности, допустими за финансиране“ от Поканата за участие в процедура BG-RRP-1.015 „Училищна STEM среда":

*„****ВАЖНО !!!***

***Дейностите в предложението за изпълнение на инвестиция следва да се изпълняват в съответствие с шестте екологични цели и изискванията на Техническите насоки за прилагането на принципа за „ненанасяне на значителни вреди“ съгласно Регламента за Механизма за възстановяване и устойчивост, които са налични на следния интернет адрес****:* [***https://eur-lex.europa.eu/legal-content/EN/TXT/?uri=CELEX:52021XC0218(01)***](https://eur-lex.europa.eu/legal-content/EN/TXT/?uri=CELEX:52021XC0218(01))***.***

*Предложението за изпълнение на инвестиция следва да се реализира* ***при спазване на следните изисквания****:*

*- С оглед избягване причиняването на значителни и дългосрочни вреди за околната среда във връзка с прехода към кръговата икономика, икономическите оператори, извършващи строително-монтажни работи на сградите, трябва да гарантират, че поне 70% (тегловни) от неопасните строителни отпадъци и отпадъци от разрушаване (с изключение на естествено срещащи се материали, посочени в категория 17 05 04 в Европейския списък на отпадъците, установен с Решение 2000/532 / ЕО), (вкл. изгарянето или изхвърляне на отпадъци, с изключение на изгарянето на нерециклируем опасен отпадък), генерирани на строителния обект, ще бъдат подготвени за повторна употреба, рециклиране и друго оползотворяване на материали, включително насипните дейности, при които се използват отпадъци за заместване на други материали, в съответствие с йерархията на отпадъците и Протокола на ЕС за управление на отпадъците от строителство и разрушаване.*

*- „План за управление на строителните отпадъци“ следва да бъде неразделна част от всеки инвестиционен проект, с обхват и съдържание, съгласно чл. 4 и 5 от Наредбата за управление на строителните отпадъци и за използването на рециклирани строителни материали, приета с Постановление на Министерски съвет № 277 от 2012 г. Опазването на околната среда следва да бъде приоритет при изпълнението на обществените поръчки. Всички строително- монтажни дейности следва да се извършват при стриктно спазване на приложимите изисквания на нормативните документи, инструкциите на възложителя и други компетентни органи в областта на опазването на околната среда и в съответствие с изискванията на международния стандарт EN ISO 14001: 2015.*

*- Операторите, извършващи строителството, са длъжни да гарантират, че строителните компоненти и материалите, използвани при строително-монтажните работи на сградите, не съдържат азбест, нито вещества, които предизвикват много голямо безпокойство, както е определено въз основа на списъка на веществата, подлежащи на разрешение, посочен в приложение XIV Регламент (ЕО) № 1907/2006.*

*- По време на строителните дейности следва да бъдат взети мерки за намаляване на емисиите на шум, прах и замърсители.*

*Дейностите и разходите в предложението за изпълнение на инвестиция трябва да бъдат обвързани със спазване на принципа за „ненанасяне на значителни вреди“ и да не водят до значителни вреди за шестте екологични цели, попадащи в обхвата на принципа. Предложението за изпълнение на инвестиции не трябва да включва дейности и разходи, които биха могли да доведат до нарушаване на принципа. Кандидатът декларира, в* ***Декларация при кандидатстване на кандидата/партньора*** *(Приложение I към Поканата), че ще спазва принципа за „ненанасяне на значителни вреди” в процеса на изпълнение на инвестицията и описва в секция 10. Допълнителна информация необходима за оценка на проектното предложение, поле „Ненанасяне на значителни вреди” на Формуляра за кандидатстване по какъв начин планираните дейности и разходи в предложението за изпълнение на инвестиция са обвързани със спазване на принципа за „ненанасяне на значителни вреди“. На етап изпълнение, конкретните крайни получатели попълват* ***Формуляр за самооценка относно съблюдаване на принципа за ненанасяне на значителни вреди (DNSH) от инфраструктурни инвестиционни проекти*** *(Приложение XIV към Поканата).“*

5. В т. 7. „Индикатори“ от Поканата за участие по процедура BG-RRP-1.015 „Училищна STEM среда“ са посочени дефинициите на индикаторите. Съгласно Указания на СНД за попълване на електронен формуляр за кандидатстване по процедурата (Приложение VII към Поканата), **ПОПЪЛВАНЕ НА СЕКЦИЯ 5. ИНДИКАТОРИ**:

„*Индикаторите по процедурата са предварително зададени от СНД в Информационната система за Механизма и са задължителни за включване във всички предложения за изпълнение на инвестиции по настоящата процедура.*

*Информацията за индикатор „Училища с новоизградени и/или новооборудвани лаборатории за НТИМ, в т.ч. класни стаи с достъп до високи технологии“ е заложена служебно от СНД, визуализира се автоматично и не може да се променя от кандидата.*

*Информацията за индикатор „Капацитет на класните стаи на нови или модернизирани детски заведения и образователни заведения“ в полета „Базова стойност“ и „Източник на информация“ е заложена служебно от СНД, визуализира се автоматично и не следва да се променя от кандидата. Кандидатът трябва да попълни поле „Целева стойност“, която се очаква да бъде постигната с изпълнението на предложението за изпълнение на инвестиция.“*

Обръщаме внимание, че Информационната система за Механизма ИСУН2020 **не** позволява въвеждане на индивидуални индикатори на ниво проект от страна на кандидатите.

## ВЪПРОС 22 от 05.05.2023 г. (Q009 постъпил чрез ИСУН 2020 по процедура BG-RRP-1.017):

Здравейте,

моля за разяснение на следните въпроси:

1. Какво следва да се попълни в Образеца на Концепцията в Шийта на съответното направление в колона Минимално ниво на оборудването по Направлението?

2. В насоките за разработване на Концепция на стр. 11 има списък с минималните нива на оборудването, като моля за разяснение какво се има в предвид "Планираното за закупуване оборудване трябва да съответства на минималното ниво на оборудване по направления". Ако даден кандидат планира да изгради СТЕМ център в направление Дизайн и 3Д Прототипиране следва да включи като минимално оборудване 3D принтер; 3D скенер; 3D очила; режещ плотер или е допустимо да закупи само 3D принтер; 3D скенер; 3D очила; като не закупи режещ плотер?

3. В колона Минимално ниво на оборудването по Направлението следва само да се изброи необходимото оборудване от стр. 11 на Насоките или следва да се попълни нещо друго?

Благодаря предварително за разясненията.

**ОТГОВОР:**

1. Моля вижте отговора на въпрос 4, т. 3.

2. Моля вижте отговора на въпрос 4, т. 2, както и т. 1 по-горе.

3. Моля вижте отговора на т. 1 по-горе.

## ВЪПРОС 23 от 07.05.2023 г. (Q011 постъпил чрез ИСУН 2020 по процедура BG-RRP-1.015):

Здравейте,

във връзка с предоставените отговори по Въпрос 4/23.04.,възможно ли е да предоставите допълнителни разяснения по поставените по-долу въпроси?

Надяваме се да предоставите конкретни, но лесно разбираеми за училищата разяснения. За голямо съжаление, не успяваме да разберем отговорите на СНД, тъй като те са посочени като цитиране на определени текстове/параграфи от Насоките. Запознали сме се детайлно с разписаните условия в Насоките, но наистина се затрудняваме в тълкуването им.

1. На стр. 11 от Насоките, е посочено минимално ниво на оборудване по направления и ВОСКС, например за: "Дизайн и 3D Прототипиране":3D принтер; 3D скенер; 3D очила; режещ плотер И ДРУГИ ИЛИ ТЕХЕН ЕКВИВАЛЕНТ. Изброяването на артикулите с точка и запетая вероятно означава, че като абсолютен минимум всяко училище трябва да закупи тези 4 артикула или техни еквиваленти, в случай че ще кандидатства за Направление „Дизайн и 3D Прототипиране“.

Означава ли това, че ако например STEM Центърът ще бъде в направление „Дизайн и 3D Протипиране“, трябва задължително да бъдат закупени като минимум всеки един от изброените 4 артикула – "3D принтер; 3D скенер; 3D очила и режещ плотер"?

2. В Насоките за всяко направление са посочени минимални нива на оборудване, като са изброени по няколко артикула с точка и запетая и са добавени думите „И ДРУГИ ИЛИ ТЕХЕН ЕКВИВАЛЕНТ“. В допълнение на това, в Насоките е посочено, че „Списъците НЕ СА ИЗЧЕРПАТЕЛНИ и може оборудването в тях да бъде заменено с еквивалент по преценка на училището в зависимост от наличното оборудване в училището.“

От друга страна, като отговор на въпрос 4, т.6 е посочено, че : „Оборудването трябва да отговаря на „минималните нива на оборудване“ или еквивалент. В случай, че се предвиди и друго оборудване, което не е сред „минималните нива на оборудване“ или еквивалент, тогава то попада в категорията допълнително специализирано оборудване.

Посочването на думите „И ДРУГИ ИЛИ ТЕХЕН ЕКВИВАЛЕНТ“, както и това, че „СПИСЪЦИТЕ НЕ СА ИЗЧЕРПАТЕЛНИ, предоставя възможност на училищата да закупуват по свое усмотрение всякакво по вид оборудване- над минималното такова, което считат че ще бъде използвано за учене и преподаване в съответното STEM Направление, но това „друго оборудване“ ще бъде категоризирано като „допълнително специализирано оборудване“, което трябва да бъде до 20 % от стойността на планираните разходи за STEM оборудване.

Ако дадено училище разполага с бюджет 300 000 лв с ДДС, не предвижда СМР разходи и ще създаде STEM Център само в 1 направление : „Дизайн и 3D Прототипиране“ като закупи минималното ниво на оборудване, а именно следните 4 артикула : 3D Принтер, 3D Скенер; 3D очила; Режещ плотер, за обща стойност например 50 000 лв с ДДС, а всичко друго, което желае да закупи по проекта, като например: компютри за графичен дизайн, видеокамери, микрофони, осветление, техника за звукозаписване и т.н. (за Център за технологии в креативните индустрии), попада в категорията „допълнително специализирано оборудване“ и е с ограничение 20% от стойността на минималното оборудване, т.е. 10 000 лв с ДДС (20% от 50 000 лв), как ще бъде възможно кандидатстването за стойността от общо 300 000 лв с ДДС отредена за училището?

Възможно ли е да потвърдите, дали правилно е разбирането ни, че всякакво оборудване, което е извън изброените артикули с точка и запетая по съответните STEM направления, ще се счита за „допълнително специализирано оборудване“ и респективно ще бъде с ограничение на стойността му ( 20% от разходите за оборудване за STEM) ?

3. Допустимо ли е в STEM Концепцията разходите за СМР + обзавеждане да бъдат заложени като 45% от стойността на общите разходи, с което да се спазят Насоките, но при провеждането на обществената поръчка по ЗОП прогнозната стойност на поръчката да бъде по-висока от заложената в бюджета на проекта, като бъде изрично посочено че възложителя (училището или общината-партньор) ще финансира със собствени средства СМР разходите надвишаващи заложените в бюджета?

**ОТГОВОР:**

1. и 2. В точка 3 на Насоките за разработване, подаване и съгласуване на Концепция за изграждане на училищна STEM среда във връзка с процедура по Механизма за възстановяване и устойчивост BG-RRP-1.015 „УЧИЛИЩНА STEM СРЕДА“ е посочено, че:

Училището следва да опише проектната си идея за изграждане на училищен STEM център **в едно или няколко** от следните направления:

1. Роботика и Кибер - физични системи;

2. Дизайн и 3D Прототипиране;

3. Природни науки;

4. Зелени технологии и устойчиво развитие;

5. Математика и Информатика.

Изборът на **едно или няколко направления** е необходимо да се съобрази с:

- Определените **минимум 4 учебни предмета, към които ще е насочена дейността на STEM центъра в училището**. Защо тези учебни предмети са избрани и по какъв начин са свързани с дейността на STEM центъра. **Как се планира тези учебни предмети да бъдат включени в интегрираното преподаване**.

- Разработената идея за изграждане на STEM среда следва да е съобразена с вече извършените ремонтни дейности и закупеното обзавеждане и оборудване в училището по Национална програма „Изграждане на училищна STEM среда“, както и от други източници, при наличие на такива. Важно е да се уточни по какъв начин новото оборудване/софтуер/обзавеждане ще надгради вече извършените ремонтни дейности и съществуващото оборудване/обзавеждане.

- Основен фактор, който има значение при реализирането на Концепцията за изграждане на училищна STEM среда, е наличието на учители (и други специалисти) със съответния профил, които ще съдействат за реализиране на одобрената с Решение на Педагогическия съвет Концепция в съответствие със своите задължения и компетенции и ще използват закупеното оборудване/софтуер/обзавеждане в процеса на обучение на учениците по учебните предмети, по които преподават.

- Обосновка на количеството на избраното оборудване/обзавеждане, което трябва да бъде съобразено с броя на учебните места и вида на оборудването в училищния STEM център. В описанието следва да се включи и информация, ако се предвижда изграждането на учебна работилница (Maker space).

- **Минималните нива на оборудване по направления и за ВОСКС включват необходимото оборудване за провеждане на учебните часове по отделния учебен предмет**. Задължително е в училището да бъде осигурено оборудването, необходимо за провеждането на учебните часове по съответния учебен предмет.

- Предвижда ли се закупуването на допълнително специализирано оборудване за STEM и с каква цел, отчитайки спецификата на училището, избраните направления и профила на учителите.

Съгласно НАСОКИТЕ, STEM центърът може да включва и следните примерни зони:

**„Изследователски лаборатории“, „Класна стая за креативни дигитални създатели“, „Център за млади изследователи (начален етап)“,** „**Център за технологии в креативните индустрии“,** „**Център за дигитални създатели“, „Център по природни науки, изследвания и иновации“, „Учебна работилница (Maker Space)“.**

Предвиденото оборудване трябва да покрива минималните нива на изискване на направлението, посочени с точка и запетайка, като е дадена възможност в рамките на планирания бюджет да бъде закупено и „техен еквивалент“, както и „друго“ оборудване. В случай, че училище-кандидат планира да обособи някоя/някои от посочените примерни зони, то под „друго оборудване“ в рамките на минималните нива следва да се разбира едно или няколко от изброените видове оборудване, описани към всяка една от цитираните примерни зони, във Вашия случай „Център за технологии в креативните индустрии“. В случай, че училище-кандидат не планира да обособи някоя/някои от посочените примерни зони, то училището следва да се съобрази само с минималните нива на оборудване или техен еквивалент.

Допълнителното специализирано оборудване включва оборудване над минималното ниво по направление (вкл. „техен еквивалент“ и „друго оборудване“), необходимо за провеждане на учебните часове по минимум четири учебни предмета. Допълнителното специализирано оборудване следва да бъде съобразено със спецификата на училището, избраните направления и профила на учителите. Закупуването на такова оборудване не е задължително.

Обръщаме внимание, че процедурата не поставя ограничения към колко направления да бъде насочен училищният STEM център, съответно колко и какви зони училището да обособи в центъра. В тази връзка, училището може да избере повече от едно направления, в които да бъде изграден STEM центърът (съответно да обособи повече от една зони), като преценка на училището е дали да използва максимално определеният размер на средства за STEM, във Вашия случай 300 000 лв.

3. Моля вижте отговора на въпрос 18, т. 2 и т. 3.

## ВЪПРОС 24 от 09.05.2023 г. (Q012 постъпил чрез ИСУН 2020 по процедура BG-RRP-1.015):

В разходите за СМР, доставка и монтаж за обзавеждане, които са определени до 45 % от преките разходи, включени ли са разходи за закупуване на обзавеждането или тези разходи са включени в минимума 45 % от преките разходи за доставка и монтаж на оборудване. Въпросът ни е : в кои 45 % трябва да бъде включен разхода за закупуване на обзавеждане / мебели /.

**ОТГОВОР:**

Съгласно т. 11. „Дейности, допустими за финансиране“ от Поканата за участие в процедура BG-RRP-1.015 „Училищна STEM среда“:

*„Разходи за STEM:* ***до размера, посочен за съответното училище*** *в Списък на конкретни крайни получатели и максимален размер на финансиране (Приложение V към Поканата);*

*• Разходи за СМР и обзавеждане за STEM:* ***до 45% от планираните разходи за STEM****;*

В допълнение, планираните разходи за обзавеждане за STEM се въвеждат в бюджетен ред *5.1. Разходи за обзавеждане за STEM* в секция 7. Бюджет (в лева) от Формуляра за кандидатстване по процедура BG-RRP-1.015 „Училищна STEM среда“.

## ВЪПРОС 25 от 09.05.2023 г. (Q010 постъпил чрез ИСУН 2020 по процедура BG-RRP-1.017):

1. Можем ли да кандидатстваме за център за технологии в креативните индустрии, в който да бъде изградена зала за дигитално и аудио изкуство /Digital and Audio Art/ и в кое направление да го включим?

2. Възможно ли е да се закупи само оборудване към изградена вече лаборатория за "Природни науки" /финансирана преди 2 години със средства от бюджета на училището/?

**ОТГОВОР:**

1. Съгласно Насоките за разработване, подаване и съгласуване на Концепция за изграждане на училищна STEM среда във връзка с процедура по Механизма за възстановяване и устойчивост BG-RRP-1.015 „УЧИЛИЩНА STEM СРЕДА“, в рамките на зона „Център за технологии в креативните индустрии“ се препоръчва да бъде включено оборудване в поне едно от направленията: „Роботика и Кибер - физични системи“, „Дизайн и 3D Прототипиране“ и „Математика и Информатика“. Изборът на направление/направления, които да бъдат включени в STEM центъра, както и изборът на минимум 4 учебни предмета, които ще бъдат преподавани в училищния STEM център, са изцяло по преценка на кандидата.

2. Моля вижте отговора на въпрос 18, т.2. В допълнение, съгласно Насоките за разработване, подаване и съгласуване на Концепция за изграждане на училищна STEM среда във връзка с процедура по Механизма за възстановяване и устойчивост BG-RRP-1.015 „УЧИЛИЩНА STEM СРЕДА“, при попълване на т. 6.2. „Обосновка на идеята за изграждане на STEM среда“ от Концепцията, освен останалата информация училището следва да има предвид че: „*Разработената идея за изграждане на STEM среда следва да е съобразена с вече извършените ремонтни дейности и закупеното обзавеждане и оборудване в училището по Национална програма „Изграждане на училищна STEM среда“, както и от други източници, при наличие на такива. Важно е да се уточни по какъв начин новото оборудване/софтуер/обзавеждане ще надгради вече извършените ремонтни дейности и съществуващото оборудване/обзавеждане.*“:

## ВЪПРОС 26 от 10.05.2023 г. (Q013 постъпил чрез ИСУН 2020 по процедура BG-RRP-1.015):

Здравейте,

възможно ли е средствата определени за закупуване на софтуер да бъдат пренасочени за закупуване на друга електронна техника, тъй като в направление "Зелени технологии" ще се обучават ученици от I- IV клас чрез - mozaBook- Образователен презентационен софтуер.

**ОТГОВОР:**

Моля вижте отговора на въпрос 18, т.2.

## ВЪПРОС 27 от 10.05.2023 г. (Q011 постъпил чрез ИСУН 2020 по процедура BG-RRP-1.017):

Здравейте,

Във връзка с отворена процедура чрез директно предоставяне на средства на конкретни крайни получатели за изпълнение на инвестиции по Механизма за възстановяване и устойчивост BG-RRP-1.017 „КОНЦЕПЦИЯ ЗА STEM СРЕДА“ моля за Вашите разяснения по отношение на следното:

Помещенията за изграждане на STEM - центъра се нуждаят от основен ремонт. Разходите за изготвяне на архитектурен проект и дизайнерстките услуги, могат ли да влязат в разход СМР към проекта.

**ОТГОВОР:**

Съгласно т. 12. „Категории разходи“ от Поканата за участие в процедура BG-RRP-1.015 „Училищна STEM среда“, разходите за услуги, които са пряко свързани с проекта, финансиран по настоящата процедура и са необходими за неговата подготовка и изпълнение, като инженерни и технически изследвания и др., могат да се финансират по настоящата процедура. В тази връзка при попълване на секция 7. Бюджет (в лева) от Формуляра за кандидатстване по процедура BG-RRP-1.015 „Училищна STEM среда“, в общата стойност по бюджетен ред *1.1. Разходи за СМР на STEM център*, училището-кандидат може да включи и разходите за изготвяне на архитектурен проект и дизайнерски услуги, по преценка на кандидата, в случай че са свързани с изграждане на STEM център и ВОСКС в училището и е спазена действащата нормативна уредба за възлагането им на външни изпълнители.

## ВЪПРОС 28 от 10.05.2023 г. (Q012 постъпил чрез ИСУН 2020 по процедура BG-RRP-1.017):

Във връзка с изискванията, посочени в Насоки за кандидатстване, в т. 6.3. „Описание на мерките за осигуряване устойчивост на идеята за изграждане на STEM среда“ и указанията „За осигуряване на изпълнението на идеята за изграждане на STEM среда следва да предвидите съответни мерки за осигуряване на нейната устойчивост. В този раздел задължително следва да включите следната информация:

- Предвиден ли е дългосрочен абонамент за софтуер/поддръжка и други с оглед устойчивост на идеята?

Въпрос 1: Предвид факта, че гаранционният срок на оборудването от производителите е различен за различните видове техника, следва ли за проекта да бъде предложен един и същ гаранционен срок за цялото оборудване?

Въпрос 2: С оглед устойчивостта на идеята, следва ли гаранционният срок да е мин. 36 месеца на цялото, доставено по проекта оборудване?

**ОТГОВОР:**

1. и 2. Преценка на кандидата е какъв гаранционен срок/поддръжка да заложи за оборудването/софтуера при спазване на изискванията в Поканата за участие в процедура и приложения към нея, като същият следва да се опише в т. 6.3. „Описание на мерките за осигуряване устойчивост на идеята за изграждане на STEM среда“ от образеца на Концепция за изграждане на училищна STEM среда (Приложение II)*.*

## ВЪПРОС 29 от 10.05.2023 г. (Q014 постъпил чрез ИСУН 2020 по процедура BG-RRP-1.015):

Професионална гимназия по дървообработване и строителство "Цар Иван Асен II", гр. Хасково е конкретен бенефициент за изграждане на ЦВП в ПОО.

В покана за участие по настоящата процедура за изграждане на STEM среда е записано така: "Не са допустими строително-монтажни работи в училищните сгради, финансирани по процедури BG-RRP-1.007 „МОДЕРНИЗАЦИЯ НА ОБРАЗОВАТЕЛНА СРЕДА”, BG-RRP-1.012 „ИЗГРАЖДАНЕ НА НОВИ СГРАДИ НА УЧИЛИЩА И ДЕТСКИ ГРАДИНИ“ и BG-RRP-1.014 „ИЗГРАЖДАНЕ НА ЦЕНТРОВЕ ЗАВИСОКИ ПОСТИЖЕНИЯ В ПРОФЕСИОНАЛНОТО ОБРАЗОВАНИЕ И ОБУЧЕНИЕ“ (в случай на СМР в цялата сграда или при ново строителство) по Националния план за възстановяване и устойчивост, както и по Национална програма „Изграждане на училищна STEM среда“.

ПГСД "Цар Иван Асен II" ще изгражда ЦВП в нова сграда, в която не се предвижда изграждане на STEM среда.

Допустимо ли е изграждане на STEM среда за нуждите на гимназията, която се планира да бъде в бившата столова на общежитието в което има и учебни зали/кабинети. Училищната сграда (общежитието) е отделно обособен обект и не е финансиран по процедура BG-RRP-1.007 и процедура BG-RRP-1.012.

**ОТГОВОР:**

В случай че по процедура BG-RRP-1.014 „Изграждане на центрове за високи постижения в професионалното образование и обучение“ е включено строителство на нова сграда, в която не се предвижда да бъде изграден STEM центъра на училището и не е предвиден ремонт на цялата съществуваща сграда на училището, тогава училището-кандидат следва да планира изграждането на STEM център в рамките на настоящата процедура BG-RRP-1.015 „Училищна STEM среда“. Преценка на училището-кандидат е в кои помещения да обособи училищния STEM център при спазване на изискванията на Поканата. Училищната STEM среда има за цел развитието на интегрирано преподаване, поради което е необходимо да бъдат определени минимум 4 учебни предмета, които ще бъдат преподавани в училищния STEM център. В тази връзка, училищният STEM център би могъл да бъде изграден в сградата на общежитието, в случай че то е разположено в двора на училището с оглед осигуряване на ефективен и непрекъсваем учебен процес.

## ВЪПРОС 30 от 11.05.2023 г. (Q015 постъпил чрез ИСУН 2020 по процедура BG-RRP-1.015):

Здравейте, Във връзка с отворена процедура чрез директно предоставяне на средства на конкретни крайни получатели за изпълнение на инвестиции по Механизма за възстановяване и устойчивост BG-RRP-1.015 „Училищна STEM среда“ моля за Вашите разяснения по отношение на следното: Помещенията за изграждане на STEM - центъра се нуждаят от основен ремонт. Разходите за изготвяне на архитектурен проект и дизайнерстките услуги, могат ли да влязат в разход СМР към проекта.

**ОТГОВОР:**

Моля вижте отговора на въпрос 27.

## ВЪПРОС 31 от 11.05.2023 г. (Q016 постъпил чрез ИСУН 2020 по процедура BG-RRP-1.015):

Здравейте,

при подаване на Концепцията в раздел остойностен списък за оборудване/обзавеждане и СМР за съответното направление, в забележка е записано, че не се попълва част СМР. Кога се попълва тя? Къде и кога се прилагат КСС-тата?

Следва ли да бъде направен архитектурен план, при положение, че няма да се събарят стени, но ще се прекарва вода?

**ОТГОВОР:**

1. Съгласно НАСОКИ за разработване, подаване и съгласуване на Концепция за изграждане на училищна STEM среда във връзка с процедура по Механизма за възстановяване и устойчивост BG-RRP-1.015 „УЧИЛИЩНА STEM СРЕДА“, при попълване на Концепция за изграждане на училищна STEM среда (Приложение II)”:

*С оглед коректното изчисляване на размера на исканото финансиране за изграждане на училищна STEM среда в т. 5 от Концепцията,* ***където е приложимо в съответните работни листове „Направление 1, 2, 3, 4 и 5“,*** *„ВОСКС“ и „Специализирано оборудване“,* ***разходите за СМР******се посочват общо****, без да е необходимо тяхното описание, и за тях не се посочва източник за формиране на единична цена.“*

В работни листове „Направление 1, 2, 3, 4 ,5“ от образеца на Концепция, в част IV: Разходи за СМР се попълва колона „Наименование на оборудване/софтуер/обзавеждане/СМР“ и колона „Единични цена без ДДС (лева)“ и не се попълва колона C „Описание/Технически спецификации/характеристики“ и колона I „Източник на формиране на единична цена на вид оборудване/софтуер/обзавеждане“. 2. Съгласно т. 11 „Дейности, допустими за финансиране“ от Поканата за участие в процедура BG-RRP-1.015 „Училищна STEM среда“, „*Проектирането, изпълнението, завършването на строителството и въвеждането на обекта в експлоатация (когато е приложимо) се извършват по реда на ЗУТ и приложимата нормативна уредба*.“. В допълнение, съгласно НАСОКИ за разработване, подаване и съгласуване на Концепция за изграждане на училищна STEM среда във връзка с процедура по Механизма за възстановяване и устойчивост BG-RRP-1.015 „УЧИЛИЩНА STEM СРЕДА“, в т. 6.2. „Обосновка на идеята за изграждане на STEM среда“ на Концепция за изграждане на училищна STEM среда (Приложение II)”, кандидатът посочва:

*- Описание как* ***съществуващите помещения и пространства*** *в училището ще бъдат обновени за изграждането на STEM среда. Какво ще бъде интериорното оформление и какво обзавеждане ще бъде осигурено.*

*- Посочва се необходимостта от ремонт, основен ремонт, реконструкция в училищната сграда единствено с цел обособяване на нови и преобразуване на съществуващите учебни пространства и общи зони (в това число разделяне, обединяване, но не и нов строеж) за създаването на нова архитектурна образователна среда, която представлява физическият STEM център, като* ***ясно се посочва дали СМР са предвидени по следните процедури по НПВУ – „Модернизация на образователна среда“, „Изграждане на нови сгради на училища и детски градини“ и „Изграждане на центрове за високи постижения в професионалното образование и обучение“.******Посочва се дали за предвидените СМР се изисква издаването на разрешение за строеж или не****.*

Обръщаме внимание, че съгласно т. 11. „Дейности, допустими за финансиране“ от Поканата за участие в процедура BG-RRP-1.015 „Училищна STEM среда“:

*„Дейността не включва подобряването на общата инфраструктура в училището (покрив, ограда, двор, асансьори, стълбища, водопроводна канализация, външна изолация и т.н.). Ремонтирането на тоалетни, коридори и фоайета може да бъде включено в предложението за изпълнение на инвестиции, ако тези помещения попадат в общото пространство на предвиждания STEM център.“*

## ВЪПРОС 32 от 11.05.2023 г. (Q017 постъпил чрез ИСУН 2020 по процедура BG-RRP-1.015):

На стр.26 от Поканата за участие в процедура чрез директно предоставяне на средства на конкретни крайни получатели за изпълнение на инвестиции по Механизма за възстановяване и устойчивост BG-RRP-1.015 „УЧИЛИЩНА STEM СРЕДА“ е записано: "За да бъдат финансирани, разходите по настоящата процедура трябва да са извършени от кандидата след 1 февруари 2020 г. до срока за изпълнение на инвестицията съгласно договора за финансиране по процедурата и да допринасят за постигане на резултата – изграждане на STEM центрове и ВОСКС в училищата". Имаме съмнение, че годината не трябва да е 2020?

**ОТГОВОР:**

Цитираното условие е коректно и е в съответствие с чл. 17 на Регламент (ЕС) 2021/241 на Европейския парламент и на Съвета от 12 февруари 2021 година за създаване на Механизъм за възстановяване и устойчивост.

## ВЪПРОС 33 от 12.05.2023 г. (Q018 постъпил чрез ИСУН 2020 по процедура BG-RRP-1.015):

Здравейте, пишем Ви от ОУ "Найден Геров", с. Гавраилово, общ. Сливен, с код по НЕИСПОУ 2000136. Направихме си регистрация в системата ИСУН 2020 с имейла info-2000136@edu.mon.bg. Може ли с тази регистрация да изпратим Концепцията и Проектното предложение по Проекта за "Училищната СТЕМ среда"? И ако не е възможно, какво трябва да направим?

**ОТГОВОР:**

Съгласно Указания на СНД за попълване на електронен формуляр за кандидатстване по процедура чрез директно предоставяне на средства на конкретни крайни получатели BG-RRP-1.015 „УЧИЛИЩНА STEM СРЕДА“ (Приложение VII към Поканата) при подаване на предложение за изпълнение на инвестиция по процедура BG-RRP-1.015 „Училищна STEM среда" е препоръчително кандидатите да използват същия профил, използван за подаване на Концепция за изграждане на STEM среда и придружаващи към нея документи за съгласуване. През профила на кандидата впоследствие ще се извършва електронната комуникация със Структурата за наблюдение и докладване (СНД) по време на етап „Оценка на проектно предложение“. Необходимо е през цялото време на оценителния процес кандидатът да има достъп до този имейл адрес, като на него се получават известия за всички системни съобщения – както за смяна на пароли при необходимост, така и известия за постъпил въпрос по време на оценката.

## ВЪПРОС 34 от 15.05.2023 г. (Q013 постъпил чрез ИСУН 2020 по процедура BG-RRP-1.017):

Здравейте, ето първият ми въпрос:

В изградения STEM по НП „Изграждане на училищна STEM среда“ имаме „Лаборатория за технохимичен контрол на хранителни продукти и храни“. Можем ли да оборудваме кухните в учебните работилници, които са прилежащи към лабораторията /в едно общо помещение са/ с професионални готварски печки от най-ново поколение, при спазване на изискванията за липса на двойно финансиране?

Направлението, в което нашата идея ще бъде реализирана е: „Зелени технологии и устойчиво развитие“, в частта „Устойчиво развитие на ресторантьорството и туризма“.

Чрез закупуването на съвременно енергийно ефективно технологично оборудване на кухните:

1. Се намалява разходът на електричество и въглеродния отпечатък.

2. Се осигурява удължен експлоатационен живот.

3. Се оползотворява оптимално пространството, поради възможност за подреждане на нива.

4. В учебните кухни влизат ученици от първи и втори гимназиален етап, което изисква от оборудването да е симплифицирано така, че да се използва от всички /начинаещи и напреднали/, да е с ергономичен дизайн и покритие, което се почиства лесно; да се поддържат санитарните стандарти при приготвяне на храна.

5. Учениците ще могат да осмислят менталната карта на професионалната работна среда, което ще е фактор за бързата и лесна реализация и адаптация на пазара на труда и изискванията на работодателите в сектора.

Вторият въпрос:

Можем ли да изградим обособено пространство „Креативни индустрии“ в направлението „Дизайн и 3D Прототипиране“, в частта „Дизайн“. В STEM центъра ще бъде обособено ново пространство „Креативни индустрии“ за учениците от специалност „Рекламна графика“, професия „Дизайнер“ и специалностите в направление „Туризъм“ – „Организация на туризма и свободното време“, „Екскурзоводско обслужване“, „Туристическа анимация“.

За целта, една класна стая ще бъде обзаведена с оборудване, позволяващо работа в екип и необходимия софтуер /за рисуване, дизайн/ в съответствие с нуждите на специалност „Рекламна графика“.

Втората класна стая ще бъде обзаведена така, че учениците да придобият умения за дигитализиране на културно-историческото наследство /КИН/ на България; да подготвят туристически продукт, иновативен, уникален и конкурентноспособен на международния пазар. За целта ще бъде закупено оборудване за анимация, редактиране, монтаж, видео и звукозаписно студио със снимачна техника, необходими за създаването на видеофилми за обекти на КИН.

**ОТГОВОР:**

1. При подготовка на Концепцията за изграждане на училищна STEM среда училището следва да се съобрази с минималните нива на оборудване по направления и за ВОСКС, които включват необходимото оборудване за провеждане на учебните часове по отделния учебен предмет. Съгласно НАСОКИ за разработване, подаване и съгласуване на Концепция за изграждане на училищна STEM среда във връзка с процедура по Механизма за възстановяване и устойчивост BG-RRP-1.015 „УЧИЛИЩНА STEM СРЕДА“, минималното ниво на оборудване за направление **Зелени технологии и устойчиво развитие** е: комплект за обучение по слънчева енергия; комплект за обучение по механична енергия; умни оранжерии; комплект по термална енергия и други или техен еквивалент. Списъкът не е изчерпателен и може оборудването да бъде заменено с еквивалент по преценка на училището в зависимост от наличното оборудване в училището. Допустимо е и закупуването на допълнително специализирано оборудване за STEM според спецификата на училището, избраните направления и профила на учителите, като разходите за допълнително специализирано оборудване за STEM могат да бъдат до 20% от планираните разходи за оборудване за STEM.

2. Съгласно НАСОКИ за разработване, подаване и съгласуване на Концепция за изграждане на училищна STEM среда във връзка с процедура по Механизма за възстановяване и устойчивост BG-RRP-1.015 „УЧИЛИЩНА STEM СРЕДА“, минималното ниво на оборудване за направление **Дизайн и 3D Прототипиране** е: 3D принтер; 3D скенер; 3D очила; режещ плотер и други или техен еквивалент. Моля вижте отговора на т.1.

## ВЪПРОС 35 от 16.05.2023 г. (Q019 постъпил чрез ИСУН 2020 по процедура BG-RRP-1.015):

Здравейте,

Във връзка с отворена процедура чрез директно предоставяне на средства на конкретни крайни получатели за изпълнение на инвестиции по Механизма за възстановяване и устойчивост BG-RRP-1.015 „УЧИЛИЩНА STEM СРЕДА“ моля за Вашите разяснения по отношение на следното:

1. Допустимо ли е извършване на ремонт на 3 класни стаи, които ще бъдат изградени ВОСКС. Стаите са на същия етаж с помещенията, определени за изграждане на STEM център.

2.Ако е допустимо средствата следва ли да бъдат заложени в рамките на средствата за СМР на STEM центъра.

**ОТГОВОР:**

Съгласно т. 11. „Дейности, допустими за финансиране“ от Поканата за участие в процедура BG-RRP-1.015 „Училищна STEM среда“:

***„ВОСКС могат да бъдат разположени както в рамките на STEM центъра, така и извън него, в други подходящи учебни помещения на училището, по преценка на кандидата***.“

Съгласно т. 12. „Категории разходи“ от Поканата за участие в процедура BG-RRP-1.015 „Училищна STEM среда“, сред видовете разходи, които се финансират по процедурата са:

*„****I. Разходи за СМР***

*1. Разходи за СМР на STEM център*

*1.1. Разходи за СМР на STEM център“*

В тази връзка, в случай че ВОСКС ще бъдат разположени в рамките на STEM центъра, при попълване на секция 7. Бюджет (в лева) от Формуляра за кандидатстване по процедура BG-RRP-1.015 „Училищна STEM среда“, в общата стойност по бюджетен ред *1.1. Разходи за СМР на STEM център*, училището-кандидат може да включи и разходите за СМР за тези помещения, в които ще създаде ВОСКС.

## ВЪПРОС 36 от 16.05.2023 г. (Q020 постъпил чрез ИСУН 2020 по процедура BG-RRP-1.015):

Здравейте,

На стр. 8 в т.11 Дейности, допустими за финансиране от Поканата за участие в процедура "Училищна STEM среда" е посочено, че не са допустими строително-монтажни работи в училищните сгради, финансиране по няколко процедури, една от които е процедура BG - RRP-1.007 "Модернизация на образователната среда" . Към момента не е публикуван списък на училищните сгради, които ще бъдат финансирани по посочената процедура и не е ясно кога ще бъде публикуван. Това изключително затруднява избора на помещения за STEM център, защото при някои помещения строителните дейности са по-големи и са предвидени по процедурата "Модернизация на образователната среда". Но при липса на финансиране по посочената процедура ще бъдат включени по-малки помещения, изискващи строително-монтажни дейности в рамките на финансирането по процедурата "Училищна STEM среда". В тази връзка имам следните въпроси:

1. Какви действия да предприемат училищата, с които общините са кандидатствали по процедурата "Модернизация на образователната среда" относно необходимите строително-монтажни дейности за изграждане на STEM център?

2. При финансиране на строително-монтажни дейности по процедурата "Модернизация на образователната среда", допустимо ли е до 45 % от максималния размер на средставата да се използва изцяло само за обзавеждане на STEM центъра, без строително-монтажни дейности.

Благодаря!

**ОТГОВОР:**

1. Моля вижте отговора на въпрос 20.

2. Моля вижте отговора на въпрос 18, т. 2. В тази връзка, в случай че по настоящата процедура не се планират разходи за СМР за STEM център, тогава разходите за обзавеждане на STEM центъра могат да бъдат до 45 % от планираните разходи за STEM.

## ВЪПРОС 37 от 16.05.2023 г. (Q021 постъпил чрез ИСУН 2020 по процедура BG-RRP-1.015):

Здравейте!

1) Въпросът ни е в допълнение към отговора ви на въпрос № 6.

Молим за по-голяма яснота относно следното:

Допустимият размер на непреките разходи без ДДС по процедурата е в размер на 1 % от преките разходи без ДДС. В нашият случай това за 3600 (словом: три хиляди и шестстотин лв.).

Сумата е под стойностните прагове по чл. 20 от ЗОП. В този случай:

1. Нужно ли е възлагане на обществена поръчка при избор на изпълнител за външни услуги по смисъла на цитирам "т. 89 – 96 от Известие на Комисията относно понятието за държавна помощ, посочено в член 107, параграф 1 от Договора за функционирането на Европейския съюз?

2. Можем ли да пристъпим към директно възлагане на един изпълнител, съгл. чл.20, ал.4 от ЗОП?

2) На стр. 6 от Поканата за участие, e записано следното: „В рамките на процедурата няма да бъдат подкрепяни дейности, съответно разходи финансирани по друг проект, програма или каквато и да е друга финансова схема, произлизаща от общинския бюджет, националния бюджет, бюджета на Европейския съюз или друга донорска програма през последните 5 години преди крайния срок за кандидатстване по процедурата за предоставяне на средства от Механизма за възстановяване и устойчивост или до предоставяне с решение на СНД на средства по Механизма.”

През 2014г. училището ни е класирано по проект „Обновяване и модернизация на регионалната образователна инфраструктура чрез подобряване на материално-техническата база на 17 държавни професионални гимназии в системата на МОН в областите Велико Търново, Габрово, Ловеч, Русе и Търговище“, одобрен за финансиране по ОП „Региони в растеж“ 2014-2020г., Приоритетна ос 3 „Регионална образователна инфраструктура“, Процедура BG16RFOP001-3.002 „Подкрепа за професионалните училища в Република България“.

Проектните дейности стартираха едва на 03.04.2023г. с подписване на договор № BG16RFOP001-3.002-0004-С02-S-20/03.04.2023г. с предмет „Инженеринг – проектиране, авторски надзор и изпълнение на СМР за модернизация на образователната инфраструктура на ПГ по …“, но строително ремонтни дейности все още не са започнали. Няма стартирал и завършен ремонт, няма влязъл в сила период на устойчивост на подкрепените по оперативната програма дейности.

Съгласно техническото задание, в модернизацията на сградата, в т.ч. и на помещенията, в които смятаме да изградим бъдещия СТЕМ център, е предвидено смяна на осветление, врати и радиатори. Не са предвидени СМР за изграждане на STEM център по процедура BG-RRP-1.015.

Допустимо ли е да планираме дейности по изграждане на СТЕМ център в този случай?

**ОТГОВОР:**

1) При избора на външни изпълнители трябва да бъдат спазвани правилата на действащото законодателство в областта на обществените поръчки при спазване на принципите на равнопоставеност и недопускане на дискриминация, свободна конкуренция, пропорционалност, публичност и прозрачност. Спазването на действащото законодателство е задължение на всеки кандидат.

2) Преценка на кандидата е да планира дейностите така, че да не се допусне дублиране на дейности, съответно разходи, и следва да бъде извършена най-късно до момента на подаване на предложението за изпълнение на инвестиция, което следва да бъде придружено от попълнена и подписана от Кандидата/партньора Декларация при кандидатстване на кандидата/партньора (Приложение I към Поканата). Кандидатът/партньорът декларират, че в случай че настъпят промени в декларираните обстоятелства ще уведомят Структурата за наблюдение и докладване за настъпилите промени чрез подаване на актуална декларация рамките на 5 работни дни. Недопускането на дублиране на дейности, съответно разходи, ще се съблюдава както на етап кандидатстване (чрез декларации), така и по време на изпълнението на проекта (чрез проверки за двойно финансиране и др.).

## ВЪПРОС 38 от 16.05.2023 г. (Q014 постъпил чрез ИСУН 2020 по процедура BG-RRP-1.017):

Здравейте,

Бихме искали да попитаме възможно ли е сумата за "Разходите за оборудване за STEM" от 67 500 да я разделим на няколко фирми, така че да не преминаваме процедура на обществена поръчка? За всяка една от посочените дейности имаме събрани по 2 или повече оферти.

Пример: Лаптопи за компютърна зала с интерактивен дисплей - 29000 лв от фирма А; Стереоскопичен лаптоп - 15000лв от фирма Б, Микроскопи, интерактивен дисплей и други - 20000 лв фирма С.

Благодаря!

**ОТГОВОР:**

Моля вижте отговора на въпрос 37, т.1. В допълнение, съгласно чл. 21, ал. 15 от Закона за обществени поръчки: „*Не се допуска разделяне на обществена поръчка на части с което се прилага ред за възлагане за по-ниски стойности, освен в случаите по ал. 6.*“

Обръщаме внимание, че съгласно чл. 3.1. от Общите условия при предоставяне на средства на крайни получатели по Националния план за възстановяване и устойчивост (Приложение X към Поканата): „*СНД осъществява предварителен и последващ контрол на провежданите обществени поръчки за гарантиране на доброто финансово управление*“.

## ВЪПРОС 39 от 17.05.2023 г. (Q015 постъпил чрез ИСУН 2020 по процедура BG-RRP-1.017):

ДО Ръководителя

на СТРУКТУРА ЗА НАБЛЮДЕНИЕ И ДОКЛАДВАНЕ

СУ „Димитър Благоев“ кандидатства и е одобрено за финансиране по НП „Изграждане на училищна STEM среда“ през 2020г. В училището е създаден STEM център „Творци на бъдеще“ на стойност 308 000лв. ,който е открит на 13.01.2023г.

Съгласно правилата залегнали в Насоките за разработване, подаване и съгласуване на Концепция за „Изграждане на училищна STEM среда“ финасирането за СУ „Димитър Благоев“ трябва да бъде в размер на 70% от полагаемите средства на училище с над 401 ученика – 210 000лв. таблица 2.

В заповедта на Министъра на МОН №РД09-853 от 18.04.2023г. с която се утвърждава Списък на крайни получатели и максималния размер за финансиране/ Приложение V към Поканата/ за СУ „Димитър Благоев“ е одобрена сумата от 300 000лв. за изграждане на „Училищна STEM среда“ №422.

Въпросът ми към Вас е коя е окончателната сума предвидена за СУ „Димитър Благоев“ по процедура BG-RRP-1.015 „Училищна STEM среда“.

Надявам се на бърз официален отговор, защото от размера на финансиране зависи своевременната подготовка и подаване на Концепцията за изграждане на училищна STEM среда.

Ако въпроса не е от Вашата компетентност моля да ми предложите адресант.

С УВАЖЕНИЕ:

СУ „Д.БЛАГОЕВ”

ГР.ПРОВАДИЯ

**ОТГОВОР:**

В Списъка на конкретни крайни получатели и максимален размер на финансиране (Приложение V към Поканата по процедура BG-RRP-1.015 „Училищна STEM среда“,) за всяко училище е посочен максималният размер на инвестицията (колона W „Общо средства за изграждане на училищна STEM среда в лв. с ДДС“), както и ограниченията на различните съставни разходи.

## ВЪПРОС 40 от 18.05.2023 г. (Q016 постъпил чрез ИСУН 2020 по процедура BG-RRP-1.017):

Уважаеми Господа,

Ние сме 4 ОУ "Димчо Дебелянов", Благоевград. За нашето училище по НПВУ са предвидени 200 000 лв за изграждане на СТЕМ център и сме предвидили 4 помещения(стаи) в едното крило на училището именно за СТЕМ център. Помещенията се нуждаят от основен ремонт. Същевременно Община Благоевград е кандидатствала по Националния план за възстановяване и устойчивост, Компонент 1 и е включила същите помещения да бъдат ремонтирани за сметка на Националния план за възстановяване и устойчивост по Компонент 1 "Образование и умение", инвестиция 2 "Модернизиране на образователните институции", като резултат дали ще бъде одобрено предложението на Община Благоевград ще излезе май/юни месец. Във връзка да се избегне двойно финансиране за ремонт на въпросните помещения Ви питаме възможно ли е отлагане на предаването на нашият проект "Концепция за STEM среда" след определената дата 19.07.2023г.

Благодарим предварително!

**ОТГОВОР:**

Моля вижте отговора на въпрос 20.

## ВЪПРОС 41 от 18.05.2023 г. (Q022 постъпил чрез ИСУН 2020 по процедура BG-RRP-1.015):

Допълнение към подадения въпрос от 4 ОУ "Димчо Дебелянов", Благоевград.

Ако не е вариант да се забави подаването на проектно предложение по "Концепция за STEM среда", то как да процедираме? Страхуваме се, че отговорът по проектът, в който ни е включила Община Благоевград може да се забави още повече.

Още веднъж благодарим!

**ОТГОВОР:**

Моля вижте отговора на въпрос 40.

## ВЪПРОС 42 от 18.05.2023 г. (Q023 постъпил чрез ИСУН 2020 по процедура BG-RRP-1.015):

ОУ "Тодор Каблешков" - Пловдив е кандидат на Община Пловдив по процедура BG-RRP-1.007 "Модернизация на образователната среда" - Компонент 1 и Компонент 2 - Интервенция върху съществуващи училищни сгради по Механизма за възстановяване и устойчивост. В проектното предложения са предвидени дейности за СМР за STEM среда.

Все още няма публикувани резултати за одобрените кандидати по тази процедура.

Нашият срок за подаване на Концепция за изграждане на училищна STEM среда по процедура "Училищна STEM среда" е 21.06.2023 г.

Въпросът ни е как да разпределим средствата, които се полагат за СМР по процедура "Училищна STEM среда" при положение, че няма яснота дали сме в списъка на одобрените кандидати по процедура "Модернизация на образователната среда".

**ОТГОВОР:**

Моля вижте отговора на въпрос 20.

## ВЪПРОС 43 от 19.05.2023 г. (Q024 постъпил чрез ИСУН 2020 по процедура BG-RRP-1.015):

Във връзка с процедурата BG-RRP-1.015 „Училищна STEM среда“ имам следния въпрос: Задължително ли е закупуване и монтиране на климатици в STEM кабинетите, заради техниката която ще бъде закупена, т.к. училището се отоплява с дърва?

**ОТГОВОР:**

Поканата за участие в процедура BG-RRP-1.015 „Училищна STEM среда“, както и Насоките за разработване, подаване и съгласуване на Концепция за изграждане на училищна STEM среда не поставят условие за задължително закупуване и монтиране на климатици в училищните STEM центрове. Обръщаме внимание, че в рамките на процедурата е допустимо закупуване на оборудване само за STEM и за ВОСКС.

## ВЪПРОС 44 от 19.05.2023 г. (постъпил по електронна поща):

Здравейте,

бихме желали да кандидатстваме по процедура BG-RRP-1.015 "Училищна STEM среда" и BG-RRP-1.017 „Концепция за STEM среда“ във връзка с Национален план за възстановяване и устойчивост на Република България.

Имаме следните въпроси:

1) Възможно ли е да обявим обществена поръчка за СМР преди подписването на договора с Управляващия орган и съответно да имаме възможност да изградим Център за млади изследователи преди 15.09.2023 г. Разходите ще бъдат ли възстановени след одобрение на проектното предложение?

2 ) Срокът ни за кандидатстване е 21 август 2023 г. Възможно ли е да кандидатстваме в първия прием на Концепция, който е със срок 21 юни 2021 г. тъй като имаме готово проектно предложение?

Благодарим за съдействието!

**ОТГОВОР:**

1. Моля вижте отговора на въпрос 21, т. 2 и въпрос 19. В допълнение, съгласно т. 12. „Категории разходи“ от Поканата за участие в процедура BG-RRP-1.015 „Училищна STEM среда“, за да бъдат **финансирани**, разходите по настоящата процедура трябва да са извършени от кандидата **след 1 февруари 2020 г. до срока за изпълнение на инвестицията съгласно договора за финансиране по процедурата.**

2. Насоките за разработване, подаване и съгласуване на Концепция за изграждане на училищна STEM среда във връзка с процедура по Механизма за възстановяване и устойчивост BG-RRP-1.015 „УЧИЛИЩНА STEM СРЕДА“ не поставят ограничение по отношение на начална дата за подаване на Концепция за изграждане на училищна STEM среда след отваряне на приема на 19.04.2023 г. В тази връзка може да подадете Вашата Концепция за изграждане на училищна STEM среда (в специално създадената в ИСУН процедура BG-RRP-1.017 „Концепция за STEM среда") в рамките на първи прием (първи краен срок, в случай на готовност от Ваша страна.

## ВЪПРОС 45 от 23.05.2023 г. (Q025 постъпил чрез ИСУН 2020 по процедура BG-RRP-1.015):

Здравейте !Ние сме ОУ,,Кап.Петър Пармков'' село Градец .В училището ни има изграден STEM център по НП ,,Изграждане на училищна STEM среда '' по направление център за дигитални създатели .Интересува ни можем ли новият център да бъде по напраление Лаборатория по природни науки? Желаем да бъде това ,защото залагаме на това обучението да премине през опита, изследователския подход и творческото търсене – ученикът да стане активен участник в образователния процес, а не да получава пасивна информация“, проучване на гъби и билки ,тъй като това е основния поминък на населението там.

**ОТГОВОР:**

Процедура BG-RRP-1.015 „Училищна STEM среда“ надгражда Национална програма „Изграждане на училищна STEM среда“ като предоставя възможност на училищата, които вече са финансирани по тази програма, да разширят и/или наградят своите проекти чрез допълнително финансиране за разширяване на STEM средата. В тази връзка чрез финансирането по процедура BG-RRP-1.015 „Училищна STEM среда“ създаденият вече училищен STEM център може да бъде разширен като се обособи и нова зона по избрано от училището направление. В допълнение, моля вижте отговора на въпрос 12.

## ВЪПРОС 46 от 29.05.2023 г. (Q017 постъпил чрез ИСУН 2020 по процедура BG-RRP-1.017):

Здравейте,

Ние сме училище с над 401 ученици. Може ли да си подадем за съгласуване Концепцията за изграждане на училищна STEM, по-рано от крайния срок 21.08.2023г.? Примерно в месец юли?

С уважение,

Екипа на 73.СУ

**ОТГОВОР:**

Моля вижте отговора на въпрос 44, т. 2.

## ВЪПРОС 47 от 30.05.2023 г. (Q018 постъпил чрез ИСУН 2020 по процедура BG-RRP-1.017):

Моля за разяснение по следните въпроси.

1.Има ли официален източник, където да прочетем какво се визира под ОБЗАВЕЖДАНЕ и какво попада към ОБОРУДВАНЕ?

Пример - акустични панели, лампи, декоративни стикери за стени и фототапети, декоративни решетки за радиатори, химически реактиви и др., в кой от двата вида разходи трябва да бъдат записани?

2.Ако различни фирми изпълняват различни дейности към СМР-тата, например - една фирма доставя и монтира дограма, друга фирма доставя и монтира винилов под, и никоя фирма не надвишава границата от 36000 лв с ДДС, трябва ли да се провежда обществена поръчка?

**ОТГОВОР:**

1. В рамките на процедура BG-RRP-1.015 „Училищна STEM среда“ е допустимо закупуване на **оборудване само за STEM и Високотехнологични оборудвани и свързани класни стаи (ВОСКС)**. Планираното за закупуване оборудване трябва да съответства на минималното ниво на оборудване по STEM направления и за ВОСКС и да бъде съвместимо с наличните ресурси в училището. Моля вижте отговора на въпрос 23.

Съгласно Поканата за участие в процедура BG-RRP-1.015 „Училищна STEM среда“, „*Обзавеждането и интериорното оформление в училищния STEM център следва да съответстват на изискванията на Наредба № 24 от 10 септември 2020 г. за физическата среда и информационното и библиотечното осигуряване на детските градини, училищата и центровете за подкрепа за личностно развитие*.“.

2. Моля вижте отговорите на въпрос 37, т. 1 и въпрос 38.

## ВЪПРОС 48 от 31.05.2023 г. (Q019 постъпил чрез ИСУН 2020 по процедура BG-RRP-1.017):

Моля за крайния срок на подаване на концепции за изграждане на училищна СТЕМ среда в категория до 200 ученици включително.

**ОТГОВОР:**

За целите на съгласуването й с Националния STEM център, Концепцията за изграждане на училищна STEM среда се подава в специално създадената процедура BG-RRP-1.017 „Концепция за STEM среда“ в ИСУН 2020. Крайният срок за подаване на Концепцията за съгласуване за всички училища в категория до 200 ученици вкл., е 21 юни 2023 г. първи прием (първи краен срок).

## ВЪПРОС 49 от 31.05.2023 г. (Q026 постъпил чрез ИСУН 2020 по процедура BG-RRP-1.015):

Здравейте, пишем от ОУ "Васил Левски", с. Коритен. Крушари. През февруари тази година, когато беше срещата на директорите в София, ни бе дадена информацията, че можем да започнем СМР по програмата преди да имаме проектирана концепция от проектант. Така и направихме - стаята е вече изцяло ремонтирана от 07.04.2023. Намерихме проектант, който да довърши средата като оборудва избраното помещение. Интересува ни дали трябва към неговия проект да се приложи КСС от вече завършения ремонт? Вторият ми въпрос е относно изисквания за направлението на STEM центъра. Избрали сме да е с направление "Природни науки". Допуска ли се мивката, която се изисква за този тип направление, да не бъде в класната стая, а в коридора (на 6 метра от входа на самата стая) ?

**ОТГОВОР:**

1. Съгласно т. 11. „Дейности, допустими за финансиране“ от Поканата за участие в процедура BG-RRP-1.015 „Училищна STEM среда“:

„***Проектирането, изпълнението, завършването на строителството и въвеждането на обекта в експлоатация (когато е приложимо)*** *се извършват по реда на ЗУТ и приложимата нормативна уредба и съгласно условията на договора за строителство/за инженеринг и в* ***рамките на срока на договора за финансиране, но не по-късно от 31.05.2026 г.***“

*Изпълнението на дейностите по закупуване на оборудване, обзавеждане, софтуер* ***и за строително-монтажни работи (СМР) следва да бъде възлагано на външни изпълнители*** *от училището-конкретен краен получател* ***чрез провеждане на обществени поръчки по пазарни цени****, при спазване на условията за състезателност, прозрачност, недискриминационност и безусловност на обществените поръчки, определени в т. 89 - т. 96 от Известие на Комисията относно понятието за държавна помощ, посочено в член 107, параграф 1 от Договора за функционирането на Европейския съюз (2016/C 262/01). В случай на СМР, изискващи издаването на разрешение за строеж съгласно ЗУТ, дейностите по строителство следва да се възложат от съответния възложител по реда на ЗУТ, кандидат или партньор по предложението за изпълнение на инвестиция. …*

*Оригиналните документи на работния/техническия проект в целия му наличен обем (чертежи, количествени сметки и др.)* ***и свързаната с него налична документация (съгласувания, одобрения и разрешения, детайлна КСС и др.) за всеки обект на интервенция се съхраняват от Крайния получател****. СНД проверява представените от крайния получател законосъобразни разходооправдателни документи в искането за плащане в Информационната система за Механизма преди изготвянето на всеки платежен документ.*

*Крайният получател и партньорът (ако е приложимо) носи/ят пълната отговорност за качеството и пълнотата на разработения инвестиционен проект в съответствие с действащата нормативна и подзаконова уредба в страната, включително за законосъобразността при изготвянето, съгласуването и одобряването на инвестиционния проект в качеството му на Възложител по ЗУТ на проекта.“.*

2. Преценка на училището е по какъв начин да обособи помещения за училищния STEM център, при спазване на действащата нормативна уредба като обзавеждането и интериорното оформление в училищния STEM център следва да съответстват на изискванията на Наредба № 24 от 10 септември 2020 г. за физическата среда и информационното и библиотечното осигуряване на детските градини, училищата и центровете за подкрепа за личностно развитие.

## ВЪПРОС 50 от 01.06.2023 г. (Q027 постъпил чрез ИСУН 2020 по процедура BG-RRP-1.015):

Здравейте!

Възможно ли е да се съвместят природните науки с професионален предмет, например предприемачество или друг от направление туризъм или икономика, тъй като сме професионална гимназия с такива професии.

Физиката и астрономията като два предмета ли се разглеждат или един?

Към природни науки може ли да бъде включена Географията. Математиката може ли да бъде включена като четвърти предмет без информатика, а с информационни технологии. Ако зоната е център за природни науки помещението трябва ли да има лаборатория с мивки?

**ОТГОВОР:**

Моля вижте отговорите на въпрос 7 и въпрос 8. В допълнение, напомняме, че обзавеждането и интериорното оформление в училищния STEM център следва да съответстват на изискванията на Наредба № 24 от 10 септември 2020 г. за физическата среда и информационното и библиотечното осигуряване на детските градини, училищата и центровете за подкрепа за личностно развитие.

Съгласно българското законодателство и нормативна уредба „Физика и астрономия“ е един общообразователен предмет, а Географията не се отнася към природните науки. Съгласно Наредба 7 от 11.08.2016 г. за профилираната подготовка издадена от Министъра на образованието и науката чл. 2., ал. 1. Профилът е съвкупност от три или четири профилиращи учебни предмета, два от които се определят на национално ниво, а останалите – с училищните учебни планове. Съгласно ал. 4 от същата Наредба Математика, Информатика и Информационни технологии са три отделни профилиращи учебни предмети.

## ВЪПРОС 51 от 01.06.2023 г. (Q020 постъпил чрез ИСУН 2020 по процедура BG-RRP-1.017):

Как да направим проверка-тест на Концепцията

**ОТГОВОР:**

При подготовката на Концепция за изграждане на училищна STEM среда (Приложение II към Поканата) следва да спазвате правилата, детайлно описани в НАСОКИ за разработване, подаване и съгласуване на Концепция за изграждане на училищна STEM среда във връзка с процедура по Механизма за възстановяване и устойчивост BG-RRP-1.015 „УЧИЛИЩНА STEM СРЕДА“, които са публикувани на интернет страница на МОН <https://www.mon.bg/bg/100886> и в ИСУН (в специално създадена процедура BG-RRP-1.017 „Концепция за STEM среда").

## ВЪПРОС 52 от 05.06.2023 г. (Q021 постъпил чрез ИСУН 2020 по процедура BG-RRP-1.017):

Здравейте,

Въпросът ми касае формуляра за кандидатстване по направления и по-специално цената /единична без ДДС, единична с ДДС и обща с ДДС/ на оборудване, обзавеждане, софтуер. От посочените цени в два източника за формиране на единична цена на вид /линкове или оферти/ коя цена трябва да се посочи като единична за артикула- по-ниската, по-високата или осреднена цена от двата източника.

Благодаря предварително!

**ОТГОВОР:**

Съгласно Поканата за участие в процедура BG-RRP-1.015 „Училищна STEM среда“ за всеки вид оборудване/обзавеждане/софтуер, планирано за закупуване в Концепцията за изграждане на училищна STEM среда (Приложение II към Поканата), кандидатът задължително следва да докаже осъществени проучвания в интернет за цени на стоки от минимум два източника за доказване на планиран разход, които да удостоверяват съответствието на планираните разходи с пазарните цени за съответния вид доставка. В допълнение, остойностяването на активите в бюджета на проекта представлява прогноза, която е отговорност и преценка на кандидата, стига да бъде доказано спазването на изискването на Поканата за участие в процедура BG-RRP-1.015 „Училищна STEM среда“ тази прогноза да е съобразена „с пазарните цени за съответния вид доставка“. Представените оферти/проучвания/линкове имат за цел да покажат референтни стойности, които в зависимост от случая, може да са максимални/минимални или средни, но при всички случаи са обосноваващи прогнозната стойност на актива. Референтните стойности от проучването не следва да се приемат от кандидатите като налагащи конкретна стойност, която следва да бъде бюджетирана. Бюджетирането на разходи, надвишаващи референтните стойности, не би могло да се приеме за пазарно обоснована прогноза. Това обстоятелство не променя задължението на конкретните крайни получатели дейностите по закупуване на оборудване, обзавеждане, софтуер и за строително-монтажни работи (СМР) да бъде възлагано на външни изпълнители чрез провеждане на обществени поръчки по пазарни цени, при спазване на условията за състезателност, прозрачност, недискриминационност и безусловност на обществените поръчки, определени в т. 89 - т. 96 от Известие на Комисията относно понятието за държавна помощ, посочено в член 107, параграф 1 от Договора за функционирането на Европейския съюз (2016/C 262/01) и в съответствие с действащото законодателство в областта на обществените поръчки.

## ВЪПРОС 53 от 05.06.2023 г. (Q028 постъпил чрез ИСУН 2020 по процедура BG-RRP-1.015):

Здравейте, имаме няколко въпроса:

1. Ако не се усвоят средствата от СМР на 100% може ли останалите да се използват за оборудване?

2. На училището предстои ремонт по програма "Региони в растеж". Ремонта не предвижда сваляна на дървена ламперия и изграждане на преградни стени в стаите, които ще се използват за STEM център. Свалянето на ламперията и изграждането на преградни стени може ли да се включи, като СМР по STEM след ремонта направен по "Региони в растеж"?

3. Стаите предвидени за STEM център влизат ли в бройката на ВОСКС?

**ОТГОВОР:**

1. Моля вижте отговорa на въпрос 18, т. 2.

2. Моля вижте отговорите на въпрос 13 и на въпрос 37, т. 2. В допълнение, препоръчваме да се консултирате с бенефициента по проектното предложение по ОПРР за уточняване на детайлите, свързани със СМР.

3. Съгласно т. 11. „Дейности, допустими за финансиране“ от Поканата за участие в процедура BG-RRP-1.015 „Училищна STEM среда“:

***„ВОСКС могат да бъдат разположени както в рамките на STEM центъра, така и извън него, в други подходящи учебни помещения на училището, по преценка на кандидата***.“

## ВЪПРОС 54 от 05.06.2023 г. (Q022 постъпил чрез ИСУН 2020 по процедура BG-RRP-1.017):

След подробно запознаване с инструкцията за подаване на формуляр , не успявам да видя бутона " Ново проектно предложение".

**ОТГОВОР:**

Съгласно Указания на Структурата за наблюдение и докладване за попълване на електронен формуляр за кандидатстване по процедура чрез директно предоставяне на средства на конкретни крайни получатели BG-RRP-1.015 „УЧИЛИЩНА STEM СРЕДА“ (Приложение VII към Поканата по процедура BG-RRP-1.015 „Училищна STEM среда“):

*„Следва да имате предвид, че по настоящата процедура* ***предложение за изпълнение на инвестиция може да бъде подадено единствено с Квалифициран електронен подпис (КЕП) от кандидат (или от оправомощено от него лице), който е регистриран като потребител в Информационната система за Механизма.*** *…*

*На следните уеб адреси са налични видеоклипове, детайлно онагледяващи процеса на регистрация на кандидат в Информационната система на Механизма ИСУН 2020, процеса на създаване на предложение за изпълнение на инвестиция и процеса на подписване с КЕП и подаване на предложение за изпълнение на инвестиция:*

[*https://www.youtube.com/watch?v=eh-Yko7MQj4*](https://www.youtube.com/watch?v=eh-Yko7MQj4)

[*https://www.youtube.com/watch?v=ZyDVJRVy-BY*](https://www.youtube.com/watch?v=ZyDVJRVy-BY)

[*https://www.youtube.com/watch?v=9eqyg3Nxvok*](https://www.youtube.com/watch?v=9eqyg3Nxvok)*“*

## ВЪПРОС 55 от 05.06.2023 г. (Q029 постъпил чрез ИСУН 2020 по процедура BG-RRP-1.015):

Здравейте,

Кандидатствали сме по процедура BG-RRP-1.012 „ИЗГРАЖДАНЕ НА НОВИ СГРАДИ НА УЧИЛИЩА И ДЕТСКИ ГРАДИНИ“ за изграждане на нова, допълнителна сграда за учениците от начален етап.

Може ли същевременно да кандидатстваме да извършим СМР по STEM процедурата, което СМР ще е в основната сграда (старата) на училището?

С уважение,

Екипа на 73.СУ "Владислав Граматик"

**ОТГОВОР:**

Съгласно т. 11. „Дейности, допустими за финансиране“ от Поканата за участие в процедура BG-RRP-1.015 „Училищна STEM среда“:

„***Не са допустими строително-монтажни работи*** *в училищните сгради, финансирани по процедури BG-RRP-1.007 „МОДЕРНИЗАЦИЯ НА ОБРАЗОВАТЕЛНА СРЕДА”, BG-RRP-1.012 „ИЗГРАЖДАНЕ НА НОВИ СГРАДИ НА УЧИЛИЩА И ДЕТСКИ ГРАДИНИ“ и BG-RRP-1.014 „ИЗГРАЖДАНЕ НА ЦЕНТРОВЕ ЗА ВИСОКИ ПОСТИЖЕНИЯ В ПРОФЕСИОНАЛНОТО ОБРАЗОВАНИЕ И ОБУЧЕНИЕ“ (в случай на СМР в цялата сграда или при ново строителство) по Националния план за възстановяване и устойчивост, както и по Национална програма „Изграждане на училищна STEM среда*“.

В тази връзка е допустимо по процедура BG-RRP-1.015 „Училищна STEM среда“ да бъдат планирани СМР дейности за изграждане на училищен STEM център в основната („стара“) сграда на училището, в случай че израждането на училищния STEM център не е планирано в сградата, която ще бъде построена по процедура *BG-RRP-1.012 „ИЗГРАЖДАНЕ НА НОВИ СГРАДИ НА УЧИЛИЩА И ДЕТСКИ ГРАДИНИ“*.

## ВЪПРОС 56 от 05.06.2023 г. (Q023 постъпил чрез ИСУН 2020 по процедура BG-RRP-1.017):

Във връзка с отворена процедура чрез директно предоставяне на средства на конкретни крайни получатели за изпълнение на инвестиции по Механизма за възстановяване и устойчивост BG-RRP-1.017 „КОНЦЕПЦИЯ ЗА STEM СРЕДА“ моля за Вашите разяснения по отношение на следното:

В училището имаме специалност „Организация и технология на фризьорските услуги” и бихме желали да изградим STEM център в помощ на учебния процес по тази специалност. Бихме желали да обособим зона „Център за технологии в креативните индустрии“, която да включва оборудване за обучение в реална среда, по-конкретно от направление „Дизайн и 3D Прототипиране“. Моля да коментирате допустимо ли е това?

В този смисъл необходимо ли е да бъдат включени всички елементи на оборудването, посочени като минимални изисквания за това направление, по-точно 3D принтер, 3D скенер, 3D очила и режещ плотер?

Моля да имате предвид, че в училището вече има изграден STEM център по националната програма. Съгласно насоките „Разработената идея за изграждане на STEM среда следва да е съобразена с вече извършените ремонтни дейности и закупеното обзавеждане и оборудване в училището по Национална програма „Изграждане на училищна STEM среда“, както и от други източници, при наличие на такива. Важно е да се уточни по какъв начин новото оборудване/софтуер/обзавеждане ще надгради вече извършените ремонтни дейности и съществуващото оборудване/обзавеждане.“ Ако минималните нива на оборудване са задължителни, но вече имаме доставено такова, то как изпълняваме това условие?

**ОТГОВОР:**

Моля вижте отговорите на въпрос 12 и въпрос 23, т. 1 и т. 2. Обърнете внимание на отговора на въпрос 45, като в допълнение, в т. 6.2. „Обосновка на идеята за изграждане на STEM среда“ от Концепция за изграждане на училищна STEM среда (Приложение II към Поканата) кандидатът следва да обоснове по какъв начин новото оборудване/софтуер/обзавеждане ще надгради вече извършените ремонтни дейности и съществуващото оборудване/обзавеждане.

## ВЪПРОС 57 от 06.06.2023 г. (Q030 постъпил чрез ИСУН 2020 по процедура BG-RRP-1.015):

Здравейте, зам.-директор съм на ПГЕТ "Захари Стоянов" Харманли. От ръководството на училището установихме следното несъответствие по процедура: BG-RRP-1.015 - „Училищна STEM среда" - в списък на конкретни крайни получатели ПГЕТ "Захари Стоянов" е отбелязана в синьо, като училище, което е финансирано вече по НП за изграждане на STEM среда. Това не е вярно, нашата професионална гимназия спечели проект за STEM среда, но не бе финансирана, тъй като в същото време спечели проект за модернизиране на професионалното оборудване и финансирането на STEM ни бе отказано.

Моля да бъде коригирано това несъответствие, което ни ощетява относно финасирането на бъдещия ни STEM център, за който работим с голям ентусиазъм и е очакван с нетърпение от нашите ученици.

С уважение!

**ОТГОВОР:**

Във връзка с възникналия казус експерти от Министерство на образованието и науката ще се свържат допълнително с ръководството на Вашето училище.

## ВЪПРОС 58 от 06.06.2023 г. (Q024 постъпил чрез ИСУН 2020 по процедура BG-RRP-1.017):

Уважаеми експерти по процедурите BG-RRP-1.015 - "Училищна STEM среда" и BG-RRP-1.017 - "Концепция за STEM среда",

Обръщаме се към вас с молба за насоки и уточнение по отношение на ситуация, възникнала по време на разработването на нашата концепция за STEM среда. В рамките на процедура BG-RRP-1.017, училището ни планира закупуването на стереоскопичен 3D лаптоп "zSpace Inspire", за създаване на STEM кабинет с основно направление "Природни науки". Въпреки това, стойността на това оборудване превишава 10 000 лв., което ще засегне значителна част от нашия бюджет за STEM оборудване. Допълнително, това оборудване не е включено в минималните нива на оборудване за направление "Природни науки", споменати в насоките.

Искаме да получим уверение дали е допустимо изразходването на средства за подобна STEM технология в училища с ограничен бюджет, като се има предвид ограниченията на технологията - единственият закупен апарат може да се използва ефективно само от един ученик, докато останалите ученици ще бъдат изолирани от учебния процес.

Бихме оценили вашето мнение по отношение на този технологичен избор, като се вземат предвид ограниченията в бюджета. Като алтернатива, предвиждаме използването на 3D очила, като Oculus Quest 2, които позволяват визуализацията на индивидуалното VR/AR изживяване на мултимедиен дисплей, така че тя да бъде достъпна за всички участници в STEM стаята.

Важно е да отбележим, че спецификацията на 3D технологията в лаптопа zSpace Inspire е както следва, с посочени източници на информацията:

• SpatialLabs 3D Stereoscopic module е технология, която позволява на потребителите да виждат и взаимодействат с 3D съдържание без очила. (Източник: https://www.acer.com/us-en/spatiallabs)

• Тази технология използва комбинация от решение за проследяване на очите, стереоскопичен 3D дисплей, реално време рендиране, AI технологии и нови шейдъри и драйвери. (Източник: https://www.acer.com/us-en/spatiallabs)

• За да изпитате пълния 3D ефект, трябва да седите директно пред екрана и да поддържате контакт с очите със сензора. (Източник: https://www.techradar.com/reviews/hands-on-acer-spatiallabs-truegame-3d-ultra-mode-review)

• Според Acer, SpatialLabs 3D Stereoscopic module е оптимизиран за индивидуално използване и не поддържа множество потребители едновременно. (Източник: https://www.acerid.com/spatiallabs-teknologi-stereoscopic-3d/)

• Ако има повече от един потребител пред екрана, технологията ще избере единият от тях за проследяване на очите и ще адаптира 3D изображението според неговата позиция. (Източник: https://www.acerid.com/spatiallabs-teknologi-stereoscopic-3d/)

• Това може да доведе до намаляване на качеството и реалистичността на 3D ефекта за останалите потребители. (Източник: https://www.acerid.com/spatiallabs-teknologi-stereoscopic-3d/)

Предварително ви благодарим за ценните насоки и съвети.

**ОТГОВОР:**

Моля вижте отговора на въпрос 23. В допълнение, при изготвянето на Концепцията за изграждане на училищна STEM среда всяко училище-кандидат следва да идентифицира нуждите на своето училище, като разходите следва да се планират при спазване на изискванията за икономичност, ефикасност, ефективност, публичност и прозрачност и приложимото законодателство (национално и европейско).

## ВЪПРОС 59 от 07.06.2023 г. (Q025 постъпил чрез ИСУН 2020 по процедура BG-RRP-1.017):

Уважаеми експерти по процедурите BG-RRP-1.015 "Училищна STEM среда" и BG-RRP-1.017 "Концепция за STEM среда",

Училището ни се кандидатира с концепция в обявените срокове по процедура BG-RRP-1.017 "Концепция за STEM среда". Паралелно, базирайки се на разработената концепция, подаваме проект за STEM среда в рамките на следващата процедура BG-RRP-1.015 "Училищна STEM среда".

По време на текущия процес на оценка, ако се установи, че подадената от нас концепция по процедура BG-RRP-1.017 "Концепция за STEM среда" не е одобрена в представения от нас формат, как това ще повлияе на подадения от нас проект за STEM среда по процедура BG-RRP-1.015 "Училищна STEM среда"?

Бихме оценили всякакви съвети и насоки по този въпрос.

Благодарим ви предварително за вашата отзивчивост и съдействие.

**ОТГОВОР**:

Съгласно т. 18. „Списък на документите, които се подават на етап кандидатстване“ от Покана за участие в процедура BG-RRP-1.015 „Училищна STEM среда“, сред задължителните документи е:

*„****Концепция за изграждане на училищна STEM среда,*** *представена във формат Excel съгласно образец (Приложение II към Поканата),* ***подписана с електронен подпис от директора на училището (или оправомощено от него лице) и от директора на Националния STEM център (или оправомощено от него лице)****,* ***придружена от документите, представени към Концепцията при нейното съгласуване с Националния STEM център, а именно - Решение на Педагогически съвет за одобряване на Концепцията училищна STEM среда*** *(Приложение IIIb към Поканата)* ***и Декларации от поне двама педагогически специалисти в избраните в Концепцията направления от училището, че ще съдействат за реализиране на Концепцията и ще използват закупеното оборудване в процеса на обучение*** *съгласно образец (Приложение IIIa към Поканата).“*

В тази връзка, преди да подадете Вашето предложение за изпълнение на инвестиция по процедура BG-RRP-1.015 „Училищна STEM среда“, е необходимо Концепцията за изграждане на училищна STEM среда (Приложение II към Поканата за участие в процедура BG-RRP-1.015 „Училищна STEM среда“) да бъде съгласувана и подписана от Националния STEM център.

## ВЪПРОС 60 от 07.06.2023 г. (Q031 постъпил чрез ИСУН 2020 по процедура BG-RRP-1.015):

Здравейте!

Молим за разяснение по следните въпроси:

1. Допустимо ли е да има промяна в брой артикули, посочени в Концепцията и реално закупени впоследствие?

2. Допустим разход ли е закупуването на климатик за STEM центъра и, ако да - към кой вид разход можем да го включим?

**ОТГОВОР:**

1. За целите на изготвяне на Концепцията за изграждане на училищна STEM среда всяко училище-кандидат следва да идентифицира нуждите на своето училище, като разходите следва да се планират при спазване на изискванията за икономичност, ефикасност, ефективност, публичност и прозрачност и приложимото законодателство (национално и европейско). Съгласно образеца на Договор за финансиране на инвестиция по НПВУ (Приложение IX към Поканата за участие в процедура BG-RRP-1.015 „Училищна STEM среда“), средствата се предоставят на крайния получател за изпълнение на одобрено предложение за изпълнение на инвестиция.

2. Моля вижте отговорите на въпроси 18 и 43.

## ВЪПРОС 61 от 08.06.2023 г. (Q032 постъпил чрез ИСУН 2020 по процедура BG-RRP-1.015):

Здравейте, във връзка с изпълнението на проекта „Училищна STEM среда" имам следния въпрос: Средствата за ВОСКС са 60 000лв. за оборудване и 6000лв. за закопуване на софтуер. В концепцията няма предвидени средства за обзавеждане на тези стаи. Допустимо ли е част от средствата за СТЕМ по т.3.2 от концепцията в размер на 135 000 лв. да се използват за обзавеждане на ВОСКС с подходящи за целта мебели?

**ОТГОВОР:**

Съгласно т. 12. „Категории разходи“ от Поканата за участие в процедура BG-RRP-1.015 „Училищна STEM среда“, сред видовете разходи, които се финансират по процедурата са:

*„****II. Разходи за материални активи***

*2.1. Разходи за оборудване за STEM без допълнително специализирано оборудване за STEM*

*3.1. Разходи за допълнително специализирано оборудване за STEM*

*4.1. Разходи за оборудване за ВОСКС*

*5.1. Разходи за обзавеждане за STEM*

***III. Разходи за нематериални активи***

*6.1. Разходи за софтуер за STEM*

*7.1. Разходи за софтуер за ВОСКС“*

В тази връзка, по процедура BG-RRP-1.015 „Училищна STEM среда“ не се финансират разходи за обзавеждане на ВОСКС.

## ВЪПРОС 62 от 08.06.2023 г. (Q026 постъпил чрез ИСУН 2020 по процедура BG-RRP-1.017):

Здравейте, във връзка с отговора на ВЪПРОС 19 от 03.05.2023 г., какви ще са периодите за междинни отчети по изпълнението на проекта Училищна STEM среда, и в какъв срок ще се верифицират извършените разходи и ще се възстановяват съответните суми?

**ОТГОВОР:**

Моля вижте член 6. „Представяне и проверка на финансово-технически отчети“ от Общите условия при предоставяне на средства на крайни получатели по Националния план за възстановяване и устойчивост (Приложение X към Поканата за участие в процедура BG-RRP-1.015 „Училищна STEM среда“).

## ВЪПРОС 63 от 09.06.2023 г. (Q027 постъпил чрез ИСУН 2020 по процедура BG-RRP-1.017):

Здравейте, във връзка с попълване на формуляра Концепция за изграждане на училищна STEM среда, в таблици Остойностен списък с оборудване/обзавеждане, в колона Минимално ниво на оборудване какво се има предвид?

**ОТГОВОР:**

Моля вижте отговора на въпрос 4, т. 3.

## ВЪПРОС 64 от 11.06.2023 г. (Q028 постъпил чрез ИСУН 2020 по процедура BG-RRP-1.017):

Здравейте!

Допустимо ли е " Разходите за оборудване на ВОСКС", които са в размер на 30000 лв. за училища с до 200 ученици да бъдат възложени с пряко договаряне или задължително трябва да бъдат включени в обществената поръчка.

**ОТГОВОР:**

Моля вижте отговора на въпрос 37, т. 1.

## ВЪПРОС 65 от 12.06.2023 г. (Q029 постъпил чрез ИСУН 2020 по процедура BG-RRP-1.017):

Здравейте! При попълване на формуляра на "Концепция за изграждане на STEM среда" в конкретния шийт на съответното направление при достигане на сума от 50 000 лв., в калкулацията най - долу, клетката се оцветява в червено. Това означава ли, че за всяко направление можем да достигаме само до 50 000 лв. или можем да надхвърляме сумата до достигане на определената в Annex\_V\_Spisak-konkretni-krajni-poluchateli\_STEM-29.03.2023 сума за нашето училище?

**ОТГОВОР:**

При попълване на образеца на Концепция за изграждане на училищна STEM среда (Приложение II към Поканата за участие в процедура BG-RRP-1.015 „Училищна STEM среда“) кандидатът следва да се съобрази с ограниченията на разходите, включително и с определените максимални размери на средствата, посочени в Списъка на конкретни крайни получатели и максимален размер на финансиране (Приложение V към Поканата за участие в процедура BG-RRP-1.015 „Училищна STEM среда“). Цитираното от Вас оцветяване в червено на съответната клетка не индикира достигнат максимум на сумата при попълването на образеца, а само обръща внимание на общата стойност на попълнените разходи.

## ВЪПРОС 66 от 12.06.2023 г. (постъпил чрез електронна поща):

Здравейте, имам следното питане:

1 въпрос: Как ще бъде финансирането за фирмите, които ще изпълняват СТЕМ проектите?

2 въпрос: За изпълнение на СТЕМ проектите ще има ли анасово плащане към фирмите?

**ОТГОВОР:**

1 и 2. Въпросите са предмет на документацията за възлагане на външен изпълнител, която се изготвя от съответното училище-възложител.

## ВЪПРОС 67 от 14.06.2023 г. (Q030 постъпил чрез ИСУН 2020 по процедура BG-RRP-1.017):

Здравейте,

във връзка с кандидатстване по проект "Училищна СТЕМ среда", моля да получим следните разяснения:

Допуска ли се провеждането на една обществена поръчка с предмет "Изграждане на училищна СТЕМ среда" и обособени позиции съответно:

-СМР/обзавеждане;

-оборудване;

-специализирано оборудване;

-софтуер;

-ВОСКС

и др., или следва да се проведът отделни обществени поръчки с различни предмети:

-СМР;

-доставка на оборудване и обзавеждане;

-доставка на специализирано оборудване;

-изграждане на ВОСКС.

**ОТГОВОР:**

Моля вижте отговора на въпрос 38.

## ВЪПРОС 68 от 14.06.2023 г. (Q033 постъпил чрез ИСУН 2020 по процедура BG-RRP-1.015):

Здравейте! Учител съм в ОУ "Христо Смирненски", с. Радуил, общ. Самоков и съм ръководно лице на проекта за изграждане на Стем среда в училище. Относно строително-ремонтните дейности имам въпрос: Може ли да не ползваме строителна фирма, а назначени на граждански договори физически лица за извършване на част от ремонтните дейности, тъй като офертите на фирмите надвишават многократно възможностите ни? Благодаря!

**ОТГОВОР:**

Моля вижте отговора на въпрос 37, т. 1. В допълнение, задължение на конкретните крайни получатели е дейностите по закупуване на оборудване, обзавеждане, софтуер и за строително-монтажни работи (СМР) да бъде възлагано на външни изпълнители чрез провеждане на обществени поръчки по пазарни цени, при спазване на условията за състезателност, прозрачност, недискриминационност и безусловност на обществените поръчки, определени в т. 89 - т. 96 от Известие на Комисията относно понятието за държавна помощ, посочено в член 107, параграф 1 от Договора за функционирането на Европейския съюз (2016/C 262/01) и в съответствие с действащото законодателство в областта на обществените поръчки.

## ВЪПРОС 69 от 15.06.2023 г. (Q031 постъпил чрез ИСУН 2020 по процедура BG-RRP-1.017):

Здравейте. Ние сме професионална гимназия по железопътен транспорт. Една от двете специализирани гимназии в България. Нашата концепция е пряко обвързана с професионалните направления и специалности в нашето училище. Ще участваме по следните направления : Дизайн и 3 D прототипиране, математика и иформатика и Природни науки. За да можем да постигнем заложените цели в концепцията бихме искали да зададем следния въпрос - може ли да увеличим процента на специализираното оборудване/ сега той е до 20 % отразходите за оборудване/, защото бихме искали да приложим реални, приложими модели, стендове, свързани с автотранспортната техника, електротехникатата, които стоят в основата на нашата идея. Ако вземем друго оборудване, то просто няма да е приложимо и ще стои неизползваемо. Така няма да можем да изпълним целите, които си поставяме.

**ОТГОВОР:**

Моля вижте отговора на въпрос 18, т. 2. Обръщаме внимание, че съгласно условията в Поканата за участие в процедура BG-RRP-1.015 „Училищна STEM среда", Концепцията за изграждане на училищна STEM среда следва да бъде придружена от Декларации на поне двама педагогически специалисти в избраните в Концепцията направления от училището (Приложение IIIa към Покана за участие в процедура BG-RRP-1.015 „Училищна STEM среда"), че ще съдействат за реализиране на Концепцията и ще използват закупеното оборудване в процеса на обучение. В допълнение, в т. 6.1. „Описание на идеята за изграждане на STEM среда“ от образеца на Концепция за изграждане на училищна STEM среда, кандидатът аргументира „Определените минимум 4 учебни предмета, към които ще е насочена дейността на STEM центъра в училището. Защо тези учебни предмети са избрани и по какъв начин са свързани с дейността на STEM центъра. Как се планира тези учебни предмети да бъдат включени в интегрираното преподаване.“

## ВЪПРОС 70 от 15.06.2023 г. (Q032 постъпил чрез ИСУН 2020 по процедура BG-RRP-1.017):

Столична община е подала предложение за изпълнение на инвестиция с регистрационен номер BG-RRP-1.007-0124 и наименование „Основен ремонт/реконструкция, преустройство и пристройка на асансьор към съществуващата сграда на 25 ОУ „Д-р Петър Берон“, район „Красно село“ по процедура BG-RRP-1.007 „Модернизация на образователна среда”, финансирана по стълб 1 „Иновативна България“, Компонент 1 „Образование и умения“ от Националния план за възстановяване и устойчивост.

С оглед на факта, че за предложението няма разработен работен/технически проект в пълна проектна готовност (вкл. разрешение за строеж) на етапа на кандидатстване са представени виза за проектиране и задание за проектиране. В заданието за проектиране е предвидено и създаване на необходимата инфраструктура за STEM среда като част от цялостната модернизация на сградата.

Към настоящия момент е отворена за кандидатстване процедура BG-RRP-1.017 „Концепция за STEM среда“, с краен срок за подаване на концепции 21 август 2023 г. - за училища в категория от 401 и повече ученици, в която попада 25 ОУ „Д-р Петър Берон“.

За ръководството на учебното заведение е неясен въпросът, дали може да кандидатства по други обявени програми за финансиране на различни дейности в сферата на образованието с определени крайни срокове, преди произнасянето на Комисията за оценка на предложенията за изпълнение на инвестиции по процедура BG-RRP-1.007 „Модернизация на образователна среда“.

Във връзка с гореизложеното, възникват следните въпроси:

1. Допустимо ли е Ръководството на училището да кандидатства за финансиране по други обявени инвестиционни проекти и процедури по Плана за възстановяване и устойчивост и/или национални програми на Министерство на образованието, свързани с ремонт, реконструкция, обновяване на сгради, дворни пространства, спортни площадки, физкултурни салони и др. в държавни и общински училища, с оглед изпълнение на неотложни ремонтни дейности в училището, преди да бъдат обявени окончателните резултати по процедура BG-RRP-1.007 „Модернизация на образователна среда“?

Предвид обявените крайни срокове за кандидатстване по процедури за STEM среда, които застъпват периода на одобрение на предложените по процедура BG-RRP-1.007 „Модернизация на образователна среда“ училища, ръководствата на училищата изпадат в невъзможност за изготвяне на коректни предложения за кандидатстване по отворените процедури за STEM среда. Визията за помещения и пространства в училището, които ще бъдат обновени за изграждането на STEM среда, трябва да е съобразена с бъдещите предвиждания за ремонтни дейности в помещенията при основния ремонт/реконструкция и/или преустройство, с оглед избягване на дублиране на дейности по различните програми.

2. Участието за финансиране по други национални програми и/или проекти и процедури по Плана за възстановяване и устойчивост би ли попречило за одобрението на училището по процедура BG-RRP-1.007 „Модернизация на образователна среда“?

Моля за Вашия отговор по поставените въпроси с цел своевременна подготовка и подаване на Концепция за изграждане на училищна STEM среда в 25 ОУ „Д-р Петър Берон“, район „Красно село“ .

**ОТГОВОР:**

1. и 2. Моля вижте отговорите на въпрос 20 и на въпрос 37, т. 2.

## ВЪПРОС 71 от 15.06.2023 г. (Q033 постъпил чрез ИСУН 2020 по процедура BG-RRP-1.017):

Здравейте,

В Насоките за разработване на Концепция за STEM е посочено като минимално ниво на оборудване на ВОСКС "...интерактивен дисплей с вграден компютърен OPS модул и вградена точка за достъп; преносим компютър; широкоъгълна камера и микрофон (ако не са интегрирани в интерактивния дисплей) и други или техен еквивалент." В съответствие с броя на учениците ние можем да оборудваме 6 ВОСКС. В училището ни има 5 класни стаи оборудвани с интерактивни дисплеи.

Въпросът ми е, възможно ли е със средствата, предвидени за ВОСКС да се закупи 1 брой дисплей, 6 броя широкоъгълни камери и микрофони, а с останалите средства да се закупят таблети за тези стаи, така че за всяко учебно място в стаята да има таблет, който безжично ще се свързва с дисплея?

Благодаря ви предварително за отговора.

**ОТГОВОР:**

В т. 6.1. „Описание на идеята за изграждане на STEM среда“ от образеца на Концепция за изграждане на училищна STEM среда, кандидатите следва да посочат „колко високотехнологични оборудвани и свързани класни стаи ще бъдат изградени като част от STEM средата при спазване на максималния размер за ВОСКС, определен в Приложение V“. В т. 6.2. „Обосновка на идеята за изграждане на STEM среда“ от образеца на Концепция следва да се посочи „обосновка на **количеството на избраното оборудване/**обзавеждане, **което трябва да бъде съобразено с броя на учебните места и вида на оборудването** в училищния STEM център.“

## ВЪПРОС 72 от 16.06.2023 г. (Q034 постъпил чрез ИСУН 2020 по процедура BG-RRP-1.017):

ДО МИНИСТЕРСТВО НА ОБРАЗОВАНИЕТО И НАУКАТА

ИЗПЪЛНИТЕЛНА АГЕНЦИЯ „ПРОГРАМА ЗА ОБРАЗОВАНИЕ“

На вниманието на Изпълнителния директор

ОТНОСНО: Удължаване на срока за кандидатстване по Процедура BG-RRP-1.017 „Концепция за STEM среда“, във връзка с процедура по Механизма за възстановяване и устойчивост BG-RRP-1.015 „Училищна STEM среда“

Уважаеми господин Изпълнителен директор,

Във връзка с подготовка на Концепция за STEM среда по Процедура BG-RRP-1.017 „Концепция за STEM среда“, считаме че е необходимо, по възможност, да бъде удължен първият краен срок за подаване на Концепции – 21.06.2023 г.

Времето от обявяване на процедурата до първия краен срок се оказа недостатъчно за подготовка на качествена концепция, включително и струпването на редица обективни обстоятелства, като:

- изпити в училищата, в различните степени на образованието;

- приключване на учебната година за начален и прогимназиален етап;

- необходимост от обмисляне и обосноваване на възможностите, както и събиране на оферти и структуриране на бюджет, съобразно изискванията;

- липсата на опит, което забавя допълнително подготовката, предвид, че сме много малко училище

Желанието ни е да можем да подготвим качествена Концепция, която да отговаря на нуждите на нашето училище, включително да създадем един полезен и необходим STEM център, в който да се обучават нашите ученици.

С уважение,

**ОТГОВОР:**

Крайните срокове за подаване за съгласуване на Концепция за изграждане на училищна STEM среда през Информационната система за Механизма ИСУН 2020 (процедура BG-RRP-1.017 „Концепция за STEM среда“) за различните категории училища, са съобразени с етапите, заложени в Решението за изпълнение на Съвета за одобряване на оценка на плана за възстановяване и устойчивост на България, и съответно в Поканата за участие в процедура е заложен етап до края на четвърто тримесечие на 2023 г. конкретните крайни получатели да са сключили всички договори за строителство или да са сключили всички договори с изпълнители по обществените поръчки за инженеринг на сградите, обект на интервенция. В случай че училище попада в категорията, за която е определен краен срок 21.06.2023 г., и не е подало Концепцията си в рамките на този срок, следва да имате предвид, че след подаване на Концепцията процесът на оценката й ще се процедира при съобразяване с реда на подадените в рамките на първия срок Концепции.

## ВЪПРОС 73 от 16.06.2023 г. (Q035 постъпил чрез ИСУН 2020 по процедура BG-RRP-1.017):

Във връзка с подготовка на Концепция за STEM среда по Процедура BG-RRP-1.017 „Концепция за STEM среда“, считаме че е необходимо, по възможност, да бъде удължен първият краен срок за подаване на Концепции – 21.06.2023 г.

Времето от обявяване на процедурата до първия краен срок се оказа недостатъчно за подготовка на качествена концепция, вкл. и струпването на редица обективни обстоятелства, като:

- изпити от НВО в начален и прогимназиален етап;

- приключване на учебната година за начален и прогимназиален етап

- необходимост от обмисляне и обосноваване на възможностите, както и събиране на оферти и структуриране на бюджет, съобразно изискванията

- липсата на опит, което забавя допълнително подготовката, предвид, че сме сравнително малко училище

Желанието ни е да можем да подготвим качествена Концепция, която да отговаря на нуждите на нашето училище, вкл. да създадем един полезен и необходим СТЕМ център, в който да се обучават нашите ученици.

**ОТГОВОР:**

Моля вижте отговора на въпрос 72.

## ВЪПРОС 74 от 16.06.2023 г. (Q034 постъпил чрез ИСУН 2020 по процедура BG-RRP-1.015):

Здравейте! Помещенията , които предвиждаме за изграждане на училищен STEM център са без отопление. Допустимо ли е закупуването на климатици?

**ОТГОВОР:**

В рамките на процедурата е допустимо закупуване на оборудване само за STEM и за ВОСКС. Отопление и климатизация на помещенията се предвиждат в рамките на проектирането и извършването на строително-монтажни работи, които се извършват по реда на ЗУТ и приложимата нормативна уредба.

## ВЪПРОС 75 от 17.06.2023 г. (Q036 постъпил чрез ИСУН 2020 по процедура BG-RRP-1.017):

Уважаеми Госпожо/Господине,

Във връзка с подготовка на Концепция за STEM среда по Процедура BG-RRP-1.017 „Концепция за STEM среда“, и наличието на редица обективни обстоятелства, считаме че е необходимо, по възможност, да бъде удължен първият краен срок за подаване на Концепции (21.06.2023 г.) с поне 10 работни дни.

Времето от обявяване на процедурата до първия краен срок се оказа недостатъчно за подготовка на качествена концепция, вкл. и струпването на редица обективни обстоятелства, като:

- изпити в училищата, в различните степени на образованието;

- приключване на учебната година за начален и прогимназиален курс;

- необходимост от обмисляне и обосноваване на възможностите, както и събиране на оферти и структуриране на бюджет, съобразно изискванията;

- липсата на опит, което забавя допълнително подготовката, предвид, че сме сравнително малко училище.

Желанието ни е да разполагаме с достатъчно време, за да можем да подготвим качествена Концепция.

С уважение

**ОТГОВОР:**

Моля вижте отговора на въпрос 72.

## ВЪПРОС 76 от 21.06.2023 г. (Q037 постъпил чрез ИСУН 2020 по процедура BG-RRP-1.017):

Здравейте, училището ни е определено за изграждане на Център за високи постижения в професионалното образование и обучение.

Можем ли средствата предвидени за СМР по процедура „Училищна STEM среда“, от които не можем да се възползваме, да бъдат използвани за закупуване на оборудване и обзавеждане по избраните STEM направления за изграждане на училищен STEM център, за да усвоим цялата супа предвидена за STEM?

**ОТГОВОР:**

Моля вижте отговора на въпрос 18, т. 2.

## ВЪПРОС 77 от 23.06.2023 г. (Q035 постъпил чрез ИСУН 2020 по процедура BG-RRP-1.015):

Здравейте, във връзка с ВЪПРОС 62 от 08.06.2023 г., в член 6.10 на Общите условия при предоставяне на средства на крайни получатели по Националния план за възстановяване и устойчивост е записано: "СНД проверява представения ФТО в срок от 10 дни от представянето му", но не намерих къде е посочено в какъв срок след одобрението на съответния ФТО се възстановяват изразходваните средства, дали може да ни насочите към съответните текстове?

**ОТГОВОР:**

Възстановяването на изразходваните средства на крайните получатели се извършва по реда, посочен в Член 4. от ОБЩИ УСЛОВИЯ ПРИ ПРЕДОСТАВЯНЕ НА СРЕДСТВА НА КРАЙНИ ПОЛУЧАТЕЛИ ПО НАЦИОНАЛНИЯ ПЛАН ЗА ВЪЗСТАНОВЯВАНЕ И УСТОЙЧИВОСТ.

В допълнение, съгласно чл. 3 Плащания от ДОГОВОР ЗА ФИНАНСИРАНЕ НА ИНВЕСТИЦИЯ ПО НАЦИОНАЛНИЯ ПЛАН ЗА ВЪЗСТАНОВЯВАНЕ И УСТОЙЧИВОСТ, т. 3.1. ***КП подава към СНД на регулярна база чрез ИСМ платежни документи или други документи с еквивалентна доказателствена стойност във връзка с разходи по изпълнението на Инвестицията***.

Документите се подават с Дневен финансов отчет в ИС за МВУ и с тях се обосновават извършените разходи.

Съгласно СУК по ПВУ (Версия 1, юни 2022 г. ) СНД извършва проверките в срок от 3 работни дни. При необходимост от допълнителна информация, срокът на проверката може да бъде удължен с не повече от 2 работни дни. В допълнение, в съответствие с процедурите на СНД от Наръчник на ИАПО за изпълнение на инвестициите по НПВУ в случаите, когато СНД одобри разходооправдателните документи, се съставя в срок до 2 работни дни платежно нареждане и се извършва плащане за проверените и установените като законосъобразни разходи по изпълняваните инвестиции от КП.

## ВЪПРОС 78 от 27.06.2023 г. (Q038 постъпил чрез ИСУН 2020 по процедура BG-RRP-1.017):

Здравейте, бихме искали да помолим за разяснение във връзка със следния текст: "При разработването на проектната идея следва да се има предвид, че изграждането на училищната STEM среда има за цел развитието на интегрирано преподаване. Поради тази причина е необходимо да бъдат определени минимум 4 учебни предмета , които ще бъдат преподавани в училищния STEM център". Въпросите ни са:

1. Изискването за 4-те учебни предмета се отнася за целия STEM център, или за всяка STEM Зона поотделно, или за всяко STEM Направление поотделно?

2. Има ли изискване тези 4 предмета да бъдат:

-САМО от общообразователните дисциплини (изключвайки предмети от профилирана/професионална подготовка),

- САМО от задължителната подготовка - раздел А на учебния план (изключвайки ИУЧ и ФУЧ, раздел Б и В),

- САМО от областите на STEM (изключвайки хуманитарните науки, изкуствата, езиците, философския цикъл и др.)?

**ОТГОВОР:**

1. Съгласно Насоките за разработване, подаване и съгласуване на Концепция за изграждане на училищна STEM среда във връзка с процедура по Механизма за възстановяване и устойчивост BG-RRP-1.015 „УЧИЛИЩНА STEM СРЕДА“:

*„При разработването на проектната идея следва да се има предвид, че изграждането на училищната STEM среда има за цел развитието на интегрирано преподаване. Поради тази причина е необходимо да бъдат определени минимум 4 учебни предмета, които ще бъдат* ***преподавани в училищния STEM център****.“*

В допълнение, в т. 6.1. „Описание на идеята за изграждане на STEM среда“ от образеца на Концепция за изграждане на училищна STEM среда (Приложение II към Поканата по процедура BG-RRP-1.015 „Училищна STEM среда), кандидатите следва да опишат „Определените **минимум 4 учебни предмета, към които ще е насочена дейността на STEM центъра в училището**. Защо тези учебни предмети са избрани и по какъв начин са свързани с дейността на STEM центъра. Как се планира тези учебни предмети да бъдат включени в интегрираното преподаване.“

**В тази връзка изискването за минимум 4-ри учебни предмета не се отнася за всяка зона или всяко направление, а за STEM центъра („целия“) в училището.**

2. Поканата за участие в процедура BG-RRP-1.015 „Училищна STEM среда“, както и Насоките за разработване, подаване и съгласуване на Концепция за изграждане на училищна STEM среда не поставят ограничения какви учебни предмети да бъдат преподавани в училищния STEM център. Преценка на училището е към какви минимум 4 учебни предмета да бъде насочена дейността на училищния STEM център. Обръщаме внимание, че съгласно Насоките за разработване, подаване и съгласуване на Концепция за изграждане на училищна STEM среда, в т. 6.2. „Обосновка на идеята за изграждане на STEM среда“ на Концепцията следва да бъде предоставена информация относно „*наличието на учители (и други специалисти) със съответния профил, които ще съдействат за реализиране на одобрената с Решение на Педагогическия съвет Концепция в съответствие със своите задължения и компетенции и ще използват закупеното оборудване/софтуер/обзавеждане в процеса на обучение на учениците по учебните предмети, по които преподават.*“

## ВЪПРОС 79 от 29.06.2023 г. (Q039 постъпил чрез ИСУН 2020 по процедура BG-RRP-1.017):

Здравейте,

Имам следните въпроси във връзка с процедура BG-RRP-1.017 - „Концепция за STEM среда".

На интернет страницата на Национален STEM Център (https://stem.mon.bg/useful\_links/) са публикувани (в раздел „Полезни връзки“, към отворена процедура BG-RRP-1.017 - „Концепция за STEM среда") списъци с „Препоръчителни минимални технически изисквания за оборудване на STEM центрове:

Математика и информатика

BOCKC

Роботика и кибер-физични системи

3D технологии

Зелени технологии

Природни науки“

1. При подготовката на нашата Концепция, следва ли да се съобразяваме и да спазваме посоченото в тези списъци оборудване - като вид/наименование и като технически характеристики?

2. Да разбираме ли, че включеното в тези списъци оборудване може да бъде включено в нашата Концепция, в съответния лист (sheet) по Направление или ВОСКС (Остойностен списък с оборудване/обзавеждане/софтуер и СМР за направление ….)?

3. Ако отговорът на горния въпрос е положителен („Да“), то означава ли, че можем да включим всички посочени артикули в концепцията за съответното направление, а не в раздел специализирано оборудване? Моля да уточните конкретно, тъй като в списъците има оборудване, което се различава от посочените в Насоките за разработване на Концепция за изграждане на училищна СТЕМ среда Минимални нива на оборудване (стр. 11 и 12) изредени с точка и запетая (напр. 5. Математика и Информатика: лаптопи или настолни компютри; интерактивен дисплей; мрежово оборудване; виртуална реалност 3D очила; контролерни платки с микроконтролери или микропроцесори; режещ плотер; 3D принтер), и други или техен еквивалент.). А според публикуваните Въпроси и отговори по процедурата (напр. въпрос № 23, подвъпроси 1 и 2) разбираме, че изреденото с точка и запетая оборудване е задължително, а всяко друго е специализирано.

Благодарим

**ОТГОВОР:**

1. и 2. Цитираните списъци не са част от пакета документи по процедура BG-RRP-1.015 „Училищна STEM среда“ и не са посочени в Насоките за разработване, подаване и съгласуване на Концепция за изграждане на училищна STEM среда (процедура BG-RRP-1.017 „Концепция за STEM среда") и в тази връзка няма изискване за спазването им. Публикуваните на интернет страницата на Националния STEM център списъци са примерни и ориентировъчни, с оглед подпомагане на училищата при подготовката на концепциите за изграждане на училищна STEM среда, като преценка и отговорност е на училищата да ги ползват или не, при спазване на изискванията на действащото законодателство в областта на обществените поръчки. Изготвените от Национален STEM център и публикувани на адрес <https://stem.mon.bg/useful_links/> списъци включват оборудване, отнасящо се към съответните направления и не следва да се разглежда като допълнително специализирано оборудване.

3. Моля вижте отговора на въпрос 23, т. 1 и 2.

## ВЪПРОС 80 от 30.06.2023 г. (Q040 постъпил чрез ИСУН 2020 по процедура BG-RRP-1.017):

Здравейте! Във връзка с изготвянето на концепцията за СТЕМ среда, бих искала да получа разяснение относно оформянето на СРМ, което естествено включва и ремонт или подмяна на подови настилки а именно: допустимо ли е да се извърши частичен ремонт и освежаване на естествен паркет, а не неговото заменяне с друг вид настилка? Навсякъде е упоменато, че следва да се съобразим с Наредба 24 от 10.09.2020, но там не намирам категоричен отговор. Също така бих искала да попитам има ли някакви специфични документи и сертификати, на които следва да отговарят СТЕМ мебелите и къде са посочени, ако съществуват такива?

**ОТГОВОР:**

Поканата за участие в процедура BG-RRP-1.015 „Училищна STEM среда“ и Насоките за разработване, подаване и съгласуване на Концепция за изграждане на училищна STEM среда не поставят допълнителни условия за конкретен вид настилка. Планираните СМР трябва да са съобразени с новата архитектурна образователна среда, която представлява физическия STEM център и да отговарят на действителните нужди от СМР за STEM средата в училището.

Съгласно Поканата за участие в процедура BG-RRP-1.015 „Училищна STEM среда“: „*Обзавеждането и интериорното оформление в училищния STEM център следва да съответстват на изискванията на Наредба № 24 от 10 септември 2020 г. за физическата среда и информационното и библиотечното осигуряване на детските градини, училищата и центровете за подкрепа за личностно развитие*.“. Съгласно Приложение № 1 към чл. 9 на Наредба 24 от 10 септември 2020 г, раздел VI, т. 7. “За подове в класните стаи да се предвидят винилови настилки, подходящи за училища. Виниловите настилки за училища са антибактериални, трудно или негорими, антистатични, меки, поглъщат шум, лесни са за почистване, лесни за монтаж и поддръжка, с възможности за цветове и оформление.

## ВЪПРОС 81 от 01.07.2023 г. (Q036 постъпил чрез ИСУН 2020 по процедура BG-RRP-1.015):

1. Училището е направило разходи за ремонт в помещенията, в които ще е СТЕМ центърът след февруари 2020 г., но за СМР-тата не е обявявана обществена поръчка. Може ли да се включат тези разходи в частта СМР по проекта?

2. Обществените поръчки ще се организират централно от министерството или всеки краен получател (училище) ще си организира и осъществява отделна обществена поръчка?

3. Какъв е срока за обявяване на обществена поръчка? Възможно ли е училището да обяви ОП преди да има съгласувана концепция от Националния СТЕМ център и сключен договор по Проекта със СНД?

**ОТГОВОР:**

1. Моля вижте отговора на въпрос 49. В допълнение съгласно чл. 3 „Осъществяване на предварителен и последващ контрол на процедури за обществени поръчки“ от Общите условия при предоставяне на средства на крайни получатели по Националния план за възстановяване и устойчивост (Приложение X към Поканата към за участие в процедура BG-RRP-1.015 „Училищна STEM среда“) по процедура BG-RRP-1.015 „Училищна STEM среда":

„*При обективна невъзможност след сключване на договор за финансиране с краен получател да се извърши предварителен контрол от страна на СНД поради вече проведена процедура по реда на ЗОП и сключен договор с изпълнител, СНД задължително извършва последващ контрол на процедурата за избор на изпълнител.“*

2. Съгласно т. 11. „Дейности, допустими за финансиране“ от Поканата за участие в процедура BG-RRP-1.015 „Училищна STEM среда“:

„*Изпълнението на дейностите по закупуване на оборудване, обзавеждане, софтуер и за строително-монтажни работи (СМР) следва да бъде възлагано на външни изпълнители* ***от училището-конкретен краен получател*** *чрез провеждане на обществени поръчки по пазарни цени, при спазване на условията за състезателност, прозрачност, недискриминационност и безусловност на обществените поръчки, определени в т. 89 - т. 96 от Известие на Комисията относно понятието за държавна помощ, посочено в член 107, параграф 1 от Договора за функционирането на Европейския съюз (2016/C 262/01). В* ***случай на СМР, изискващи издаването на разрешение за строеж съгласно ЗУТ, дейностите по строителство следва да се възложат от съответния възложител по реда на ЗУТ, кандидат или партньор*** *по предложението за изпълнение на инвестиция*.“

3. Моля вижте отговора на въпрос 44, т. 1.

## ВЪПРОС 82 от 03.07.2023 г. (Q041 постъпил чрез ИСУН 2020 по процедура BG-RRP-1.017):

Здравейте,

Подали сме в срок (21.06.2023 г.) Концепция за изграждане на училищна STEM среда в платформата на ИСУН 2020. След подаването открихме техническа грешка в подадената Концепция. Възможно ли е да бъде извършена в платформата на ИСУН корекция на подадената Концепция? В момента в платформата тя е със статус оценяване.

В случай, че не е възможна корекция в подадената Концепция, ако отговаря на изискванията и бъде одобрена, възможно ли е на следващият етап (Предложение за изпълнение на инвестиция) на изграждане на училищна STEM среда да бъде заменено част от описаното оборудване с друго?

**ОТГОВОР:**

До приключването на работата на оценителната комисия кандидатът има възможност да оттегли своята Концепция за изграждане на училищна STEM среда като подаде искане чрез секцията за комуникация в модула за електронно кандидатстване на Информационната система за Механизма (ИСУН 2020), във Вашия случай за да коригирате допусната техническа грешка и да подадете нова Концепция.

## ВЪПРОС 83 от 04.07.2023 г. (постъпил чрез електронна поща):

В Покана за участие в процедура чрез директно предоставяне на средства на конкретни крайни получатели за изпълнение на инвестиции по Механизма за възстановяване и устойчивост BG-RRP-1.015 "Училищна STEM среда" на с. 8 е записано, че не са допустими строително-монтажни работи в училищните сгради, финансирани по процедури ... , както и по Национална програма „Изграждане на училищна STEM среда“.

В приземния етаж на сградата на СУ „Йоан Екзарх Български“ е изграден STEM център „Утреландия“ по Национална програма „Изграждане на училищна STEM среда“. От 2021 година в него се провеждат занятия с ученици предимно от начален етап.

В училищната концепция за изграждане на училищна STEM среда във връзка с процедура по Механизма за възстановяване и устойчивост BG-RRP-1.015 „УЧИЛИЩНА STEM СРЕДА“ се предвижда обособяване на нови нови образователни пространства с адекватен архитектурен облик, предназначени за обучението на учениците от прогимназиален и гимназиален етап. За целта е необходим ремонт на съществуващи класни стаи.

За нас е важно да знаем дали предвижданото СМР в рамките на 45% от стойността на гранда е допустимо предвид т. 8 от Поканата.

**ОТГОВОР:**

В т. 11 „Дейности, допустими за финансиране“ от Поканата за участие в процедура BG-RRP-1.015 „Училищна STEM среда“ е посочено следното:

„***Не са допустими строително-монтажни работи в училищните сгради, финансирани*** *по процедури BG-RRP-1.007 „МОДЕРНИЗАЦИЯ НА ОБРАЗОВАТЕЛНА СРЕДА”, BG-RRP-1.012 „ИЗГРАЖДАНЕ НА НОВИ СГРАДИ НА УЧИЛИЩА И ДЕТСКИ ГРАДИНИ“ и BG-RRP-1.014 „ИЗГРАЖДАНЕ НА ЦЕНТРОВЕ ЗА ВИСОКИ ПОСТИЖЕНИЯ В ПРОФЕСИОНАЛНОТО ОБРАЗОВАНИЕ И ОБУЧЕНИЕ“ (в случай на СМР в цялата сграда или при ново строителство) по Националния план за възстановяване и устойчивост, както и* ***по Национална програма „Изграждане на училищна STEM среда“*.“**

Съгласно Насоките за разработване, подаване и съгласуване на Концепция за изграждане на училищна STEM среда във връзка с процедура по Механизма за възстановяване и устойчивост BG-RRP-1.015 „УЧИЛИЩНА STEM СРЕДА“, при попълване на т. 6.2. „Обосновка на идеята за изграждане на STEM среда“ от Концепцията, освен останалата информация училището следва да обоснове, че: „*Разработената идея за изграждане на STEM среда следва да е съобразена с* ***вече извършените ремонтни дейности и закупеното обзавеждане и оборудване*** *в училището по Национална програма „Изграждане на училищна STEM среда“, както и от други източници, при наличие на такива. Важно е да се уточни по какъв начин новото оборудване/софтуер/обзавеждане ще надгради вече извършените ремонтни дейности и съществуващото оборудване/обзавеждане.*“

В тази връзка, може да надградите Вашия STEM център за обучение на учениците от прогимназиален и гимназиален етап чрез закупуване на оборудване/софтуер/обзавеждане.

В допълнение, съгласно т. 9 „Минимален и максимален размер на предложение за изпълнение на инвестиция (в лева) по процедурата“ от Поканата за участие в процедура BG-RRP-1.015 „Училищна STEM среда“, „*В случай на наличие на остатъчен финансов ресурс след договаряне по процедурата, училищата, финансирани по Национална програма „Изграждане на училищна STEM среда“, може да бъдат поканени за увеличаване на отпуснатата финансова помощ чрез изменение на договорите за финансиране на инвестиция по НПВУ до изчерпване на ресурса*.“

## ВЪПРОС 84 от 04.07.2023 г. (Q042 постъпил чрез ИСУН 2020 по процедура BG-RRP-1.017):

Здравейте! В декларация "Приложение IIIa" има поле за попълване "...по предложение за изпълнение на инвестиция....?...?....?....по процедура за предоставяне на средства...".

Какво се пише на този ред с точки за изпълнение на инвестиция?

**ОТГОВОР:**

В цитираното от Вас многоточие в Декларация за информирано съгласие от педагогически специалист за участие в реализирането на Концепция за изграждане на училищна STEM среда (Приложение IIIa към Покана за участие в процедура BG-RRP-1.015 „Училищна STEM среда“) следва да посочите наименованието на Вашето предложение за изпълнение на инвестиция съгласно Формуляра за кандидатстване в ИСУН 2020.

## ВЪПРОС 85 от 05.07.2023 г. (Q037 постъпил чрез ИСУН 2020 по процедура BG-RRP-1.015):

Здравейте, относно формуляра за кандидатстване по процедура BG-RRP-1.017 - „Концепция за STEM среда", моля за отговор на няколко въпроса, с важното уточнение, че училището ни не е регистрирано по ЗДДС:

1. В т.1 Основни данни:

- срок за изпълнение, месеци- максималният възможен срок по проекта ли следва да се посочи, т.е. 35 месеца или по-кратък;

- ДДС е допустим разход по проекта- автоматично е чекнат отговор "Друго", следва ли същия да бъде променен и как.

2. В т.2 Данни за кандидата:

- Кандидатът е регистриран по ДДС- съответно отбелязването е "Не".

В този случай в т. 7 Бюджет - за невъзстановим разход ли следва да се отбележи ДДС, съответно да се попълни в колона "БФП", подколона "Невъзстановим ДДС".

В т.10 Допълнителна информация- Невъзстановим ДДС, следва ли да се попълни и ако това е необходимо какво основание от ЗДДС следва да бъде посочено.

3. В т.4 План на изпълнение/Дейности по проекта:

- Достатъчно ли е за заглавие на дейност 1 да бъде посочено "Изграждане на STEM център и ВОСКС в училище";

- За продължителност на дейността- максималният възможен срок по проекта ли следва да се посочи, т.е. 35 месеца или по-кратък.

4. В т.5 Индикатори- за целева стойност на капацитет на класните стаи, капацитета на ВОСКС ли следва да се посочи.

5. В т.10 Допълнителна информация, в случай, че в концепцията не се предвижда извършване на СМР, раздела "Ненанасяне на значителни вреди" следва ли да се попълва.

Благодаря предварително!

**ОТГОВОР:**

1. Съгласно Указания на СНД за попълване на електронен формуляр за кандидатстване по процедура BG-RRP-1.015 „Училищна STEM среда“ (Приложение VII към Поканата за участие в процедура BG-RRP-1.015 „Училищна STEM среда“):

- В секция 1 „Основни данни“, поле „Срок на изпълнение, месеци“ следва да посочите планирания срок на изпълнение на Вашето предложение за изпълнение на инвестиция, съобразен с максимална продължителност на изпълнение на инвестицията, посочена в т. 14. „Минимален и максимален срок за изпълнение на проекта (ако е приложимо)“ от Поканата за участие в процедура: *„35 месеца,* ***но не по- късно от 31.05.2026 г****.“.* В тази връзка, преценка на училището е дали да посочи по-кратък срок на изпълнение, отчитайки заложените в предложението за изпълнение на инвестиция дейности.

- В секция 1 „Основни данни“, поле „ДДС е допустим разход по проекта“ следва да маркирате релевантната за Вашето училище опция „Да“, „Не“ или „Друго“.

2. Съгласно Указания на СНД за попълване на електронен формуляр за кандидатстване по процедура BG-RRP-1.015 „Училищна STEM среда“ (Приложение VII към Поканата за участие в процедура BG-RRP-1.015 „Училищна STEM среда“):

- В секция 1 „Данни за кандидата“, поле „Кандидатът е регистриран по ДДС“ следва да маркирате релевантната за Вашето училище опция „Да“ или „Не“.

- Поле „Невъзстановим Данък върху добавената стойност“ от секция 10 „Допълнителна информация необходима за оценка на проектното предложение“ се попълва, само когато ДДС е невъзстановим за кандидата/партньора. В този случай, кандидатът следва да посочи основанието от ЗДДС, въз основа на което определя ДДС за невъзстановим по проекта.

В допълнение, съгласно т. 12 „Категории разходи“ от Поканата за участие в процедура BG-RRP-1.015 „Училищна STEM среда“:

„*Разходите за* ***невъзстановим ДДС*** *за преките разходи за СМР, за материални и нематериални активи, както и за непреките разходи могат да се финансират по настоящата процедура, като те представляват национално съфинансиране. Тези разходи се включват в секция 7 „Бюджет (в лева)“ от Формуляра за кандидатстване, в колона „БФП“, подколона „Невъзстановим ДДС“ на съответния бюджетен ред като част от общата стойност на съответния разход*.“

3. Заглавието на дейността, която е планирана в предложението за изпълнение на инвестиция и което се посочва в поле „Дейност“, секция 4 „План за изпълнение / Дейности по проекта“ от Формуляра за кандидатстване, е по преценка на Кандидата. В поле „Продължителност на дейността (месеци)“, секция 4 „План за изпълнение / Дейности по проекта“ от Формуляра за кандидатстване следва да посочите планирана продължителност на изпълнение на дейността в брой месеци, като същата следва да отговоря на посочената продължителност на предложението за изпълнение на инвестиция в секция 1 „Основни данни“, поле „Срок на изпълнение, месеци“.

4. Съгласно т. 7 „Индикатори“ от Поканата за участие в процедура BG-RRP-1.015 „Училищна STEM среда“, индикатор „Капацитет на класните стаи на нови или модернизирани детски заведения и образователни заведения“:

*„Индикаторът измерва* ***максималния брой учебни места******в изградената STEM среда****, с подкрепа чрез мерки по линия на Механизма. Капацитетът се изчислява в съответствие с националното законодателство, но* ***не включва учители, родители, помощен персонал или други лица****, които също могат да използват съоръженията.“*

В допълнение, съгласно Указания на СНД за попълване на електронен формуляр за кандидатстване по процедура BG-RRP-1.015 „Училищна STEM среда“ (Приложение VII към Поканата за участие в процедура BG-RRP-1.015 „Училищна STEM среда“):

*„Информацията за индикатор „Капацитет на класните стаи на нови или модернизирани детски заведения и образователни заведения“ в полета „Базова стойност“ и „Източник на информация“ е заложена служебно от СНД, визуализира се автоматично и не следва да се променя от кандидата. Кандидатът трябва да попълни поле „Целева стойност“, която се очаква да бъде постигната с изпълнението на предложението за изпълнение на инвестиция.“*

5. Съгласно Указания на СНД за попълване на електронен формуляр за кандидатстване по процедура BG-RRP-1.015 „Училищна STEM среда“ (Приложение VII към Поканата за участие в процедура BG-RRP-1.015 „Училищна STEM среда“), поле 10.4. „Ненанасяне на значителни вреди“ в секция 10. „Допълнителна информация необходима за оценка на проектното предложение“ от Формуляра за кандидатстване е задължително за попълване и в него кандидатът следва да опише по какъв начин планираните дейности и разходи в предложението за изпълнение на инвестиция са обвързани със спазване на принципа за „ненанасяне на значителни вреди“ и да обоснове, че те не водят до значителни вреди за шестте екологични цели, попадащи в обхвата на принципа.

## ВЪПРОС 86 от 05.07.2023 г. (Q043 постъпил чрез ИСУН 2020 по процедура BG-RRP-1.017):

Подали сме Концепцията в срок на 19.06.23г. Нямаме входящ №.Как и къде ще разберем разгледахте ли я, одобрихте ли я, върнахте ли ни я за корекция ???

**ОТГОВОР:**

В случай, че Вашето училище успешно е подало концепция за изграждане на училищна STEM среда по специално създадена процедура BG-RRP-1.017 „Концепция за STEM среда", в Информационната система за Механизма (ИСУН 2020), модул „Електронно кандидатстване“, след вход в системата с Вашите потребител и парола, в раздел „Проектни предложения“, подраздел „Подадени“ може да видите подадената от Вас концепция и нейния регистрационен номер.

В допълнение, на следния уеб адрес е наличен видеоклип, детайлно онагледяващ процеса на създаване на предложение за изпълнение на инвестиция и процеса на подписване с КЕП и подаване на предложение за изпълнение на инвестиция, както и преглед на подадено предложение: <https://www.youtube.com/watch?v=9eqyg3Nxvok>

Съгласно Насоките за разработване, подаване и съгласуване на Концепция за изграждане на училищна STEM среда във връзка с процедура по Механизма за възстановяване и устойчивост BG-RRP-1.015 „УЧИЛИЩНА STEM СРЕДА“, електронната комуникация по време на оценката на Концепция за изграждане на училищна STEM среда се извършва през Информационната система за Механизма (ИСУН 2020) през профила на училището в ИСУН 2020. Необходимо е през цялото време на оценителния процес училището да има достъп до имейл адреса, асоцииран с профила, като на него се получават известия за всички системни съобщения – както за смяна на пароли при необходимост, така и известия за постъпил въпрос по време на оценката.

## ВЪПРОС 87 от 06.07.2023 г. (Q038 постъпил чрез ИСУН 2020 по процедура BG-RRP-1.015):

1. На какъв етап могат да се обявяват обществените поръчки след одобряване на концепцията, след подаване на формуляра за "Училищна СТЕМ среда" или след сключване на договора по проекта?

2.1. Как ще става разплащането по проекта. Да речем, че вече има проведена поръчка и сме избрали изпълнители. Изпълнителя е приключил доставката и инсталирането на оборудването за СТЕМ и ВОСКС. Крайния получател (училището) пуска ли искане за частично разплащане на тази част от проекта? Или трябва да заплати от собствения бюджет и кога ща получи парите по проекта?

2.2. Предвижда ли се предварително частично плащане към изпълнител при сключване на договор между него и крайния получател?

**ОТГОВОР:**

1. Съгласно т. 12. „Категории разходи“ от Поканата за участие в процедура BG-RRP-1.015 „Училищна STEM среда“, за да бъдат финансирани, разходите по настоящата процедура трябва да са извършени от кандидата **след 1 февруари 2020 г. до срока за изпълнение на инвестицията съгласно договора за финансиране по процедурата**. Преценка на училището-кандидат е в кой момент да обяви обществените поръчки при спазване на действащото законодателство в областта, отчитайки условията в Поканата за участие в процедура BG-RRP-1.015 „Училищна STEM среда“.

Обръщаме внимание, че съгласно чл. 3 ОСЪЩЕСТВЯВАНЕ НА ПРЕДВАРИТЕЛЕН И ПОСЛЕДВАЩ КОНТРОЛ НА ПРОЦЕДУРИ ЗА ОБЩЕСТВЕНИ ПОРЪЧКИ от Общите условия при предоставяне на средства на крайни получатели по Националния план за възстановяване и устойчивост (Приложение X към Поканата) по процедура BG-RRP-1.015 „Училищна STEM среда":

„*При обективна невъзможност след сключване на договор за финансиране с краен получател да се извърши предварителен контрол от страна на СНД поради вече проведена процедура по реда на ЗОП и сключен договор с изпълнител, СНД задължително извършва последващ контрол на процедурата за избор на изпълнител*.“

2.1. Моля вижте отговорите на въпрос 19. В допълнение, съгласно чл. 3 Плащания от образеца на Договор за финансиране на инвестиция по НПВУ (Приложение IX към Поканата за участие в процедура BG-RRP-1.015 „Училищна STEM среда“, т. 3.1. ***КП подава към СНД на регулярна база чрез ИСМ платежни документи или други документи с еквивалентна доказателствена стойност във връзка с разходи по изпълнението на Инвестицията***. Документите се подават с Дневен финансов отчет в ИС за МВУ и с тях се обосновават извършените разходи.

2.2. Въпросът е неясен. Моля задайте въпроса отново по-конкретно. Обръщаме внимание, че СНД извършва плащанията към крайния получател, а крайният получател извършва плащания към изпълнителите съгласно клаузите на сключените с тях договори, т.е. „предварително частично плащане“ е възможно, ако в договора между КП и изпълнителя е заложена такава клауза.

## ВЪПРОС 88 от 06.07.2023 г. (Q044 постъпил чрез ИСУН 2020 по процедура BG-RRP-1.017):

1. Здравейте, моля за информация, ако към момента на изпълнение на проекта планираните средства не са достатъчни за предвиденото в концепцията, може ли да се изградят задължителните ВОСКС и да намалим броя на STEM оборудваните стаи? Например, ако планираме в концепцията 5 кабинета ВОСКС, които да са оборудвани STEM, ще бъде ли възможно съобразно средствата да изпълним 5 ВОСКС и само 3 STEM кабинета?

2. Ще бъде ли възможно при изпълнение на проекта сумите за СМР да се различават от описаните в концепцията, тъй като в бъдеще време са възможни промени на цени и възникване на непредвидени към момента на изпълнение ремонтни дейности?

3. Възможно ли е разпределените средства в концепцията да преливат от едно перо в друго /оборудване-обзавеждане, софтуер, СМР/, съобразно необходимостта от оборудване или обзавеждане, но без да надвишават одобрената сума по видове разходи?

**ОТГОВОР:**

1. и 2. За целите на изготвяне на Концепцията за изграждане на училищна STEM среда всяко училище-кандидат следва да идентифицира нуждите на своето училище, вкл. и по отношение на СМР за обособяване/преобразуване на съответните помещения/зони за STEM център, като разходите следва да се планират при спазване на изискванията за икономичност, ефикасност, ефективност, публичност и прозрачност и приложимото законодателство (национално и европейско). В тази връзка преценка на кандидата е да планира средствата за всеки вид разход, необходими за изграждане на училищен STEM център, отчитайки нуждите на съответното училище, при спазване на ограниченията за отделните видове разходи по процедурата. Съгласно образеца на Договор за финансиране на инвестиция по НПВУ (Приложение IX към Поканата за участие в процедура BG-RRP-1.015 „Училищна STEM среда“), средствата се предоставят на крайния получател **за изпълнение на одобрено предложение** за изпълнение на инвестиция.

В допълнение, съгласно чл. 8. Изменение на Договора от Общите условия при предоставяне на средства на крайни получатели по Националния план за възстановяване и устойчивост (Приложение X към Поканата) по процедура BG-RRP-1.015 „Училищна STEM среда":

*„****8.1. Основни принципи***

*- Промени/изменения по договора се допускат само при обективна невъзможност КП да изпълни в детайли описаното в проекта, след подаване на писмено мотивирано искане и подробна аргументация на исканата промяна.“*

3. Въпросът е неясен. Моля задайте въпроса отново по-конкретно.

## ВЪПРОС 89 от 11.07.2023 г. (Q045 постъпил чрез ИСУН 2020 по процедура BG-RRP-1.017):

Здравейте, колеги от НСЦ,

Пишем Ви от 62. ОУ „Христо Ботев“ във връзка с разработването на Концепцията за STEM центрове в нашето училище.

През учебната 2017/2018г. е сключен договор за строителство, съгласно който е назначен основен ремонт (реконструкция) на 62. ОУ „Христо Ботев“. Помещенията, предвидени за обособяване на STEM центрове със съответните STEM зони, са реконструирани и в много добро техническо състояние. В следствие на този факт, строително-монтажни работи (СМР) няма да бъдат необходими за извършване.

Възможно ли е заедно с гласуването на Концепцията на Педагогически съвет да бъде гласувано и преразпределяне на предвидените средства в размер на 50,000лв. за СМР и те да бъдат използвани за допълнително оборудване и консумативи за изграждане на училищна СТЕМ среда?

Благодаря предварително за обратната връзка!

Хубав ден!

**ОТГОВОР:**

В случай че не предвиждате разходи за СМР, съответните средства могат да се планират за закупуване на оборудване/обзавеждане/ софтуер **за STEM**, по преценка на училището и при съобразяване с ограниченията за разходите, посочени в Поканата за участие в процедура BG-RRP-1.015 „Училищна STEM среда“ и в Списък на конкретни крайни получатели и максимален размер на финансиране (*Приложение V към Покана за участие в процедура* *BG-RRP-1.015 „Училищна STEM среда“*).

## ВЪПРОС 90 от 11.07.2023 г. (Q046 постъпил чрез ИСУН 2020 по процедура BG-RRP-1.017):

Не се визуализира бутон "Ново проектно предложение".

**ОТГОВОР:**

Съгласно Указания на СНД за попълване на електронен формуляр за кандидатстване по процедурата (Приложение VII към Поканата за участие в процедура BG-RRP-1.015 „Училищна STEM среда“):

*„След като кандидатът се е регистрирал в Информационната система за Механизма като потребител,* ***той следва да влезе в потребителския си профил*** *и* ***да избере секцията „Отворени процедури“****. От нея се избира процедура BG-RRP-1.015 „Училищна STEM среда“. На екрана се визуализират: основната цел на процедурата и документите за кандидатстване и информация по процедурата, както и въпросите и отговорите по процедурата, с които кандидатът следва да се запознае преди да започне разработването на своето предложение за изпълнение на инвестиция.*

*За достъп до формуляра за кандидатстване по процедурата, натиснете полето „Ново проектно предложение“, което се намира в долната лява част на екрана.*

*На екрана се визуализира уеб базираният Формуляр за кандидатстване по процедура BG-RRP-1.015 „Училищна STEM среда“.*

*…* *На следните уеб адреси са налични видеоклипове, детайлно онагледяващи процеса на регистрация на кандидат в Информационната система на Механизма ИСУН 2020, процеса на създаване на предложение за изпълнение на инвестиция и процеса на подписване с КЕП и подаване на предложение за изпълнение на инвестиция:*

[*https://www.youtube.com/watch?v=eh-Yko7MQj4*](https://www.youtube.com/watch?v=eh-Yko7MQj4)

[*https://www.youtube.com/watch?v=ZyDVJRVy-BY*](https://www.youtube.com/watch?v=ZyDVJRVy-BY)

[*https://www.youtube.com/watch?v=9eqyg3Nxvok*](https://www.youtube.com/watch?v=9eqyg3Nxvok)*“*

Ако кандидатът влезе в потребителския си профил и не се визуализира бутон "Ново проектно предложение", е необходимо да зареди интернет страницата на ИСУН в различен браузър.

Аналогично се подхожда при подаване на Концепцията по специалната процедура BG-RRP-1.017 „Концепция за STEM среда".

## ВЪПРОС 91 от 12.07.2023 г. (Q047 постъпил чрез ИСУН 2020 по процедура BG-RRP-1.017):

Здравейте,

внимателно прочетох направените до сега разяснения, но не открих коментар на следните технически проблеми с които се сблъсках при работа с коригирания "Annex\_II\_Концепция за изграждане на Училищна STEM среда\_izm27.04.2023.xlsx файл, публикуван на сайтовете на МОН, ИСУН и Изпълнителна агенция "ПРОГРАМА ЗА ОБРАЗОВАНИЕ":

1. Клетка B7 от sheet "Направление 3" не прехвърля никаква стойност в sheet "Концепция" и в него (sheet "Концепция") ред 281, обединена клетка BCD за "Наименование на оборудване" остава празна;

2. При подписване на файла с КЕП на Директор, на обозначеното и предварително създадено за целта място, след подписване пояснителните надписи показват, че подписа е "валиден". При затваряне на файла и следващо отваряне на файла, без каквато и да е промяна на съдържанието, показва подписа, като "невалиден" оцветен в червено.

В опита си да реша този проблем тествах с всички предложени варианти на файла, попълнени и празни, свалени от предложените в трите източника - сайтовете на МОН, ИСУН и Изпълнителна агенция"ПРОГРАМА ЗА ОБРАЗОВАНИЕ". Изпробвах подписване в Excel на Microsoft Office 2016 и Microsoft 365. Предполагам, ако тествате проблема с ваш КЕП - ще установите същото.

КЕП-ът на директора работи нормално и подписва всякакви други excel, pdf и word файлове.

Може ли файлът с Концепцията да бъде подаден за съгласуване в този вид.

Благодаря предварително за отделеното време !

СУ "Св. Кл. Охридски", гр. Ямбол

**ОТГОВОР:**

1. При проверка на Образеца на Концепция се установи, че цитираната клетка B7 от работен лист „Направление 3" не прехвърля въведената информация в работен лист „Концепция“, ред 281, обединена клетка BCD за "Наименование на оборудване". В тази връзка следва да оставите празен ред 7 в работен лист „Направление 3“ като въведете информацията в следващите редове.

2. Редът за подписване на концепцията е описан в писмо изх. № 9105-147 от 15.06.2023 г. от главния секретар на МОН до директорите на училища чрез началниците на регионалните управления на образованието, както следва:


Annex\_II\_Концепция за изграждане на Училищна STEM среда\_izm27.04.2023 следва да бъде подписан с валиден квалифициран електронен подпис при следване на следните стъпки:

1. След попълване на концепцията окончателният файл се запазва на твърдия диск с избиране на опция „SAVE AS”;

2. Подписването се извършва чрез:

2.1. Избиране на концепцията с десен бутон на мишката;

2.2. Избира се опцията „Sign”, като в зависимост от издателя на електронния подпис преди „sign” e възможно да срещнете различни наименования (например „DSTool Sign”, „Desktop Signer“, „InfoNotary e-Doc Signer“ и др.);




2.3. Отваря се меню, чрез което следва да изберете къде да се запази подписания файл;

2.4. Последната стъпка е въвеждането на PIN кода на електронния Ви подпис;


3. След извършване на горните стъпки така подписания файл се запазва на твърдия диск на посоченото от Вас място;



4. Подписаният файл следва да бъде преобразуван във формат „7- Zip” или „WinRAR”, като файлът се избира с десен бутон на мишката и се посочва една от следните опции в зависимост от наличната архивираща програма:







5. Подписаният и преобразуван файл по т. 4 се подава в ИСУН.



Директорите, които вече са подали концепция в системата ИСУН по процедура BG-RRP-1.017 „Концепция за STEM среда", ще получат допълнително съобщение в ИСУН относно следващите стъпки в контекста на гореизложените допълнителни указания.

## ВЪПРОС 92 от 12.07.2023 г. (Q048 постъпил чрез ИСУН 2020 по процедура BG-RRP-1.017):

Ако предвиждаме изграждане на СТЕм център с три направления, в кой от работните листи трябва да заложим обща сума за СМР?

**ОТГОВОР:**

Съгласно т. 3 „Разработване на Концепция за изграждане на училищна STEM среда“ от НАСОКИ за разработване, подаване и съгласуване на Концепция за изграждане на училищна STEM среда във връзка с процедура по Механизма за възстановяване и устойчивост BG-RRP-1.015 „УЧИЛИЩНА STEM СРЕДА“:

*„С оглед коректното изчисляване на размера на исканото финансиране за изграждане на училищна STEM среда в т. 5 от Концепцията, където е приложимо в съответните работни листове „Направление 1, 2, 3, 4 и 5“, „ВОСКС“ и „Специализирано оборудване“, разходите за СМР се посочват общо, без да е необходимо тяхното описание, и за тях не се посочва източник за формиране на единична цена.“.* В случай, че помещението/помещенията за трите направления са общи, по преценка на училището разходите могат да бъдат посочени в работния лист само за едно от направленията, като това се опише в т. 6.2. „Обосновка на идеята за изграждане на STEM среда“ от Концепцията (Приложение II към Поканата за участие в процедура BG-RRP-1.015 „Училищна STEM среда“, съответно Приложение II към Насоките за разработване, подаване и съгласуване на Концепция за изграждане на училищна STEM среда във връзка с процедура по Механизма за възстановяване и устойчивост BG-RRP-1.015 „УЧИЛИЩНА STEM СРЕДА“).

## ВЪПРОС 93 от 13.07.2023 г. (Q049 постъпил чрез ИСУН 2020 по процедура BG-RRP-1.017):

Здравейте, молим за разяснение по следния въпрос:

В концепцията предоставяме линкове към обзавеждането, оборудването и софтуера, които планираме да закупим. При реализацията на проекта ще има ли възможност да се закупят еквиваленти или ще трябва стриктно да се придържаме към конкретните, заложени в концепцията, продукти?

Благодаря предварително!

**ОТГОВОР:**

Съгласно Поканата за участие в процедура BG-RRP-1.015 „Училищна STEM среда“ на етапа на кандидатстване „*за всеки вид оборудване/обзавеждане/софтуер, планирано за закупуване в Концепцията за изграждане на училищна STEM среда (Приложение II към Поканата за участие в процедура BG-RRP-1.015 „Училищна STEM среда“), кандидатът задължително следва да докаже осъществени проучвания в интернет за цени на стоки от минимум два източника за доказване на планиран разход, които да удостоверяват съответствието на планираните разходи с пазарните цени за съответния вид доставка…. От представените проучвания в интернет и/или оферти следва да е видно наименованието на съответния актив, цена на актива и вид на валутата.*“.

В колона „С“ на работни листове „Направление 1, 2, 3, 4 и 5“, „ВОСКС“, „Специализирано оборудване“ на Концепцията следва да се даде описание на техническите спецификации/характеристики на предвиденото за закупуване в колона „В“ оборудване/обзавеждане/софтуер, **без** да се посочват търговска марка и конкретен модел.

Задължение на кандидата е изпълнението на дейностите по закупуване на оборудване, обзавеждане, софтуер и за строително-монтажни работи (СМР) да бъде възлагано на външни изпълнители чрез провеждане на обществени поръчки по пазарни цени, при спазване на условията за състезателност, прозрачност, недискриминационност и безусловност на обществените поръчки, определени в т. 89 - т. 96 от Известие на Комисията относно понятието за държавна помощ, посочено в член 107, параграф 1 от Договора за функционирането на Европейския съюз (2016/C 262/01) и в съответствие с действащото законодателство в областта на обществените поръчки.

## ВЪПРОС 94 от 13.07.2023 г. (Q050 постъпил чрез ИСУН 2020 по процедура BG-RRP-1.017):

Здравейте!

Допуснахме грешка при реда на попълване на формулярите по процедурите. Първо попълнихме BG-RRP-1.015 - „Училищна STEM среда". Как да процедираме сега - да попълваме ли BG-RRP-1.017 - „Концепция за STEM среда"?

**ОТГОВОР:**

Следва да подадете Концепцията си по процедура BG-RRP-1.017 „Концепция за STEM среда". Също така следва да оттеглите своето предложение по процедура BG-RRP-1.015 „Училищна STEM среда" като подадете искане чрез секцията за комуникация в модула за електронно кандидатстване на ИСУН 2020.

## ВЪПРОС 95 от 13.07.2023 г. (постъпил по електронна поща):

Здравейте, кои могат да са партньори на училища по Стем за документацията

**ОТГОВОР:**

Моля вижте отговора на въпрос 1, т. 1.

## ВЪПРОС 96 от 13.07.2023 г. (постъпил по електронна поща):

**УВАЖАЕМИ ГОСПОДИН ИЗПЪЛНИТЕЛЕН ДИРЕКТОР,**

Във връзка с предстоящо участие на ОУ “Екзарх Антим I”, град Пловдив в процедура за кандидатстване по НПВУ - "Училищна STEM среда" и подадено проектно предложение от страна на Община Пловдив за училището по процедура за кандидатстване по НПВУ - BG-RRP-1.007 „Модернизация на образователна среда“, което не е в публикувания на 23.06.2023 г. на електронната страница на Изпълнителна агенция “Програма за образование” Списък на предложенията, които не се допускат до етап „Техническа и финансова оценка“ по процедура чрез подбор на предложения за изпълнение на инвестиции № BG-RRP-1.007 „Модернизация на образователна среда” , възникнаха следните въпроси, които поставям на Вашето внимание в случай, че училището бъде одобрено чрез проектното предложение на Община Пловдив по BG-RRP-1.007 „Модернизация на образователна среда“:

1. Как да се извърши съвместяване на двете проектни предложения по отношение на строително-монтажни работи, при положение, че единственото и възможно пространство за училищна STEM среда попада в обхвата на процедурата по модернизация?
2. Допуска ли се промяна и/или замяна на строително-монтажни работи (дейности/количества/артикули), предвидени по КСС на вече одобрено проектно предложение по BG-RRP-1.007 „Модернизация на образователна среда“, които имат допирни точки със строително-монтажни работи (дейности/количества/артикули), предвидени по КСС за училищна STEM среда? Напр. в КСС по модернизацията на образователната среда е предвиден растерен акустичен таван, а по КСС за училищна STEM среда е предвиден гладък таван от гипсокартон. Или предвидени правоъгълни LED-осветителни тела, а в идейната концепция за училищна STEM среда са предвидени кръгли такива.
3. Допуска ли се, при необходимост от отпадане на някои строително-монтажни работи (дейности/количества/артикули), предвидени по КСС на вече одобрено проектно предложение по BG-RRP-1.007 „Модернизация на образователна среда“, да бъдат вписани нови такива така, че да се отговори на идейната концепция за училищна STEM среда?

Въпросите по-горе, а и много други, възникнаха в резултат на факта, че към момента на подаване на проектно предложение по BG-RRP-1.007 „Модернизация на образователна среда“ не беше категорично ясно за мен, че процедурата по BG-RRP-1.015 „Училищна STEM среда“ ще бъде чрез директно предоставяне на конкретни крайни получатели, а и конкретните крайни получатели са утвърдени със заповед на министъра на образованието и науката от м. април 2023 г.

Разчитам на Вашия отговор и съдействие за решаване на възникналия казус.

**ОТГОВОР:**

Моля вижте отговорите на въпрос 20 и на въпрос 37, т. 2.

Обръщаме внимание, че към настоящия момент оценката на предложенията за изпълнение на инвестиции по процедура BG-RRP-1.007 „Модернизация на образователна среда“ е в процес на финализиране. В т. 11 „Дейности, допустими за финансиране“ от Условията за кандидатстване по процедура **BG-RRP-1.007 „Модернизация на образователна среда“** е посочено следното:

***ВАЖНО!!*** *В рамките на Дейност 1 по компонент 1 и компонент 2 на настоящата процедура са допустими СМР дейности за изграждане/надграждане на STEM среда. С цел избягване на повторни инвестиции за СМР на STEM среда в училища, които получат финансиране по настоящата процедура, се очаква да бъде създадена необходимата инфраструктура за STEM среда като част от цялостната модернизация на сградата. Училищата, финансирани по настоящата процедура, ще имат възможност за подкрепа за оборудване в рамките на предстоящата процедура „Училищна STEM среда“, но не и за СМР дейности.…..*

*9. В работния/техническия проект, съответно в заданието за проектиране следва ясно да са обособени мерките за изграждане на архитектурната училищна STEM среда, в случай че такива са предвидени (приложимо само за компонент 1 и компонент 2 ).*

В допълнение, на стр. 4 от Условията за кандидатстване процедура BG-RRP-1.007 „Модернизация на образователна среда“ е посочено следното под черта:

*Предстои да бъде обявена отделна процедура „Училищна STEM среда“, която ще финансира изграждането на STEM среда* ***във всички държавни и общински училища*** *на територията на страната (СМР+оборудване). В рамките на Компонент 1 и Компонент 2 на настоящата процедура са предвидени СМР дейности за изграждане/надграждане на STEM среда с цел избягване на повторни инвестиции за СМР в училища, които бъдат одобрени за финансиране за цялостно обновяване на облика на сградата по настоящата процедура (дейности за основен ремонт/ реконструкция/ пристрояване/ надстрояване), т.е. в тези училища се очаква да бъде създадена необходимата инфраструктура за STEM среда като част от цялостната модернизация на сградата. Училищата, финансирани по настоящата процедура, ще имат възможност за подкрепа за оборудване в рамките на предстоящата процедура „Училищна STEM среда“, но не и за СМР дейности.* ***Всички останали държавни и общински училища, които не получат финансиране по настоящата процедура, се предвижда да получат финансиране за СМР дейности и оборудване за изграждане/надграждане на STEM среда в рамките на предстоящата процедура „Училищна STEM среда“.***

Съгласно член 8. Изменение на договора от Общите условия при предоставяне на средства на крайни получатели по националния план за възстановяване и устойчивост (Приложение XII към Насоките за кандидатстване по процедура BG-RRP-1.007 „Модернизация на образователна среда“):

*„8.1. Основни принципи*

*- Промени/изменения по договора се допускат само при обективна невъзможност бенефициентът да изпълни в детайли описаното в проекта, след подаване на писмено мотивирано искане и подробна аргументация на исканата промяна;*

*…*

*8.1.2 Договорът за финансиране на инвестиция по НПВУ* ***може да бъде изменян****, извън случаите по предходния член,* ***по мотивирано искане на КП****, което :*

*a)* ***не засяга основната цел*** *на одобреното предложение за изпълнение на инвестицията или не променя предназначението на подпомаганите активи;*

*б)* ***не води до несъответствие с целите, дейностите, изискванията****, посочени в условията по чл. 5, ал. 1 от ПМС 114/2022 г. или в поканата по чл. 23 от ПМС 114/2022 г;*

*в)* ***не би поставило под въпрос*** *сключването на този договор, съответно условията, при които същият би бил сключен, или не би било в противоречие с равнопоставеното третиране на кандидатите за финансиране от Механизма;*

*г)* ***не води до несъответствие*** *с критериите за оценка, по които предложението е било оценено, съгласно условията по чл. 5, ал. 1 от ПМС 114/2022 г. или поканата по чл. 23 от ПМС 114/2022 г.*

*д)* ***не води до нарушаване на принципите*** *по чл. 2 на ПМС 114 от 8.06.2022 г.“*

В тази връзка преценка на кандидатите по съответните процедури е да планират дейностите съобразно потребностите на образователните институции. Препоръчваме да обсъдите казуса със съответния кандидат по процедура BG-RRP-1.007 „Модернизация на образователна среда“, включително и относно предприемане на съответни действия в случай на одобрение на предложението за изпълнение на инвестиция по процедура BG-RRP-1.007 „Модернизация на образователна среда“.

Обръщаме внимание, че съгласно т. 11 на Поканата по процедура **BG-RRP-1.015 „УЧИЛИЩНА STEM СРЕДА“:**

„*Не са допустими строително-монтажни работи в училищните сгради, финансирани по процедури BG-RRP-1.007 „Модернизация на образователна среда* ”.

## ВЪПРОС 97 от 14.07.2023 г. (Q051 постъпил чрез ИСУН 2020 по процедура BG-RRP-1.017):

Здравейте! Проектната идея на нашето училище ще е в направление "Зелени технологии и устойчиво развитие". За целта ще изградим автономна хибридна система за производство на зелена енергия - двукомпонентна /слънце, вятър/, ще монтираме акумолаторен блок за съхранение на енергия, модул за генериране на енергия от биомаса, система за пречистване на дъждовна вода, велоергометър за производство на електроенергия. Предвиденото оборудване изисква да обособим зона за позиционирането му в училищния двор. Могат ли СМР да включват заграждение на терена в част от училищния двор, изливане на бетонна площадка и изграждане на навес от лека конструкция, за които не се изисква издаването на разрешение за строеж? Може ли новосъздадената образователна зона да бъде обзаведена с беседка с маси и пейки и непосредствено до нея да създадем мини екоситеми за отглеждане на растения и птици, с цел запазване на биоразнообразието от съответните видове?

**ОТГОВОР:**

Съгласно Насоките за разработване, подаване и съгласуване на Концепция за изграждане на училищна STEM среда, в т. 6.2. „Обосновка на идеята за изграждане на STEM среда“ на Концепцията следва се посочи следното:

- Посочва се необходимостта **от ремонт, основен ремонт, реконструкция в училищната сграда** единствено с цел обособяване на нови и преобразуване на съществуващите учебни пространства и общи зони (в това число разделяне, обединяване, **но не и нов строеж**) за създаването на нова архитектурна образователна среда, която представлява физическият STEM център,

Съгласно т. 11 „Дейности, допустими за финансиране“ от Поканата за участие в процедура BG-RRP-1.015 „Училищна STEM среда“:

„*В рамките на дейността се включва и* ***ремонт, основен ремонт, реконструкция в училищната сграда*** *единствено* ***с цел обособяване на нови пространства за учене*** *от съвременен характер и преобразуване на съществуващи традиционни учебни пространства и общи пространства/зони (в това число разделяне, обединяване,* ***но не и нов строеж****) за създаването на нова архитектурна образователна среда, която представлява физическия STEM център*.“.

В допълнение, на стр. 8 Поканата за участие в процедура BG-RRP-1.015 „Училищна STEM среда“ под черта е посочено:

„*За целите на процедура BG-RRP-1.015 „Училищна STEM среда“* ***под „център” се разбира групирането на повече от една съседни класни стаи, кабинети, лаборатории, хранилища и прилежащите към тях пространства****. Центърът трябва да има общ фокус. Препоръчително е пространствата, които центърът включва, да са разположени в близост и на един и същ етаж от сградата.*“

В тази връзка в рамките на процедурата дейностите за изграждане на училищен STEM център следва да се извършват вътре в училищната сграда.

## ВЪПРОС 98 от 14.07.2023 г. (Q052 постъпил чрез ИСУН 2020 по процедура BG-RRP-1.017):

Информирам Ви, че при качване на формуляра на концепцията за STEM е допусната грешка. Грешката се изразява в прикачване на работен вариант, а не на крайният вариант. Има ли възможност за извършване на корекция от наша страна до изтичане на крайния срок- 19.07 ?

**ОТГОВОР:**

Моля вижте отговора на въпрос 82.

## ВЪПРОС 99 от 14.07.2023 г. (Q053 постъпил чрез ИСУН 2020 по процедура BG-RRP-1.017):

Здравейте,

Има следния казус.

Нашето училище получава 140 000 лв. по програмата за СТЕМ център.

В частта за СМР и обзавеждане, получаваме 63000 лв., която включва и обзавеждане.

Към този момент обзавеждането ни е над 13000 лв., което автоматично прави останалата сума за СМР под 50000 лв. Обзавеждането и оборудването в този случаи, могат ли да бъдат изпълнявани от различни фирми и необходима ли е обществена поръчка, с оглед на това, че нито едно от двете не е над 50000 лв. И ако все пак трябва да има обществена поръчка, може ли да бъде изпълнена от две фирми, едната за СМР, другата за обзавеждане?

Благодарим предварително!

**ОТГОВОР:**

Моля вижте отговора на въпрос 37, т. 1. Законът за обществените поръчки (ЗОП) определя условията и реда за възлагане на обществени поръчки - поръчки за строителство, поръчки за доставки, поръчки за услуги. В случай че всяка една от поръчките е под посочените в чл. 20, ал. 4 от ЗОП стойностни прагове, то те могат да бъдат възложени директно. При изчисляване на прогнозната стойност на всяка поръчка следва да се съобразите с член 21 от ЗОП.

Обръщаме внимание на разпоредбата на чл. 21, ал. 17 от ЗОП, съгласно която *„при определяне стойността на договор за строителство не се допуска включването на доставки или услуги, които не са необходими за неговото изпълнение“*.

## ВЪПРОС 100 от 17.07.2023 г. (Q054 постъпил чрез ИСУН 2020 по процедура BG-RRP-1.017):

Добър ден!

СУ "Св. Кл. Охридски", с. Камен, обл. В. Търново ще кандидатства по направление "Зелени технологии и устойчиво развитие". Искаме да изградим реална "умна оранжерия", която да бъде напоявана от дъждовна вода. За целта е необходимо да се изгради водохранилище за дъждовна вода. Отправихме покана до няколко фирми да ни изготвят оферта, но досега /17.07.2023 г./ само една фирма се е отзовала.

Може ли в концепцията да бъде посочен само един линк или една оферта?

**ОТГОВОР:**

В Насоките за разработване, подаване и съгласуване на Концепция за изграждане на училищна STEM среда е посочено следното:

„*При избора на оборудване/софтуер/обзавеждане задължително следва да се направи* ***проучване минимум от два източника****, като водещ принцип е да се осигурят възможно най-добрите характеристики/параметри на оборудването/софтуер/обзавеждане в рамките на определения бюджет. При извършени проучвания в интернет за активи в колона „Източник за формиране на единична цена на вид оборудване/софтуер/обзавеждане“ в съответните работни листове „Направление 1, 2, 3, 4 и 5“, „ВОСКС“ и „Специализирано оборудване“ следва* ***да се предоставят хиперлинкове към съответните интернет базирани източници за удостоверяване съответствието на заложените единични цени с пазарните такива, като от представените проучвания в интернет следва да са видни наименованието на съответния актив, цената на актива и видът на валутата****. В случай че в интернет не е налична информация за цена на даден актив, в колона „Източник за формиране на единична цена на вид оборудване/софтуер/обзавеждане“ следва да посочите номер и дата на оферти за доставки с предложени цени от доставчик. ОФЕРТИТЕ НЕ СЕ ПРЕДСТАВЯТ НА ЕТАП СЪГЛАСУВАНЕ НА КОНЦЕПЦИЯ. ОФЕРТИТЕ СЕ ПРЕДСТАВЯТ НА ЕТАП ПОДАВАНЕ НА ПРЕДЛОЖЕНИЕ ЗА ИЗПЪЛНЕНИЕ НА ИНВЕСТИЦИЯ ПО ПРОЦЕДУРА BG-RRP-1.015 „УЧИЛИЩНА STEM СРЕДА“.*

***Представените проучвания в интернет с предложени цени от доставчика на стоката от минимум два източника се проверяват от СНД на етап оценка на предложението за изпълнение на инвестиция. Не се проверяват при разглеждане и съгласуване на Концепцията за STEM среда.*** *От представените проучвания в интернет и/или оферти следва да са видни наименованието на съответния актив, цената на актива и видът на валутата.“*

В тази връзка хиперлинкове/оферти се изискват да бъдат представени само за планирано оборудване/софтуер/обзавеждане, но не и за СМР.

Моля вижте и отговора на въпрос 97. В тази връзка „изграждане на водохранилище за дъждовна вода“ е недопустимо по настоящата процедура.

## ВЪПРОС 101 от 18.07.2023 г. (Q039 постъпил чрез ИСУН 2020 по процедура BG-RRP-1.015):

Здравейте,

моля за по- конкретен отговор на въпроса, ако училището не е регистрирано по ДДС, в т.1 Основни данни, коя опция следва да бъде избрана в ред "ДДС е допустим разход по проекта" - Да, Не или Друго.

Ако училището не е регистрирано по ДДС, за невъзстановим разход ли следва да се отбележи ДДС в т.7 Бюджет и съответно да се посочи в подколона "Невъзстановим ДДС".

**ОТГОВОР:**

След като училището не е регистрирано по ДДС, то разходът за ДДС е невъзстановим по ЗДДС, следователно е допустим разход по проекта (следва да бъде избрана опция в ред "ДДС е допустим разход по проекта" – Да).

## ВЪПРОС 102 от 18.07.2023 г. (Q055 постъпил чрез ИСУН 2020 по процедура BG-RRP-1.017):

Проектното ни предложение е на стойност, която надвишава допустимата за училището, определена по процедурата. Училището ще финансира като разход частта, която не може да бъде отпусната. Необходимо ли е да упоменаваме цялата сума или в документацията трябва да впишем само стойността, за която кандидатстваме?

**ОТГОВОР:**

Преценка на кандидата е каква да бъде общата стойност на предложението му за изграждане на училищен STEM център. В случай че кандидатът планира предложението му да бъде на стойност по-висока от определената за съответното училище, то тогава при **подготовката на Концепцията по специалната процедура BG-RRP-1.017 „Концепция за STEM среда"** средствата, които надхвърлят максималния размер на финансиране за училище и които ще се финансират извън средствата от Механизма за възстановяване и устойчивост, могат да бъдат посочени в работен лист „Концепция“, поле 6.1. „Описание на идеята за изграждане на STEM среда.“, като се опише за кои видове разходи се отнасят (за СМР, оборудване, обзавеждане, софтуер).

По отношение **подготовката на предложението по процедура BG-RRP-1.015 „Училищна STEM среда“,** средствата, които надхвърлят максималния размер на финансиране за съответното училище, посочен в Списък на конкретни крайни получатели и максимален размер на финансиране (Приложение V към Поканата за участие в процедура BG-RRP-1.015 „Училищна STEM среда“), може да се посочат в секция 8. „Финансова информация – източници на финансиране (в лева)“, поле „Недопустими разходи, необходими за изпълнението на проекта (когато е приложимо)“ от Формуляра за кандидатстване. В този случай системата ще генерира в поле „Обща стойност на проектното предложение“ сбора на сумите от поле „Искано финансиране (Безвъзмездна финансова помощ)“, т.е. общата стойност на разходите, които кандидатът е планирал в секция 7. „Бюджет (в лева)“ на Формуляра за кандидатстване, и поле „Недопустими разходи, необходими за изпълнението на проекта (когато е приложимо).

## ВЪПРОС 103 от 18.07.2023 г. (Q040 постъпил чрез ИСУН 2020 по процедура BG-RRP-1.015):

Във връзка с предстоящо участие на ОУ “Екзарх Антим I”, град Пловдив в процедура за кандидатстване по НПВУ - "Училищна STEM среда" и подадено проектно предложение от страна на Община Пловдив за училището по процедура за кандидатстване по НПВУ - BG-RRP-1.007 „Модернизация на образователна среда“, което не е в публикувания на 23.06.2023 г. на електронната страница на Изпълнителна агенция “Програма за образование” Списък на предложенията, които не се допускат до етап „Техническа и финансова оценка“ по процедура чрез подбор на предложения за изпълнение на инвестиции № BG-RRP-1.007 „Модернизация на образователна среда” , възникнаха следните въпроси, които поставям на Вашето внимание в случай, че училището бъде одобрено чрез проектното предложение на Община Пловдив по BG-RRP-1.007 „Модернизация на образователна среда“:

1. Как да се извърши съвместяване на двете проектни предложения по отношение на строително-монтажни работи, при положение, че единственото и възможно пространство за училищна STEM среда попада в обхвата на процедурата по модернизация?

2. Допуска ли се промяна и/или замяна на строително-монтажни работи (дейности/количества/артикули), предвидени по КСС на вече одобрено проектно предложение по BG-RRP-1.007 „Модернизация на образователна среда“, които имат допирни точки със строително-монтажни работи (дейности/количества/артикули), предвидени по КСС за училищна STEM среда? Напр. в КСС по модернизацията на образователната среда е предвиден растерен акустичен таван, а по КСС за училищна STEM среда е предвиден гладък таван от гипсокартон. Или предвидени правоъгълни LED-осветителни тела, а в идейната концепция за училищна STEM среда са предвидени кръгли такива.

3. Допуска ли се, при необходимост от отпадане на някои строително-монтажни работи (дейности/количества/артикули), предвидени по КСС на вече одобрено проектно предложение по BG-RRP-1.007 „Модернизация на образователна среда“, да бъдат вписани нови такива така, че да се отговори на идейната концепция за училищна STEM среда?

**ОТГОВОР:**

Моля вижте отговора на въпрос 96.

## ВЪПРОС 104 от 18.07.2023 г. (Q056 постъпил чрез ИСУН 2020 по процедура BG-RRP-1.017):

Здравейте, в точка 3.2 - до 45%, максимален размер за СМР и обзавеждане /135000/, към тези средства освен закупуване на обзавеждане, може ли да се включи изработка на Интериорен проект на STEM средата, ако в случая СМР-то е заложено по "Модернизация на образователната среда"?

**ОТГОВОР:**

Съгласно т. 12. „Категории разходи“ от Поканата за участие в процедура BG-RRP-1.015 „Училищна STEM среда“ в **бюджетен ред 1.1. Разходи за СМР на STEM център** се посочва общата стойност на разходите за:

*„- изготвяне на работен/технически проект и авторски надзор или инженеринг (проектиране, заедно с авторски надзор и строителство)*

*!!! При възлагане на инженеринг непредвидени разходи за СМР не се финансират по настоящата процедура.*

*!!! При възлагане на СМР въз основа на одобрен технически проект, в рамките на общата стойност на СМР е допустимо да се включат и до 10% непредвидени разходи за СМР.*

*- набавянето на необходими съгласувателни и разрешителни документи, изискващи се от националното законодателство, включително и свързаните с тях такси, дължими на съответните компетентни органи;*

*- оценка на съответствието на проектите, съгласно чл. 142, ал. 4 и чл. 169 от ЗУТ;*

*- строително-монтажни работи;*

*- строителен надзор съгласно чл. 168, ал. 2 от ЗУТ;*

*-* ***услуги, които са пряко свързани с проекта, финансиран по настоящата процедура и са необходими за неговата подготовка и изпълнение, като инженерни и технически изследвания и др.***

*- въвеждане на обекта в експлоатация/разрешаване ползването на строежа.“*

В тази връзка, в случай, че по процедура BG-RRP-1.015 „Училищна STEM среда“ не предвиждате СМР, то в бюджетен ред 1.1. Разходи за СМР на STEM център в бюджет на Вашето предложение не би следвало да бъде посочена стойност и съответно цитираният от Вас разход не може да се финансира по настоящата процедура.

## ВЪПРОС 105 от 19.07.2023 г. (Q057 постъпил чрез ИСУН 2020 по процедура BG-RRP-1.017):

Възможно ли е лаптопите, които ще закупим, да ни бъдат оферирани без операционна система (Windows)? Имаме достатъчно лицензи, предоставени от МОН и ако не плащаме за операционна система, бихме могли да закупим устройства с по-добри параметри.

**ОТГОВОР:**

Преценка на училището-кандидат е дали да предвиди съответния софтуер или не, отчитайки наличностите към момента, като следва да осигури функционирането и използването на закупеното по процедурата оборудване.

## ВЪПРОС 106 от 19.07.2023 г. (Q058 постъпил чрез ИСУН 2020 по процедура BG-RRP-1.017):

Здравейте, във връзка с закъсняло издаване на разрешителни, архитектурни и други планове за извършване на преустройство в сградата (публична държавна собственост, предоставена ни за управление), моля да имате предвид, че няма да успеем да подадем Концепцията си в срок. 2000307 ПГТТ "Атанас Димитров", гр. Нова Загора.

P.S.: Бих искала да попитам, тъй като една от офертите ни за СМР е на фирма, която не е регистрирана по ДДС какви суми да залагаме във формуляра, понеже автоматично се начисляват 20% ДДС?

**ОТГОВОР:**

В случай че разходът за ДДС за СМР, оборудване и т.н. е **невъзстановим** за училището-кандидат/партньора, същите могат да се финансират по настоящата процедура като се включат в секция 7 „Бюджет (в лева)“ от Формуляра за кандидатстване, в колона „БФП“, подколона „Невъзстановим ДДС“ на съответния бюджетен ред.

В случай че разходът за ДДС е **възстановим** за училището-кандидат/партньора, т.е. е разход, за който крайният получател/партньорът може да упражни правото на данъчен кредит по реда на Закона за ДДС, същият не може да се финансира по настоящата процедура и не се включва в предложението за изпълнение на инвестицията..

## ВЪПРОС 107 от 21.07.2023 г. (постъпил по електронна поща):

Във връзка с кандидатстване по проект BG-RRP-1.015 „УЧИЛИЩНА STEM СРЕДА“ по Национален план за възстановяване и устойчивост на Република България, ОУ „Св. Св. Кирил и Методий“ гр. Кърджали с код 0909116, е включено в списъка с одобрените под № 662, със стойност на проекта 363 600 лв.

За осъществяване на едносменен режим на обучение, Община Кърджали реализира проект „Реконструкция и обновяване на сградата на ОУ „Георги Бенковски“, находяща се в имот с идентификационен № 40909.106.122 по ККР на град Кърджали съставляващ УПИ VIII, кв.72, по Плана на СГЧ град Кърджали. ОУ „Св. Св. Кирил и Методий“ гр. Кърджали ще бъде преместено в тази сграда.

След проведена съвместна среща с представителите на община Кърджали се установи, че ремонтните дейности ще приключат окончателно след месец април 2024 г. Поради горепосочените факти преместването на ОУ „Св. Св. Кирил и Методий“ гр. Кърджали, ще бъде осъществено след април 2024 г.

Моля да бъде удължен срока за реализиране на дейностите по проект BG-RRP-1.015 „УЧИЛИЩНА STEM СРЕДА“ по Национален план за възстановяване и устойчивост на Република България. Възможно ли е дейностите, описани в концепцията на ОУ „Св. Св. Кирил и Методий“ гр. Кърджали да бъдат осъществявани по време на ремонтните дейности на новата сграда?

**ОТГОВОР:**

От представената информация правим извод, че в Концепцията си за STEM среда ОУ „Св. Св. Кирил и Методий“ гр. Кърджали не е предвидило разходи за СМР, предвид че към момента ремонтните дейности са в процес, с финансиране различно от Механизма за възстановяване и устойчивост. Предполагаме, че в Концепцията си училището-кандидат предвижда останалите видове дейности и разходи, а именно – закупуване, доставка и монтаж на оборудване/обзвавеждане/софтуер.

Съгласно т.14 от Поканата за участие в процедура BG-RRP-1.015 „Училищна STEM среда“ „*Максималната продължителност на изпълнението на инвестицията е 35 месеца, но* ***не по-късно от 31.05.2026 г****.“.* Също така, в т. 11 от Поканата е посочено следното: „***3. В рамките на срока на договора за финансиране, но не по-късно от 31.05.2026 г.****, съответният доставчик на оборудването следва задължително да проведе инструктаж на педагогическите специалисти за използване на оборудването.*“

В тази връзка, срокът за изпълнение на дейностите по процедура BG-RRP-1.015 „Училищна STEM среда“ е 31.05.2026 г., като училището разполага с достатъчно време да реализира закупуването, доставката и монтажа на оборудване/обзавеждане/софтуер, като координира дейностите си с ремонтните дейности, осъществявани от общината.

## ВЪПРОС 108 от 21.07.2023 г. (Q059 постъпил чрез ИСУН 2020 по процедура BG-RRP-1.017):

Здравейте! Закупуването на щори за прозорците за кабинетите по СТЕМ може ли да бъде заложено към сумата за обзавеждане?

Хубав ден!

**ОТГОВОР:**

Да.

## ВЪПРОС 109 от 24.07.2023 г. (Q041 постъпил чрез ИСУН 2020 по процедура BG-RRP-1.015):

Здравейте, в комуникацията по процедурата Концепция за училищна STEM среда беше зададен въпроса, кога ще бъдат оповестени резултатите по процедура BG-RRP-1.007 „Модернизация на образователна среда”, които имат значение за планирането на СМР, и в отгово беше посочен срок 01.07.2023 г., но резултатите все още не са обявени. Дали вече има яснота кога ще бъдат оповестени резултатите от тази процедура, тъй като ние трябва да стартираме работата по електронни формуляр "Училищна STEM среда", за да спазим крайния срок, и за планирането на дейностите за нас е важно дали ще се изпълняват двата проекта паралелно?

**ОТГОВОР:**

След приключване на оценката по процедура BG-RRP-1.007 „Модернизация на образователна среда” кандидатите ще бъдат уведомени с комуникация през ИСУН за резултатите. Независимо от това, училищата-кандидати могат да стартират подготовката и да подадат Концепцията си за изграждане на STEM среда за съгласуване с Националния STEM център (в специалната процедура BG-RRP-1.017 „Концепция за STEM среда", като при необходимост след това могат да оттеглят през ИСУН подадената Концепция за прецизирането й след резултатите от оценката по процедура BG-RRP-1.007 „Модернизация на образователна среда”.

## ВЪПРОС 110 от 24.07.2023 г. (Q060 постъпил чрез ИСУН 2020 по процедура BG-RRP-1.017):

Здравейте,

Ние сме държавна профилирана гимназия към МОН. Кандидатствали сме по Процедура: BG-RRP-1.007 „Модернизация на образователна среда“ по Плана за възстановяване и устойчивост за пристрояване на съществуващата училищна сграда в която е предвидено изпълнение на строително-монтажни дейности за изграждане на Стем център.

Към момента все още не е приключила работата на оценителната комисия и не е ясно дали проекта е одобрен за финансиране. В тази връзка възможно ли е в Концепцията за изграждане на училищна STEM среда да включим СМР в рамките на 45 % от разходите за Стем, въпреки изричната забрана в Насоките за кандидатстване по Процедура: BG-RRP-1.007 „Модернизация на образователна среда“ и в случай, че бъдем одобрени за финансиране на етап кандидатстване с проект по процедура BG-RRP-1.015 - „Училищна STEM среда" да декларираме това обстоятелство и да пренасочим този процент от средствата за оборудване и обзавеждане?

**ОТГОВОР:**

Моля вижте отговора на въпрос 109.

## ВЪПРОС 111 от 24.07.2023 г. (Q061 постъпил чрез ИСУН 2020 по процедура BG-RRP-1.017):

За STEM центъра в нашето училище сме избрали направления "Природни науки" и "Математика и информатика".

Въпрос 1: Съгласно минималните нива на оборудване в направление "Природни науки" трябва да предвидим закупуване на цифров микроскоп. Ще ни бъде ли върната Концепцията, ако не сме заложили микроскопи? Имаме 8 броя почти нови микроскопи;

Въпрос 2: Стереоскопичен 3D лаптоп за виртуална и добавена реалност счита ли се за еквивалент на лаптоп? Ако не, в кое направление следва да го опиша, т.к. липсва в минималните нива на оборудване и по двете направления?

**ОТГОВОР:**

1. В Насоките за разработване, подаване и съгласуване на Концепция за изграждане на училищна STEM среда е посочено следното: „*Планираното за закупуване оборудване трябва да съответства на* ***минималното ниво на оборудване по направления*** *и за ВОСКС и да бъде съвместимо с наличните ресурси в училището*. *Минималните нива на оборудване по направления и за ВОСКС включват необходимото оборудване за провеждане на учебните часове по отделния учебен предмет.* ***Задължително е в училището да бъде осигурено оборудването, необходимо за провеждането на учебните часове по съответния учебен предмет****.*“ Минималните нива на оборудване по направления и за ВОСКС са посочени в Насоките. Също така, в Насоките е посочено следното: „*Списъците не са изчерпателни и* ***може оборудването в тях да бъде заменено с еквивалент по преценка на училището в зависимост от наличното оборудване в училището****.*“

В т. 6.2. „Обосновка на идеята за изграждане на STEM среда“ от Концепцията училището задължително се предоставя следната информация:

*„- Разработената идея за изграждане на STEM среда* ***следва да е съобразена с вече*** *извършените ремонтни дейности и* ***закупеното обзавеждане и оборудване в училището*** *по Национална програма „Изграждане на училищна STEM среда“, както и от други източници, при наличие на такива. В****ажно е да се уточни по какъв начин новото оборудване/софтуер/обзавеждане ще надгради вече*** *извършените ремонтни дейности и* ***съществуващото оборудване/обзавеждане***.“

В тази връзка училището-кандидат следва да анализира внимателно потребностите си съобразно избора на направления, учебните предмети, които ще бъдат преподавани в училищния STEM център, наличните към момента в училището активи, отчитайки изискванията, посочени в Насоките за разработване, подаване и съгласуване на Концепция за изграждане на училищна STEM среда.

1. В случай че имате предвид направление „Математика и информатика“, считаме, че цитираният във въпроса вид лаптоп може да се счита за „еквивалент“ на лаптоп.

## ВЪПРОС 112 от 25.07.2023 г. (Q062 постъпил чрез ИСУН 2020 по процедура BG-RRP-1.017):

Здравейте!

В концепцията сме предвидили изграждане на фонетичен кабинет (Езикова лаборатория), поради профила на училището. Включихме го в направление 2 (Дизайн и 3D прототепиране).

1 Въпрос: Задължително ли е планирането на закупуване на минималното оборудване по това направление 2 и ние няма да участваме с друго в това направление 2, тъй като дефакто не ни трябва?

2 Въпрос: Може ли да го включим към друго направление, с което ще участваме, но да не е специализирано оборудване, ако да, към кое?

За ВОСКС не се предвижда обзавеждането, а само оборудване.

3 Въпрос: Възможно ли е да поръчаме повече, като бройка за обзавеждане но към друго направление, по което ще участваме? (примерно столове, маси)

При търсене на оферти от сайтове, попадам на информация за падане на минималните изисквания за ВОСКС.

4 Въпрос: Паднало ли е изискването за ВОСКС и ако не е, примерно имаме лаптоп, но не е с тези минимални характеристики, които са по изискване, трябва ли да го завяваме и него? (защото имаме много, които не се ползват постоянно)

5 Въпрос: Всеки OPS компютърен модул става ли за всеки интерактивен дисплей?

**ОТГОВОР:**

1. В Насоките за разработване, подаване и съгласуване на Концепция за изграждане на училищна STEM среда е посочено следното:

„*В т. 6.1. „Описание на идеята за изграждане на STEM среда “:*

*В този раздел училището следва да опише проектната си идея за изграждане на училищен STEM център* ***в едно или няколко от следните направления****:*

*1. Роботика и Кибер - физични системи;*

*2. Дизайн и 3D Прототипиране;*

*3. Природни науки;*

*4. Зелени технологии и устойчиво развитие;*

*5. Математика и Информатика*.“

Също така, в Насоките е посочено следното: „*Планираното за закупуване оборудване трябва да съответства на* ***минималното ниво на оборудване по направления*** *и за ВОСКС и да бъде съвместимо с наличните ресурси в училището*. *Минималните нива на оборудване по направления и за ВОСКС включват необходимото оборудване за провеждане на учебните часове по отделния учебен предмет.* ***Задължително е в училището да бъде осигурено оборудването, необходимо за провеждането на учебните часове по съответния учебен предмет****.*“.

В тази връзка училището-кандидат следва внимателно да анализира и избере направленията, към които да бъде насочен училищният STEM център, съобразно посоченото в Насоките.

2. Фонетичен кабинет (Езикова лаборатория) не попада сред допустимите направления, към които може да бъде насочен училищният STEM център.

В същото време, съгласно НАСОКИ за разработване, подаване и съгласуване на Концепция за изграждане на училищна STEM среда във връзка с процедура по Механизма за възстановяване и устойчивост BG-RRP-1.015 „УЧИЛИЩНА STEM СРЕДА“ и при обоснована необходимост, училището-кандидат може да планира закупуване на **видео и аудио оборудване за лингвистични занимания** по следните два начина:

* В случай, че училището планира да създаде примерна зона „Център за технологии в креативните индустрии“, в рамките на STEM центъра, като за целите на зоната може да избира измежду изброените видове оборудване, описани към тази примерна зона, включително видео и аудио оборудване за лингвистични занимания. В този случай, това оборудване попада под „друго оборудване“ в рамките на минималните нива за избраното направление (вижте отговора на Въпрос 23: „*В случай, че училище-кандидат планира да обособи някоя/някои от посочените примерни зони, то под „друго оборудване“ в рамките на минималните нива следва да се разбира едно или няколко от изброените видове оборудване, описани към всяка една от цитираните примерни зони, във Вашия случай „Център за технологии в креативните индустрии“*“).
* Допустимо е и закупуването на **допълнително специализирано оборудване за STEM**, като разходите за такова оборудване могат да бъдат до 20% от планираните разходи за оборудване за STEM. В т. 6.1 от Концепцията задължително се посочва „*Предвижда ли се закупуването на* ***допълнително специализирано оборудване за STEM******и с каква цел, отчитайки спецификата на училището, избраните направления и профила на учителите***“.

3. Съгласно Насоките за разработване, подаване и съгласуване на Концепция за изграждане на училищна STEM среда, „***За изграждане на ВОСКС*** *следва да предвидите закупуване и монтаж на* ***технологично оборудване и на дълготрайни нематериални активи (софтуерни продукти)****, в това число интерактивни дисплеи, презентационна, видеозаписна и звукозаписна техника, микрокомпютри и др., чрез които да се гарантира ефикасен, неограничен и равен достъп до модерно и дигитално образователно съдържание. ВОСКС могат да бъдат разположени както в рамките на STEM центъра, така и извън него в други подходящи учебни помещения на училището по преценка на кандидата.*“

В тази връзка разходи за обзавеждане на ВОСКС не се финансират по процедурата.

4. Въпросът е неясен. Изискванията по процедурата (както BG-RRP-1.017 „Концепция за STEM среда", така и BG-RRP-1.015 „Училищна STEM среда"), вкл. за ВОСКС, не са променени. Процедурата не поставя изискване за „минимални характеристики“ на предвиденото оборудване. Това е преценка на училището-кандидат.

5. Училището-кандидат следва да проучи функционалностите на оборудването/софтуера, които планира да закупи по процедурата.

## **ВЪПРОС 113** от 27.07.2023 г. (Q042 постъпил чрез ИСУН 2020 по процедура BG-RRP-1.015):

Здравейте, допустимо ли е екип за управление на проекта да бъдат зам.-директор на училището и счетоводител, които имат опит в изпълнението на проекти и работа в ИСУН?

**ОТГОВОР:**

В Поканата за участие в процедура BG-RRP-1.015 „Училищна STEM среда“ няма посочени конкретни изисквания към лицата в екипа за организация и управление по предложението. Съгласно Поканата екипът трябва да е съобразен със спецификата и обема на заложените дейности по предложението за изпълнение на инвестиция. Съгласно чл. 1.11, б) от Общите условия при предоставяне на средства на крайни получатели по Националния план за възстановяване и устойчивост (Приложение Х към Поканата), конкретният получател (КП) се задължава да: „*Определя екип за изпълнение на инвестицията. Ръководителят на КП отговаря за осигуряване на необходимия административен капацитет за изпълнение на инвестицията, като при поискване предоставя информация на СНД.*“. Отговорност на кандидата е да спазва разпоредбите на националното законодателство при изпълнението на инвестициите по НПВУ, вкл. Постановление № 157 от 7 юли 2022 година за определяне на органите и структурите, отговорни за изпълнението на Плана за възстановяване и устойчивост на Република България, и на техните основни функции. В допълнение, обръщаме внимание, че на етап кандидатстване, в секция „10. Допълнителна информация необходима за оценка на проектното предложение“, поле „Административен, финансов и оперативен капацитет“ екипът за изпълнение на проекта се описва като длъжности, като не се определят конкретни лица, които ще заемат съответните длъжности в процеса на изпълнение на инвестицията.

## ВЪПРОС 114 от 27.07.2023 г. (Q043 постъпил чрез ИСУН 2020 по процедура BG-RRP-1.015):

Здравейте! Имам няколко въпроса:

1.Може ли вече да качваме формуляра Училищна STEM среда? Трябва ли да очакваме някакво одобрение за Концепцията и тогава да пристъпим към втория етап?

2. В момента съм временно изпълняващ Директор, но се очаква да са върне титуляра. Проблем ли е, че в момента като изпълняващ длъжността, са моите имена и че аз ще подпиша формуляра? Да не възникне проблем при подписване на договора?

3. При попълване на формуляра не ми е ясна т.5 - Индикатори - Целева стойност - това стойността на проекта ли е, за която кандидатстваме или е нещо друго? Базова стойност - какво се попълва тук?

4. Директор, счетоводител, учители - те в екипа на управление и ръководство ли са? Къде трябва са включени?

**ОТГОВОР:**

1. От въпроса разбираме, че вече сте подали Концепция в рамките на специалната процедура BG-RRP-1.017 „Концепция за STEM среда". След преглед и оценка на подадената Концепция в рамките на компетентните звена в СНД и в случай че отговаря на изискванията, Концепцията ще бъде подписана електронно от директора на Националния STEM център (или оправомощено от него лице), след което може да бъде подадено предложение за изпълнение на инвестиция по процедура BG-RRP-1.015 „Училищна STEM среда“, към което да бъде прикачена съгласуваната Концепция и необходимите придружителни документи съгласно т. 18 „Списък на документите, които се подават на етап кандидатстване“ от Поканата за участие по процедура BG-RRP-1.015 „Училищна STEM среда“..

2. Съгласно Указанията на Структурата за наблюдение и докладване за попълване на електронен формуляр за кандидатстване по процедурата (Приложение VII към Поканата за участие в процедура BG-RRP-1.015 „Училищна STEM среда“):

„*Подаването на предложение за изпълнение на инвестиция се извършва чрез попълване на уеб базиран формуляр за кандидатстване, като предложението за изпълнение на инвестиция се подписва с квалифициран електронен подпис (КЕП) на официалния представител на кандидата* ***или на лицето, оправомощено да го представлява****.“*

В случай, че формулярът за кандидатстване се подписва с квалифициран електронен подпис (КЕП) на лице, оправомощено да представлява официалния представител на кандидата, то съгласно т. 18. „Списък на документите, които се подават на етап кандидатстване“ от Поканата за участие в процедура BG-RRP-1.015 „Училищна STEM среда“, в секция 12 „Прикачени документи“, кандидатът следва да приложи Заповед за оправомощаване за подаване на предложението за изпълнение на инвестицията от лице, различно от законния представител на кандидата.

Обръщаме внимание, че съгласно т. 18. „Списък на документите, които се подават на етап кандидатстване“ от Поканата за участие в процедура BG-RRP-1.015 „Училищна STEM среда“, Декларация при кандидатстване на кандидата/партньора (*Приложение I към Поканата*), се попълва и се подписва от лицето с право да представлява кандидата/партньора. Кандидатът/партньорът няма право да оправомощава други лица да подписват декларацията, тъй като се декларират данни, които деклараторът декларира в лично качество или съответно данни за представляваното от него юридическо лице, като за верността им се носи наказателна отговорност, която също е лична.

3. Моля вижте отговорите на въпроси 21, т. 5 и 85, т. 4.

4. Моля вижте отговора на въпрос113. При необходимост, моля задайте въпроса по-конкретно.

## ВЪПРОС 115 от 27.07.2023 г. (Q044 постъпил чрез ИСУН 2020 по процедура BG-RRP-1.015):

Здравейте,

Имам следните въпроси, свързани с 2-етап на програмата, а именно „Изграждане на СТЕМ среда“ Код на процедура BG-RRP-1.015:

1. Училището ще извършва ремонтни дейности, които НЕ изискват разрешително за строеж. В такъв случай на етап подаване на процедура 015- необходимо ли е да се представя скица - архитектурен план на Стем центъра от инжинер-конструктур и становище от пожарникар? В поканата, както и в задължителните за прикачване документи в ИСУН НЕ фигурира такова изискване. Моля да разясните ясно необходимо ли е изобщо? Ако е необходимо може ли да се подаде на по-късен етап?

2. Относно индикаторите, които се попълват в ИСУН на въпрос 85, които е насочен към индикатор целева стоиност за капацитет на класните стаи сте отговорили по следния начин:

„Информацията за индикатор „Капацитет на класните стаи на нови или модернизирани детски заведения и образователни заведения“ в полета „Базова стойност“ и „Източник на информация“ е заложена служебно от СНД, визуализира се автоматично и не следва да се променя от кандидата. Кандидатът трябва да попълни поле „Целева стойност“, която се очаква да бъде постигната с изпълнението на предложението за изпълнение на инвестиция.“

От отговора става ясно, че индикаторът се попълва от училището, но не се дава разяснвние как се определя.

На другите индикатори базовите и целевите стойности са съотвено автоматично зададени и са 0 и 1.

Как определяваме индикатора „Целева стоиност на Капацитет на класните стаи“?

Например: Ако сме описали, че в проектното предложение СТЕМ средата има капацитет от 30 ученически места и ВОСКС още 30 – то това прави ли сборна целава стойност от общо 60 или се има впредвид само 30-те ученически места само в СТЕМ средата? Или трябва да предоставим пак индикатор със стойност 1?Моля да дадете разяснения, тъй като не става ясно.

3. За проекти предложения подадени за 1-ви краен срок по процедура 015 – крайният срок беше на 21.06, но още няма излезнали резултати. Това значи ли, че ще се удължи пропоционално срока за подаване на 2-ри етап по процедура 017, който е 21.08?

**ОТГОВОР:**

1. Документите, които кандидатите следва да подават на етап кандидатстване са посочени в т. 18. „Списък на документите, които се подават на етап кандидатстване“ на стр. 21-23 от Покана за участие в процедура BG-RRP-1.015 „Училищна STEM среда“.

2. Съгласно т. 7 „Индикатори“ от Поканата за участие в процедура BG-RRP-1.015 „Училищна STEM среда“, индикатор „Капацитет на класните стаи на нови или модернизирани детски заведения и образователни заведения“:

*„Индикаторът измерва* ***максималния брой учебни места******в изградената STEM среда****, с подкрепа чрез мерки по линия на Механизма. Капацитетът се изчислява в съответствие с националното законодателство, но* ***не включва учители, родители, помощен персонал или други лица****, които също могат да използват съоръженията.“*

В тази връзка в поле „Целева стойност“ на индикатор „Капацитет на класните стаи на нови или модернизирани детски заведения и образователни заведения“, следва да посочите **максималния брой учебни места в изградената STEM среда** – **капацитета** **учебни места в училищния STEM център и** **капацитета учебни места в подкрепените ВОСКС**.

3. Със Заповед № РД09-152 от 04.08.2023 г. на изпълнителния директор на Изпълнителна агенция „Програма за образование“, крайният срок за подаване на предложения за изпълнение на инвестиции по процедура BG-RRP-1.015 „Училищна STEM среда“, е изменен, както следва: - **не по-късно от 17,30 часа на 19 октомври 2023 г.**

## ВЪПРОС 116 от 28.07.2023 г. (Q063 постъпил чрез ИСУН 2020 по процедура BG-RRP-1.017):

Здравейте,

съгласно условията за кандидатстване по процедура BG-RRP-1.015 - „Училищна STEM среда", крайния срок за подаване на проект е 21 август 2023 г. за всички училища в категория до 200 ученици вкл. Към днешна дата все още няма одобрени Концепции, как трябва да подадем проект - без одобрената концепция или посочения срок ще бъде удължен?

**ОТГОВОР:**

Моля вижте отговора на въпрос 115, т. 3.

## ВЪПРОС 117 от 28.07.2023 г. (Q045 постъпил чрез ИСУН 2020 по процедура BG-RRP-1.015):

Здравейте,

на етап 2 - по процедура 0.15 - Училищна Стем среда трябва ли да подадем в ИСУН КСС от строител? Тъй като не е описано в задължителните документи за кандидатстване.

**ОТГОВОР:**

Моля вижте отговора на въпрос 115, т. 1.

## ВЪПРОС 118 от 28.07.2023 г. (постъпил по електронна поща):

Здравейте,

във връзка с процедурата по Механизма за възстановяване и устойчивост BG-RRP-1.015 „УЧИЛИЩНА СТЕМ СРЕДА“ имаме следният въпрос:

Тъй, като в момента сме пребазирани в училище в което сме под наем, не сме в основната сграда поради надстрояване на етаж на същата и не знаем, кога точно бихме могли да се върнем там, какви са вариантите ни за изпълнение на проекта, ако след сключване на договорите с фирмите нямаме сграда и стаи в които да изграждаме СТЕМ среда.

**ОТГОВОР:**

Съгласно Насоките за разработване, подаване и съгласуване на Концепция за изграждане на училищна STEM среда, в образеца на Концепция, в т. 6.1. училището-кандидат задължително следва да посочи „Помещението/помещенията или обособени части от тях, в които ще бъде изградена училищната STEM среда, вкл. на кой етаж/и са разположени“, а в т. 6.2:

*„- Разработената идея за изграждане на STEM среда следва да е съобразена* ***с вече извършените ремонтни дейности и закупеното обзавеждане и оборудване*** *в училището по Национална програма „Изграждане на училищна STEM среда“, както и от други източници, при наличие на такива. Важно е да се уточни по какъв начин новото оборудване/софтуер/обзавеждане ще надгради вече извършените ремонтни дейности и съществуващото оборудване/обзавеждане.*

*- Описание как* ***съществуващите помещения и пространства*** *в училището ще бъдат обновени за изграждането на STEM среда. Какво ще бъде интериорното оформление и какво обзавеждане ще бъде осигурено.*

*-* ***Посочва се необходимостта от ремонт****, основен ремонт, реконструкция* ***в училищната сграда единствено с цел обособяване на нови и преобразуване на съществуващите учебни пространства и общи зони (в това число разделяне, обединяване, но не и нов строеж) за създаването на нова архитектурна образователна среда, която представлява физическият STEM център****, като ясно се посочва дали СМР са предвидени по следните процедури по НПВУ – „Модернизация на образователна среда“, „Изграждане на нови сгради на училища и детски градини“ и „Изграждане на центрове за високи постижения в професионалното образование и обучение“. Посочва се дали за предвидените СМР се изисква издаването на разрешение за строеж или не.“*

Съгласно т. 14 от Поканата за участие в процедура BG-RRP-1.015 „Училищна STEM среда“ „*Максималната продължителност на изпълнението на инвестицията е 35 месеца, но* ***не по-късно от 31.05.2026 г****.“.* В тази връзка, би следвало да разполагате с достатъчно време да реализирате предложението си, вкл. закупуването, доставката и монтажа на оборудване/обзавеждане/софтуер във Вашата сграда.

При необходимост, моля задайте въпроса по-конкретно.

## ВЪПРОС 119 от 30.07.2023 г. (Q046 постъпил чрез ИСУН 2020 по процедура BG-RRP-1.015):

Здравейте,

1.В Указанията за изграждане на проектното предложение е описано, че не са разрешени публични партньорства. Допустимо ли е като част от оперативния капацитет училището да търси и установи неформални партньорства (без сключване на д-ри) с различни заинтересовани страни (местни и национални училищни администрации, образователни институции, общински органи, научни и технологични организации, неправителствени организации и др), които могат да допринесат за успешното изпълнение на проекта за създаване на STEM среда и бъдеща професионална реализация на учениците обмен на опит и добри практики, споделяне на ресурси и експертиза, както и съвместно провеждане на образователни и научни инициативи.

2.Допустимо ли е и ангажиране на общността чрез включване на местни организации?

3.Допустимо ли е директора на училището да е ръководител на екипа за изпълнение на дейностите по проектното предложение?

**ОТГОВОР:**

1. Съгласно т. 3.1. „Допустими партньори“ от Поканата за участие в процедура BG-RRP-1.015 „Училищна STEM среда“:

*„В случай, че в рамките на Дейност 1 кандидат предвижда строително-монтажни работи, изискващи издаването на разрешение за строеж съгласно Закона за устройство на територията (ЗУТ) и:*

*- недвижимият имот е публична общинска собственост и не е предоставен за управление на съответното училище-кандидат, в предложението за изпълнение на инвестиция следва задължително да бъде включена като партньор съответната община-собственик на недвижимия имот.*

*- недвижимият имот е публична държавна собственост и е предоставен за управление на община или на Министерство на образованието и науката (МОН), Министерство на културата (МК), Министерство на младежта и спорта (ММС) или Технически университет – София (ТУ-София) и не е предоставен за управление на съответното училище-кандидат, в предложението за изпълнение на инвестиция следва задължително да бъде включена като партньор съответната община или МОН, МК, ММС или ТУ-София.*

***Не е допустимо включването на други партньори в предложенията за изпълнение на инвестиции извън горепосоченото изискване****.“*

Също така, в т. 3 „Конкретни крайни получатели“ е написано, че „*Кандидатите по настоящата процедура трябва да разполагат с необходимия административен, финансов и оперативен капацитет, който гарантира успешното изпълнение на дейностите по предложението за изпълнение на инвестиции съгласно Методика и критерии за оценка на предложения за изпълнение на инвестиции по процедура чрез директно предоставяне BG- BG-RRP-1.015 „Училищна STEM среда“ (Приложение VIII към Поканата).*“.

По отношение на оперативния капацитет, кандидатът следва да опише своя опит и опита на партньора (когато е приложимо) в управление/изпълнение на проекти и/или в изпълнение на дейности, подобни на тези, включени в предложението за изпълнение на инвестиции, напр. опит в управление/изпълнение на проекти, финансирани със средства от общинския бюджет, националния бюджет, бюджета на ЕС или друга донорска програма и/или опит в изпълнение на дейности като ремонт, основен ремонт, реконструкция на сгради, както и закупуване, доставка и монтаж на оборудване, обзавеждане и на дълготрайни нематериални активи.

По отношение административния капацитет (екип за изпълнение на предложението) – моля вижте отговора на въпрос 113.

В допълнение, дейности, свързани с обмен на опит и добри практики, споделяне на ресурси и експертиза, както и съвместно провеждане на образователни и научни инициативи, не се финансират по настоящата процедура.

2. Въпросът е неясен, моля задайте го отново по-конкретно.

3. Моля вижте отговора на въпрос 113.

## ВЪПРОС 120 от 31.07.2023 г. (Q047 постъпил чрез ИСУН 2020 по процедура BG-RRP-1.015):

Здравейте,

моля за разяснение по електронен формуляр на процедура BG-RRP-1.015 „Училищна STEM среда“,т. 5 "Индикатори", индикатор „Капацитет на класните стаи на нови или модернизирани детски заведения и образователни заведения“, поле "Целева стойност".

Изчетох дадените до 25.07.2023 г., отговори от СНД на въпрос 21 и въпрос 85 (така че моля да не се позовавате на тях)

Дайте ясен отговор, какво имате предвид под "брой места в STEM средата", броят на които трябва да се посочи в полето "целева стойност":

1. Общ брой места на ученици във всички СТЕМ кабинети + ВОСКС (в нашия случай 4\*26 + 6\*26)

2. Общ брой места на ученици само в СТЕМ кабинетите ( в нашия случай 4\*26)

или

3. Общ брой места на ученици само във ВОСКС ( в нашия случай 6\*26)

Благодаря предварително за отделеното време за отговор!

**ОТГОВОР:**

Моля вижте отговора на въпрос 115, т. 2.

## ВЪПРОС 121 от 31.07.2023 г. (Q064 постъпил чрез ИСУН 2020 по процедура BG-RRP-1.017):

Привет! Във връзка с ,,Концепция за STEM среда" в рамките на процедура BG - RRP-1.017 имам следното питане:

1. Възможно ли е да предвидим фотоволтаична система за нашия СТЕМ, която ще е за нуждите на обучението по специалностите ,,Възобновяеми енергийни източници" и ,,Електрически превозни средства"?

2. Ако е възможно в коя част да бъдат предвидени - СМР или техническа част?

**ОТГОВОР:**

При разработването на проектната идея, училището-кандидат **трябва да избере направление/направления** (Роботика и Кибер - физични системи; Дизайн и 3D Прототипиране; Природни науки; Зелени технологии и устойчиво развитие; Математика и Информатика), които да бъдат включени в STEM центъра, **както и минимум 4 учебни предмета, които ще бъдат преподавани в училищния STEM център, по своя преценка.** Съгласно Насоките за разработване, подаване и съгласуване на Концепция за изграждане на училищна STEM среда във връзка с процедура по Механизма за възстановяване и устойчивост BG-RRP-1.015 „УЧИЛИЩНА STEM СРЕДА“, STEM центърът може да включва и следните примерни зони: „Изследователски лаборатории“, „Класна стая за креативни дигитални създатели“, „Център за млади изследователи (начален етап)“, „Център за технологии в креативните индустрии“, „Център за дигитални създатели“, „Център по природни науки, изследвания и иновации“, „Учебна работилница (Maker Space)“. При подготовка на Концепцията за изграждане на училищна STEM среда училището следва да се съобрази с минималните нива на оборудване по направления и за ВОСКС, които включват необходимото оборудване за провеждане на учебните часове по отделния учебен предмет.

Съгласно Насоките за разработване, подаване и съгласуване на Концепция за изграждане на училищна STEM среда, в случай, че изберете направление „Зелени технологии и устойчиво развитие“, минималните нива на оборудване са: „*комплект за обучение по слънчева енергия; комплект за обучение по механична енергия; умни оранжерии; комплект по термална енергия и други или техен еквивалент*“. В случай че училището-кандидат планира да създаде в рамките на STEM центъра някоя от примерните зони, относими към горепосоченото направление, оборудването, посочено към съответната зона в НАСОКИТЕ, попада под „друго оборудване“ в рамките на минималните нива.

Допустимо е и закупуването на **допълнително специализирано оборудване за STEM**, в случай че спецификата на училището, профилът на учителите и учебните предмети, по които ще се преподава в училищния STEM център, позволяват провеждането на обучение на ученици с използването на планираното от училището-кандидат специализирано оборудване за STEM. Разходите за такова оборудване могат да бъдат до 20% от планираните разходи за оборудване за STEM. В т. 6.1 от Концепцията задължително се посочва „*Предвижда ли се закупуването на* ***допълнително специализирано оборудване за STEM******и с каква цел, отчитайки спецификата на училището, избраните направления и профила на учителите***“.

## ВЪПРОС 122 от 03.08.2023 г. (Q048 постъпил чрез ИСУН 2020 по процедура BG-RRP-1.015):

Със заповед РД09-1629/31.07.2023 г. е актуализирано финансирането на 3 училища от Списъка, тъй като същите са били одобрени за подпомагане със средства по Национална програма „Изграждане на училищна STEM среда“, но не са получили финансиране по същата. (публ. 01.08.2023 г.), ние сме едно от тези три училища. Първоначалният ни бюджет беше 136 350 лв, а сега вече е 181 800 лв. Подали сме концепция в указаният ни срок и чакаме да бъде одобрена за да я подадем в училищна STEM среда. Какво следва да напарвим? Как можем да кандидатстваме за разликата в сумата?

**ОТГОВОР:**

Във Вашия случай следва да оттеглите своята Концепция за изграждане на училищна STEM среда като в процедура BG-RRP-1.017 „Концепция за STEM среда" в ИСУН подадете искане чрез секцията за комуникация в модула за електронно кандидатстване, и да подадете нова коригирана Концепция.

## ВЪПРОС 123 от 04.08.2023 г. (постъпил по електронна поща):

Здравейте,

установихме следните нередности в новокачения документ Annex\_II\_Концепция за изграждане на Училищна STEM среда\_izm28.07.2023, от Оперативна програма по Национален план за устойчивост - процедура BG-RRP-1.017 - „Концепция за STEM среда", а именно:

1. Липсва възможност за подписване на документа от Директор на училище и Директор на Национален СТЕМ център

2. Сумата по направление ВОСКС не се прехвърля автоматично в графа 3.6, което води до некоректно сумиране в графи 3.8 и 3.7, 3.9 и 3.10 от Annex\_II\_Концепция за изграждане на Училищна STEM среда\_izm28.07.2023

Моля за бърза обратна връзка.

**ОТГОВОР:**

1 и 2. Образецът на „Концепция за училищна STEM среда“, с отстранена техническа грешка, е публикуван на страницата на Министерство на образоването и науката <https://www.mon.bg/bg/100886> и в Информационната система за Механизма ИСУН 2020 <https://eumis2020.government.bg> в процедура BG-RRP-1.017 „Концепция за STEM среда“. Също така, със Заповед № РД09-157 от 11.08.2023 г. на изпълнителния директор на Изпълнителна агенция „Програма за образование“, приложенията за попълване по процедура BG-RRP-1.015 „Училищна STEM среда“, включващи образеца на Приложение II „Концепция за училищна STEM среда“, с отстранена техническа грешка, е публикуван на следните интернет адреси: <https://eumis2020.government.bg> в процедура BG-RRP-1.015 „Училищна STEM среда“, както и на <http://opnoir.bg/>.

## ВЪПРОС 124 от 04.08.2023 г. (постъпил по електронна поща):

Здравейте,

В приложената като последна редакция на документи по BG-RRP-1.017 - „Концепция за STEM среда\" Екселска таблица Annex\_II\_Концепция за изграждане на Училищна STEM среда\_izm28.07.2023 (Вж. 02\_Prilojenia\_za\_popalvane\_Modified\_2 на интернет сайта на ИЗПЪЛНИТЕЛНА АГЕНЦИЯ “ПРОГРАМА ЗА ОБРАЗОВАНИЕ“ от 04.08.2023 г.) установихме следните две ключови грешки при автоматично попълване на таблицата:

При въвеждане на код на училището по НЕИСПУО не се появява автоматичното генериране на Код по ЕИК на институцията. Графата не може да бъде ръчно допълнително попълнена от кандидата поради първичните технически настройки на таблицата.

При въвеждане на данните в остойностен списък на оборудване/софтуер за ВОСКС окончателната сума от работен лист за ВОСКС НЕ СЕ генерира в бюджетната таблица на работен лист КОНЦЕПЦИЯ - графа СРЕДСТВА ЗА ВОСКО С ДДС В ЛЕВА остава празна с тире, което предпосавя грешка при окончателно заявено ИСКАНО ФИНАНСИРАНЕ ЗА ИЗГРАЖДАНЕ НА УЧИЛИЩНА СТЕМ СРЕДА.

Графата не може да бъде ръчно допълнително попълнена от кандидата поради първичните технически настройки на таблицата.

Бихме искали да разберем кога тези технически грешки ще бъдат отстранени с цел да бъде дадена възможност за подаване на КОНЦЕПЦИЯ с коректно генерирания бюджет от кандидатите в таблицата на съответния първи лист?

Благодаря за отделеното време и внимание.

**ОТГОВОР:**

Моля вижте отговора на въпрос 123.

## ВЪПРОС 125 от 06.08.2023 г. (Q049 постъпил чрез ИСУН 2020 по процедура BG-RRP-1.015):

Здравейте,

Във връзка с новината от 04.08.2023г. за промяна в екселския файл Анекс 2 – Концепция – моля да дадете повече разяснение как да процедират училищата, които вече са подали своите документи със старата версия на файла?

Тъй като в поканата по втория етап на процедурата BG-RRP-1.015 „Училищна STEM среда“ е изрично опоменато следното: Концепция за изграждане на училищна STEM среда, представена във формат Excel съгласно образец (Приложение II към Поканата), подписана с електронен подпис от директора на училището (или оправомощено от него лице) и от директора на Националния STEM център (или оправомощено от него лице).

Моля да доуточните защото никъде не е описано и не става ясно как да процедираме при фаза 2– директорът на Националния Стем цетър ще подпише старата версия на екселския файл Концепция - Анекс 2, които е вече подаден и подписан от директора на училището или трябва да се подава наново?

Надяваме се да не е необходимо прехвърляне на информацията от всички подали училища в новата версия на файла на етап, когато вече 2/3 от кандидатите са подали своите предложения!

Моля да дадете повече информация.

Благодаря!

**ОТГОВОР:**

Не е необходимо да подавате повторно Вашата концепция за изграждане на училищна STEM среда по специално създадената процедура BG-RRP-1.017 „Концепция за STEM среда". В случай че при прегледа в процеса на оценка възникне необходимост от редакция в подадената Концепция за изграждане на училищна STEM среда, съответното училище ще бъде уведомено чрез модула за електронно кандидатстване, секция „Проектни предложения“, на Информационната система за Механизма ИСУН 2020.

## ВЪПРОС 126 от 07.08.2023 г. (Q050 постъпил чрез ИСУН 2020 по процедура BG-RRP-1.015):

Здравейте,

във връзка с изменените насоки за кандидатстване и променения образец на концепция, моля за отговор на въпроса- ако училището няма промяна във финансирането и другите параметри и вече е подало концепция до 21.06.2023 г., следва ли отново да подава такава. Ако "не", как ще получим съгласуваната /подписана/ от Националния Стем център концепция, за да я приложим и качим към проектното предложение. Остава ли валиден срокът от 21 август за подаване на проектно предложение за училищата, които кандидатстваха с концепции до 21.06.2023 г.

**ОТГОВОР:**

Моля вижте отговора на въпрос 125.

В допълнение, след приключване на оценката в рамките на специално създадената процедура BG-RRP-1.017 „Концепция за STEM среда“, подписаната (съгласуваната) от директора на Националния STEM център (или оправомощено от него лице) Концепция за изграждане на училищна STEM среда ще Ви бъде изпратена чрез модула за електронно кандидатстване, секция „Проектни предложения“ на Информационната система за Механизма ИСУН 2020.

Със Заповед № РД09-152 от 04.08.2023 г. на изпълнителния директор на Изпълнителна агенция „Програма за образование“ е изменен крайният срок за подаване на предложения за изпълнение на инвестиции по **процедура BG-RRP-1.015 „Училищна STEM среда“,** както следва:

*„Крайният срок за подаване на предложенията за изпълнение на инвестиции, подписани с КЕП през Информационната система за Механизма ИСУН 2020, е не по-късно от* ***17,30 часа на 19 октомври 2023 г.****“*

## ВЪПРОС 127 от 07.08.2023 г. (Q051 постъпил чрез ИСУН 2020 по процедура BG-RRP-1.015):

Здравейте!

Преди подаване на концепцията за изграждане на STEM среда на 01.08.2023 г. екипът от ОУ "Гео Милев", с. Белозем установи, че в системата на ИСУН е публикуван актуализиран файл от 28.07.2023 г., в който липсваха електронните подписи. В рамките на целия ден членовете на екипа, разработил концепцията, прехвърля информацията върху новия файл. Накрая се оказа, че средствата за ВОСКС не се прехвърлят в ред 3.6 от концепцията. На следващия ден уведомихме Националния СТЕМ център за проблема със средствата за ВОСКС във файла. На 4.08.2023 г. бе актуализиран файлът с концепцията за изграждане на училищна СТЕМ среда, в който отново бяха добавени двата подписа и отстранен проблемът с прехвърляне на средствата за ВОСКС. Бихте ли ни съдействали за отстраняване на грешката от нашия файл?

**ОТГОВОР:**

Моля вижте отговора на въпрос 123.

В допълнение, във връзка с електронното подписване на концепциите за изграждане на училищна STEM среда по процедура BG-RRP-1.017 „Концепция за STEM среда“, моля да се запознаете с допълнителните разяснения, посочени в писмо с изх. № 9105-147 от 15.06.2023 г. от главния секретар на Министерство на образованието и науката до директорите на училища чрез началниците на регионалните управления на образованието, налично и в Информационната система за Механизма ИСУН 2020 <https://eumis2020.government.bg> в специално създадената процедура BG-RRP-1.017 „Концепция за STEM среда“.

## ВЪПРОС 128 от 10.08.2023 г. (Q052 постъпил чрез ИСУН 2020 по процедура BG-RRP-1.015):

Здравейте!

Въпросът ми е свързан с крайния срок за подаване на предложения за изпълнение на инвестицията.

Училището попада в категория до 200 ученици и съгласно Приложение ІІ към Поканата до 21.06.2023 г. подадохме за съгласуване Концепция за изграждане на училищна STEM среда по образец придружена със съответните документи (Вх. рег. №: BG-RRP-1.017-0976).

Необходимо ли е до 21.08.2023 г. да подадем в ИСУН 2020 отново същите документи?

**ОТГОВОР:**

Моля вижте отговора на въпрос 125.

## ВЪПРОС 129 от 11.08.2023 г. (Q053 постъпил чрез ИСУН 2020 по процедура BG-RRP-1.015):

Здравейте,

Днес получихме писмо от РУО-Стара Загора и заповед на министъра на образованието и науката за утвърждаване на нов образец на Концепция за изграждане на училищна СТЕМ среда и отмяна на предходния образец

Ние сме училище с над 500 ученици и попадаме в групата, която трябва да подаде проектно предложение до 21 август.

Но нашето училище подаде проектно предложение на 25.07.2023 г., като използва отменения вече формуляр. Проектното предложение е прието и си имаме входящ номер.

Въпросът е сега нужно ли е отново да подаваме концепция, след като е утвърдрн нов формуляр, а старият в който сме работили е отменен?

**ОТГОВОР:**

Моля вижте отговора на въпрос 125.

## ВЪПРОС 130 от 14.08.2023 г. (Q054 постъпил чрез ИСУН 2020 по процедура BG-RRP-1.015):

Здравейте!

Имаме подадена Концепция за изграждане на училищна STEM среда в ПГСС по Национален план за възстановяване и устойчивост, BG-RRP-1.017 - „Концепция за STEM среда" с Вх. рег. №: BG-RRP-1.017-0299.

В новия списък на конкретните крайни получатили е променен максималният размер на финансиране. Трябва ли да подаваме нова концепция и как?

**ОТГОВОР:**

Със Заповед № РД09-1629/31.07.2023 г. на министъра на образованието и науката е утвърден нов Списък на конкретните крайни получатели и максималния размер на финансирането им по процедура BG-RRP-1.015 „Училищна STEM среда“ (*Приложение V към Поканата за участие в процедурата, съответно Приложение V към Насоките за разработване на Концепция за изграждане на училищна STEM среда по Национален план за възстановяване и устойчивост на Република България*).

В Приложение V „Списък на конкретните крайни получатели и максимален размер на финансиране“ е актуализирано финансирането на 3 училища от Приложение V, тъй като същите са били одобрени за подпомагане със средства по Национална програма „Изграждане на училищна STEM среда“, но не са получили финансиране по същата.

Планирането на средствата, необходими за изграждане на училищен STEM център, отчитайки нуждите на съответното училище, при спазване на ограниченията за отделните видове разходи, е изцяло по преценка на училището-кандидат.

В допълнение училище-кандидат, което е подало своята Концепция за изграждане на училищна STEM среда по специално създадената процедура BG-RRP-1.017 „Концепция за STEM среда" в Информационната система за Механизма ИСУН 2020 има възможност да оттегли своята Концепция като подаде искане чрез секцията за комуникация в модула за електронно кандидатстване на Информационната система за Механизма ИСУН 2020 и да подаде нова Концепция, при спазване на крайния срок за подаване на концепции: **21 август 2023 г., не по-късно от 17,30 часа**.

## ВЪПРОС 131 от 14.08.2023 г. (постъпил по електронна поща):

Здравейте,

необходимо ли е след като на 30.05.2023г. сме качили в ИСУН 2020 формуляра с концепцията за изграждане на училищна STEM среда да го прикачваме отново обновен съгласно новия образец, утвърден със Заповед № РД09-1629/31.07.2023г. на Министъра на образованието и науката и във връзка с писмо с изх. № 9105-113/10.08.2023г. на Заместник-министъра на образованието и науката?

**ОТГОВОР:**

Моля вижте отговора на въпрос 125.

## ВЪПРОС 132 от 15.08.2023 г. (постъпил по електронна поща):

Здравейте. Пиша от ОУ "Никола Йонков Вапцаров", гр. Казанлък, 2400276. Получихме писмо от РУО-Стара Загора и заповед на министъра на образованието и науката за утвърждаване на нов образец на формуляр за Концепция за изграждане на училищна СТЕМ среда и отмяна на предходния образец. Ние сме училище с над 500 ученици и попадаме в групата, която трябва да подаде проектно предложение до 21.08.2023 г. Но нашето училище подаде проектно предложение на 25.07.2023 г., като използва отменения вече формуляр. Проектното предложение е прието и си имаме входящ номер. Сега нужно ли е отново да подаваме концепция, след като е утвърден нов формуляр, а старият по който сме работили е отменен?

**ОТГОВОР:**

Моля вижте отговора на въпрос 125.

## ВЪПРОС 133 от 15.08.2023 г. (Q055 постъпил чрез ИСУН 2020 по процедура BG-RRP-1.015):

Подали сме Концепцията за съгласуване по BG-RRP-1.017 - „Концепция за STEM среда" и в момента е със статус "оценяване".

Междувременно се промениха две обстоятелства :

1. Директорът, който подаде и подписа с КЕП концепцията се пенсионира и училището има временно изпълняващ длъжността директор, с нов КЕП, който ще подава и подписва предложението по BG-RRP-1.015 - „Концепция за STEM среда"

2. Концепцията подадена за съгласуване е в коригираната електронна таблица от м. юни, а през м. август МОН пусна нов "окончателен" вариант на ел. таблица за концепцията, с отстранени технически грешки.

Досещаме се, че в някакъв момент трябва да изтеглим Концепцията, която сме подали за съгласуване и да я заменим с нова - с данните на новия директор, подписана с новия КЕП на директор и в новия файл на МОН.

Въпросите ни са :

1. В кой момент да изтеглим и подменим Концепцията (да изчакаме ли отговор от оценителския екип и да не прекъсваме започналия процес на оценяване)

2. След изтегляне и подмяна на Концепцията, процедурата по съгласуване отново ли започва ( т.е. кога е най-късния момент за подмяна на концепцията, защото в момента всички са в отпуск до 04.09)

3. Моля изредете стъпките на подмяна на Концепцията чрез секцията за комуникация в модула за електронно кандидатстване, и стъпките на подаване нова коригирана Концепция.

Благодаря предварително за отделеното време за отговор на нашите въпроси!

**ОТГОВОР:**

1., 2. и 3. Цитираното от Вас обстоятелство е обект на оценка съгласно критерий 3 от Приложение VI „Методика и критерии за оценка на концепция за изграждане на училищна STEM среда“ към НАСОКИ за разработване, подаване и съгласуване на Концепция за изграждане на училищна STEM среда във връзка с процедура по Механизма за възстановяване и устойчивост BG-RRP-1.015 „УЧИЛИЩНА STEM СРЕДА“. В случай на необходимост от редакция в подадената Концепция за изграждане на училищна STEM среда по процедура BG-RRP-1.017 „Концепция за STEM среда", ще бъдете уведомени чрез модула за електронно кандидатстване, секция „Проектни предложения“ на Информационната система за Механизма ИСУН 2020.

## ВЪПРОС 134 от 28.08.2023 г. (Q056 постъпил чрез ИСУН 2020 по процедура BG-RRP-1.015):

Здравейте,

Имаме 2 въпроса:

1.Училището ни подаде проекта си в началната фаза на програамата, когато още нямаше актуализация на екселските файлове. В момента чисто тренировъчно запонахме да попълваме формуляра в ИСУН и в секция Бюджет забелязахме следната неточност.

В екселския файл с Концепццията получената сума е с разлика от 1 стотинка от сумата, която се получава в ИСУН и в секция Бюджет. Сумите на оборудването, СМР и тн, които се въвеждат са еднакви и в ИСУН и в Концепцията, но поради факта, че файлът „Концепция“ е заключен не може да видим от къде идва грешката.

Създадохме нов екселски файл и сметнахме всички наново и стойностите, които получаваме съвпадат с тези от ИСУН. Тоест 1 стотинка разлика е грешка при файла „Концепция“. Въпросът ни е дали е възможно да е някакво закръгляване и тази разлика ще бъде ли проблем при положение, че е описано, че трябва сумите да съвпадат, но разликата е незначителна?

2.Също така моля за разяснение как се процедираа ако училището е регистрирано по ДДС.

Исканата сума за финансиране се попълва в ИСУН без ДДС ли? В този случай ще има раазлика между сумите, описани в Концепцията и тези, искани за финансираане в ИСУН.

Моля да дадете повече информация как да попълним формуляра ако сме регистрирани по ДДС.

Благодаря!

**ОТГОВОР:**

1. Съгласно Методика и критерии за оценка на предложения за изпълнение на инвестиция по процедура чрез директно предоставяне на средства на конкретни крайни получатели BG-RRP-1.015 „Училищна STEM среда“ (Приложение VIII) ще се проверява следното:

*„****Планираните преки и непреки разходи в секция 7 „Бюджет (в лева)“ от Формуляра за кандидатстване съответстват*** *на описаното в т. 11 и т. 12 от Поканата и* ***на подадената в Секция 12. „Прикачени електронно подписани документи“ Концепция за изграждане на училищна STEM среда****......“*

Във Вашия въпрос посочвате, че сте установили разминаване от 1 ст. между общия размер на Концепцията Ви и сумите, попълнени за отделните видове разходи (СМР, оборудване и т.н.). Към настоящия момент Концепциите, подадени в рамките на процедура BG-RRP-1.017 „Концепция за STEM среда“, са в процес на оценка от оценителна комисия в рамките на Министерство на образование и науката. При установяване на непълноти и/или несъответствия на документите, оценителната комисия ще изпрати до училището уведомление за установените нередности, като ще определи срок за отстраняването им.

2. Училището следва да прецени дали ДДС за конкретните видове разходи е възстановим или невъзстановим за кандидата/партньора съгласно националното законодателство и конкретният краен получател/партньор няма основание да упражни право на данъчен кредит по реда на ЗДДС. При определянето на ДДС като възстановим или като невъзстановим, е необходимо да се следват стъпките и спазят принципите, заложени в ДНФ № 3/2016 г. на Министерство на финансите, независимо че указанието е приложимо при изпълнение на проекти по оперативните програми за период 2014-2020.

Съгласно т. 12 „Категории разходи“ от Поканата за участие в процедура BG-RRP-1.015 „Училищна STEM среда“:

„*Разходите за* ***невъзстановим ДДС*** *за преките разходи за СМР, за материални и нематериални активи, както и за непреките разходи могат да се финансират по настоящата процедура, като те представляват национално съфинансиране. Тези разходи се включват в секция 7 „Бюджет (в лева)“ от Формуляра за кандидатстване, в колона „БФП“, подколона „Невъзстановим ДДС“ на съответния бюджетен ред като част от общата стойност на съответния разход*.“

В тази връзка, в случай че ДДС е невъзстановим за кандидата/партньора, стойността се посочва в подколона „Невъзстановим ДДС“ на съответния бюджетен ред.

В случай че ДДС е възстановим за кандидата/партньора, в подколона „Невъзстановим ДДС“ на съответния бюджетен ред се попълва „0“.

Моля да имате предвид, че стойностите в Списък на конкретни крайни получатели и максимален размер на финансиране (Приложение V към Поканата) са посочени с ДДС.

## ВЪПРОС 135 от 29.08.2023 г. (Q057 постъпил чрез ИСУН 2020 по процедура BG-RRP-1.015):

Здравейте,

Екипът за изпълнение на проекта от нашето училище започна да разглежда документите и указанията за етап 2 и открихме следните неточности:

1.От файл Анекс 7 – Указания ИСУН на стр. 12 сте описали следното:

При попълване на поле „Детайли“ на бюджетен ред 8.1. Разходи за организация и управление (вкл. за информация, комуникация и публичност), кандидатът не следва да обвързва разхода с поле „Дейност“. След натискане на бутон „Провери формуляра за грешки“ системата ще изведе съобщение за предупреждение при попълване на данните във формуляра: „Полето „Дейност” в „Детайли” на бюджетния ред „…..” от секция „Бюджет” не е попълнено“, но това няма да попречи на подаването на предложението за изпълнение на инвестиции.

При прилагане на горната инструкция обаче се появява следната грешка в ИСУН:

Тъй като не сме обвързани разхода за организация и управление с дейността в точка 4 План за изпълнение/ Дейности по проекта при полето СТОЙНОСТ НЕ се калкулират разходите за организация и управление и така сумата се получава по-малка от заявената в точка 7 Бюджет и в екселския файл Концепция.

Когато обвържем разходите за организация и управление с дейността няма проблем – сумите съвпадат.

Моля за разяснение как да процедидраме и защо да не обвържем разходите с дейността като тя е част от проекта – като вие самите в същия документ по горе на страница 9 го посочвате:

Всяко предложение за изпълнение на инвестиция задължително трябва да включва и непреки дейности (дейности за организация и управление, вкл. за информация, комуникация и публичност). Непреките дейности не трябва да се посочват като отделни дейности в секция 4. „План за изпълнение/Дейности по проекта“ от Формуляра за кандидатстване.

В случая инстукциите си противоречат моля за ясно раазяснение.

2. От файл Анекс 7 – Указания ИСУН на стр. 10 сте описали следното:

”ПОПЪЛВАНЕ НА СЕКЦИЯ 6. ФИНАНСОВА ИНФОРМАЦИЯ – КОДОВЕ ПО ИЗМЕРЕНИЯ

В област на намеса по МВУ, кандидатът следва да избере и двата кода категории интервенции: 112 – Подпомагане за начално до средно образование (с изключение на инфраструктурата) и 108 – Подкрепа за развитието на цифровите умения. „

При разясненията за попълване на детайлите на бюджетните редове На страница 12 в началото обаче снимката, която сте качили на полето "Област на намеса по МБУ" сте посочили само код 108 – Подкрепа за развитието на цифровите умения. Моля за разяснение това грешка в инстукцията ли е ? И там ли трябва да бъдат посочени и двата кода 112 и 108 или посочваме само код 108 както е посочено на прикачената картинката?

3.Забелязахме и следната грешка в точка 4 План за изпълнение/ Дейности по проекта при описване на Сроковете

В точка 4 План за изпълнение на проекта в полето Месец на стартиране на дейността посочваме месец 9 – (месец Септември) И Продължителност на дейността 7 месеца

При така посочените данни системата ни отчита следната грешка:

• „Срокът посочен в секцията „План за изпълнение / Дейности по проекта” надхвърля посочената стойност в полето „Срок на изпълнение, месеци” от секция „Основни данни”.

Причината е, че системата започва да отброява началото на проектните дейности от месец 1 и не може да пресметне месец 9 (септември) като 1 месец за начало на дейността.

Когато направим промяна и В полето Месец на стартиране на дейността посочваме 1 месец - тази грешка изчезва.

Моля за разяснение как да процедираме в случая – възможно ли е да си оставаим Месец на стартиране на дейността – 1 (както го изчислява ИСУН) и да започнем с дейностите Септември месец?

Благодарим!

**ОТГОВОР:**

1. Както е посочено в т. 11. „Дейности, допустими за финансиране“ от Поканата за участие в процедура BG-RRP-1.015 „Училищна STEM среда", непреките дейности не трябва да се добавят като самостоятелна дейност в секция 4. „План за изпълнение/Дейности по проекта”, а трябва да се опишат в секция 10. „Допълнителна информация необходима за оценка на проектното предложение“, поле „Непреки дейности“ на Формуляра за кандидатстване. В тази връзка при попълването на поле „Детайли“ за бюджетен ред 8.1. Разходи за организация и управление (вкл. за информация, комуникация и публичност), поле „Дейност“ следва да остане празно.

2. В т. 12. „Категории разходи“ от Поканата за участие в процедура BG-RRP-1.015 „Училищна STEM среда" за всеки бюджетен ред е посочено към кой от кодовете на намеса трябва да бъде обвързан съответния бюджетен ред, като това се осъществява в поле „Детайли“. Предоставената информация в цитираната от Вас екранна снимка от Приложение VII Указания на СНД за попълване на електронен формуляр за кандидатстване по процедурата, е примерна и е коректна.

3. При попълване на поле „Месец за стартиране на дейността“ в секция 4. „План за изпълнение/Дейности по проекта“ от Формуляра за кандидатстване, кандидатът посочва в кой проектен месец се предвижда да стартира дейността **след сключване на договора за финансиране** **по настоящата процедура**. Съгласно Указания на СНД за попълване на електронен формуляр за кандидатстване по процедурата (Приложение VII към Поканата за участие в процедура BG-RRP-1.015 „Училищна STEM среда"), в секция 4. План за изпълнение/ дейности по проекта от Формуляра за кандидатстване, в поле „Месец за стартиране на дейността“ следва да се посочи 1-ви проектен месец т.е. „1“.

В допълнение, обръщаме внимание, че планирана продължителност на изпълнение на дейността в брой месеци, която се попълва в поле „Продължителност на дейността (месеци)“, секция 4 „План за изпълнение / Дейности по проекта“ от Формуляра за кандидатстване, следва да отговоря на посочената продължителност на предложението за изпълнение на инвестиция в секция 1 „Основни данни“, поле „Срок на изпълнение, месеци“.

## ВЪПРОС 136 от 31.08.2023 г. (Q058 постъпил чрез ИСУН 2020 по процедура BG-RRP-1.015):

Здравейте, моля Ви за разяснения по няколко въпроса във връзка с процедурата "Училищна STEM среда":

1. От указанията за кандидатстването разбираме, че по процедурата е допустима само една дейност - Дейност 1. „Изграждане на STEM център и ВОСКС в училище”. Може ли тази дейност да се разбие на поддейности, които да се опишат в отделни полета – например обявявяне на обществени поръчки, избор на изпълнители, изпълнение на СМР, доставка и монтаж на оборудване и т.н., които да бъдат с различно позициониране в месеците на проекта и различна продължителност, с цел детайлизиране на календарния график на изпълнение на отделните процедури? Или Дейността трябва да бъде само една с продължителност 35 месеца, а отделните етапи да се опишат в полетата „Описание” и „Начин на изпълнение”?

2. При създаванетето на Дейност 1. в т.4. „План за изпълнение” електронният формуляр не позволява въвеждане на стойност в поле „Стойност”. При попълване на стойности в полета в т.7 „Бюджет” не настъпва промяна в поле „Стойност” на създадената Дейност в т.4 – така ли трябва да бъде, или ние грешно оперираме с електронния формуляр?

3. В указанията за кандидатстване е посочено, че „до края на четвърто тримесечие на 2023 г. конкретните крайни получатели следва да са сключили всички договори за строителство или да са сключили всички договори с изпълнители по обществените поръчки за инженеринг на сградите, обект на интервенция. Договорът за финансиране с конкретен краен получател, който не е постигнал горния етап към датата на изтичане на четвърто тримесечие на 2023 г., може да бъде прекратен едностранно от СНД.” Означава ли това, че процедурите за избор на изпълнител на тези дейности трябва да бъдат обявени преди получаването на резултатите от подадените към 19.10.2023 г. проекти, за да се спазят законовите срокове и сроковете по проекта? Отнася ли се този текст/срок за строително-ремонтни дейности, при които няма ново строителство или реконструкция, а дейности като боядисване, подмяна на подови настилки, ел.инсталации, осветление? Не откриваме в указанията изискване за краен срок за договаряне на доставките на оборудване, има ли такъв?

Ще очакваме Вашите разяснения. Благодарим Ви!

**ОТГОВОР:**

1. В т. 11 „Дейности, допустими за финансиране“ от Поканата за участие в процедура BG-RRP-1.015 „Училищна STEM среда" е посочена само една допустима дейност, а именно „Дейност 1: Изграждане на STEM център и ВОСКС в училище“ и само една дейност следва да се въведе във Формуляра за кандидатстване.

Обръщаме внимание, че съгласно Указания на СНД за попълване на електронен формуляр за кандидатстване по процедурата (Приложение VII към Поканата за участие в процедура BG-RRP-1.015 „Училищна STEM среда"), при попълване на полета „Описание“, „Начин на изпълнение“ и „Резултат“ в секция 4. План за изпълнение/ дейности по проекта от Формуляра за кандидатстване, следва да посочите конкретни текстове, както следва:

* ***Описание*** *– в това поле кандидатът следва да посочи* ***единствено следния текст****: „Дейността е детайлно описана в Концепция за изграждане на училищна STEM среда (Приложение II към Поканата), подписана с електронен подпис от директора на училището (или оправомощено от него лице) и от директора на Националния STEM център (или оправомощено от него лице) и прикачена в секция 12 от Формуляра за кандидатстване.“;*
* ***Начин на изпълнение*** *– в това поле кандидатът следва да посочи* ***единствено следния текст:*** *„Дейността ще бъде изпълнена при спазване на правилата за възлагане на обществени поръчки съгласно действащото законодателство, изискванията на условията за получаване на средства от Механизма, условията за изпълнение и приложенията към тях.“.*
* ***Резултат*** *– в това поле кандидатът следва да посочи* ***единствено следния текст****: „Новоизграден и/или новооборудван STEM център, в т.ч. високотехнологични оборудвани и свързани класни стаи (ВОСКС)“;*

В тази връзка не се предоставя детайлна информация за описаните от Вас етапи.

2. Полето „Стойност” в секция 4. План за изпълнение/ дейности по проекта от Формуляра за кандидатстване се визуализира автоматично след като се въведат разходите за дейността в секция 7. „Бюджет (в лева)“, поле „Детайли“ на предложението за изпълнение на инвестиция. Съгласно Указания на СНД за попълване на електронен формуляр за кандидатстване по процедурата (Приложение VII към Поканата за участие в процедура BG-RRP-1.015 „Училищна STEM среда"), при попълване на секция 7. „Бюджет (в лева)“:

*„След като сте въвели стойностите на разходите, чрез натискане на бутон „Детайли“ за всеки един бюджетен ред трябва да се попълни информация от падащите менюта „Организация“, „Местонахождение (Място на изпълнение на проекта)“, „Дейност“ и „Индикатори“ (с изключение на бюджетен ред 8.1. Разходи за организация и управление (вкл. за информация, комуникация и публичност), за който кандидатът избира „Организация“ и „Местонахождение (Място на изпълнение на проекта)“).“*

След избор от подаващото меню „Дейност“, на поле „Детайли“ на съответния бюджетен ред в секция 7. „Бюджет (в лева)“, стойността автоматично се визуализира в поле „Стойност” в секция 4. План за изпълнение/ дейности по проекта от Формуляра за кандидатстване.

3. Съгласно чл. 1, ал. 2 от Закона за обществените поръчки (ЗОП)„*Обществена поръчка е придобиването от един или няколко възложители посредством договор за обществена поръчка* ***на строителство****, доставки или услуги от избрани от тях изпълнители, предназначени за обществени цели или за нуждите на публични възложители, а при секторни възложители - за изпълнение на секторни дейности.*“. Съгласно Приложение № 1 към чл. 3, ал. 1, т. 1, буква "а" от ЗОП, предмет „строителство“ включва изграждане на нови сгради и съоръжения, реконструкция **и общи ремонтни работи**.

Преценка на училището-кандидат е в кой момент да обяви обществените поръчки при спазване на действащото законодателство в областта, отчитайки условията в Поканата за участие в процедура BG-RRP-1.015 „Училищна STEM среда“.

Обръщаме внимание, че съгласно чл. 3 ОСЪЩЕСТВЯВАНЕ НА ПРЕДВАРИТЕЛЕН И ПОСЛЕДВАЩ КОНТРОЛ НА ПРОЦЕДУРИ ЗА ОБЩЕСТВЕНИ ПОРЪЧКИ от Общите условия при предоставяне на средства на крайни получатели по Националния план за възстановяване и устойчивост (Приложение X към Поканата) по процедура BG-RRP-1.015 „Училищна STEM среда":

„*При обективна невъзможност след сключване на договор за финансиране с краен получател да се извърши предварителен контрол от страна на СНД поради вече проведена процедура по реда на ЗОП и сключен договор с изпълнител, СНД задължително извършва последващ контрол на процедурата за избор на изпълнител*.“

## ВЪПРОС 137 от 12.09.2023 г. (Q059 постъпил чрез ИСУН 2020 по процедура BG-RRP-1.015):

Здравейте,

Имаме следния въпрос:

На стр. 11 от поканата за участие пише, че трябва да имаме решение на общинския съвет (Столична Община), въз основа на който се сключва споразумение за партньорство с общината, в нашия случай с район "Панчарево".

След като всички училища кандидатстват и участват в проекта, възможна ли е подкрепа за да бъде издействано общо такова решение, което ние да цитираме като номер на документ в нашите проектни предложения. В противен случай ако всяко училище подава индивидуално такова искане, тази процедура ще се удължи изключително много във времето!

Благодарим за съдействието!

**ОТГОВОР:**

Съгласно т. 18. „Списък на документите, които се подават на етап кандидатстване“ от Поканата за участие в процедура BG-RRP-1.015 „Училищна STEM среда" е посочено:

***„Решение на Общинския съвет*** *(в случай че недвижимият имот е публична общинска собственост/публична държавна собственост в управление на общината и не е предоставен за управление на съответното училище-кандидат), с което се дава съгласие съответната община да участва като партньор в предложението за изпълнение на инвестиция (в случай, че в рамките на Дейност 1 кандидат предвижда строително-монтажни работи, изискващи издаването на разрешение за строеж съгласно ЗУТ.“*

В тази връзка, документът следва да бъде прикачен в секция 12. „Прикачени документи“ от Формуляра за кандидатстване в Информационната система за Механизма ИСУН 2020 **само в случай че е приложим** съобразно спецификите на Вашето предложение за изпълнение на инвестиция.

## ВЪПРОС 138 от 14.09.2023 г. (Q060 постъпил чрез ИСУН 2020 по процедура BG-RRP-1.015):

Здравейте,

при етап 2 - подаване на проектни предложения за Училиюна Стем среда необходимо ли е подаване на КСС от строител? И ако да трябва ли да има 2-ра конкурентна оферта на Ксс-то?

Благодаря!

**ОТГОВОР:**

На етапа на кандидатстване по процедура BG-RRP-1.015 „Училищна STEM среда" към предложението за изпълнение на инвестиция не се изисква представяне на КСС чрез Информационната система за Механизма ИСУН 2020, въз основа на които сте планирали разходите за строително-монтажни работи.

## ВЪПРОС 139 от 14.09.2023 г. (Q061 постъпил чрез ИСУН 2020 по процедура BG-RRP-1.015):

Здравейте,

пиша отново за въпрос 135 / 1т. - на които не сте орговорили изцяло.

Цитирам отново въпроса:

"При попълване на поле „Детайли“ на бюджетен ред 8.1. Разходи за организация и управление (вкл. за информация, комуникация и публичност), кандидатът не следва да обвързва разхода с поле „Дейност“.

При прилагане на горната инструкция обаче се появява следната грешка в ИСУН:

Тъй като не сме обвързани разхода за организация и управление с дейността в точка 4 План за изпълнение/ Дейности по проекта при полето СТОЙНОСТ НЕ се калкулират разходите за организация и управление и така сумата се получава по-малка от заявената в точка 7 Бюджет и в екселския файл Концепция.

Отгговори ли сте само на половината въпрос - не става ясно как да процедираме при положение, че заявената сума се получава по-малка и в тази връзка се получава разлика в искания бюджет.

Моля да поясните тази разлика къде се посочва и как се полълва? Тъй като в точките, където се описват разходите за организация и управление няма делегирано поле за попълване на бюджетен ред.

Благодаря!

**ОТГОВОР:**

Планираните разходи, необходими за изграждане на училищна STEM среда, се попълват от страна на училището-кандидат в секция 7. „Бюджет (в лева)“ съобразно правилата/инструкциите, посочени в Поканата за участие в процедура BG-RRP-1.015 „Училищна STEM среда" и Указания на СНД за попълване на електронен формуляр за кандидатстване по процедурата (Приложение VII към Поканата) и в пълно съответствие с Концепцията за изграждане на училищна STEM среда, подписана с електронен подпис от директора на училището (или оправомощено от него лице) и директора на Националния STEM център (или оправомощено от него лице) и приложена от кандидата в секция 12 „Прикачени документи“.

Общият размер на исканото финансиране от страна на училището-кандидат се визуализира в ред „Общо“, колона „Общо БФП“, в секция 7. „Бюджет (в лева)“. Същата стойност се генерира автоматично в полета „Искано финансиране (Безвъзмездна финансова помощ)“ и „Общо допустими разходи“ в секция 8 „Финансова информация – източници на финансиране (в лева)“ от Формуляра за кандидатстване.

Обръщаме внимание, че описаното от Вас обстоятелство не генерира грешка във Формуляра за кандидатстване в Информационната система за Механизма ИСУН 2020, съответно системата не извежда предупреждение, което да не позволява подаване на формуляра. Стойността в секция 4 „План за изпълнение/ Дейности по проекта“ от Формуляра за кандидатстване не включва непреките разходи и се генерира автоматично от системата.

## ВЪПРОС 140 от 18.09.2023 г. (Q062 постъпил чрез ИСУН 2020 по процедура BG-RRP-1.015):

Здравейте,

бихме искали да разясние по следния казус:

В поканата в точка 18 Списък на документите, които се подават на етап кандидатстване подточка 4 е описано следното за необходимите оферти, които трябва училището да предостави:

4. Проучвания в интернет за стоки и/или оферти за доставки с предложени цени от доставчика на стоката от минимум два източника за доказване на планираните разходи за всеки вид оборудване/обзавеждане/софтуер, планиранo в съответния лист за направление в Концепцията за изграждане на училищна STEM среда, представена във формат Excel съгласно образец (Приложение II към Поканата).

Никъде обаче не фигурира информация и не се посочва за КСС от строител з СМР дейностите - моля да разясните - необходимо ли е подаване на КСС от строител и ако да - трябва ли да имаме 2 оферти от строител или само 1 е достатъчка ако СМР-то не надвишава 50 000лв и ще бъде с директно възлагане?

Благодаря!

**ОТГОВОР:**

Моля вижте отговора на въпрос 138.

## ВЪПРОС 141 от 18.09.2023 г. (Q063 постъпил чрез ИСУН 2020 по процедура BG-RRP-1.015):

Здравейте от IV ОУ "Димчо Дебелянов", Благоевград. Нашето училище е с приблизително 290 ученика. Поначало имаше условие, че по процедура 1.015 "Училищна STEM среда" трябва да кандидатстваме до 19.09.2023г. В момента единствената дата за краен срок е 19.10.2023 година. Това ли е крайният срок за всички училища или важат предишните данни?

**ОТГОВОР:**

Със Заповед № РД09-152 от 04.08.2023 г. на изпълнителния директор на Изпълнителна агенция „Програма за образование“, крайният срок за подаване на всички предложения за изпълнение на инвестиции по процедура BG-RRP-1.015 „Училищна STEM среда“, е изменен, както следва: - **не по-късно от 17,30 часа на 19 октомври 2023 г.**

## ВЪПРОС 142 от 20.09.2023 г. (Q064 постъпил чрез ИСУН 2020 по процедура BG-RRP-1.015):

Здравейте!

Относно процедурата по "Училищна СТЕМ среда" в ИСУН има публикувани много файлове, някои от които се повтрят, но пише че са модифицирани.

Моля Ви, оставете САМО последните валидни (актуалните)/модифицирани файлове, защото се загубваме в "морето" от файлове-кои да попълваме и четем и кои не.

Към момента ние не знаем, реално кои файлове следва да попълваме и четем.

Поздрави,

Екипът на 73.СУ "В;адислав Граматик"

**ОТГОВОР:**

С оглед спазването на европейските и националните правила за публичност и комуникация и осигуряване на надеждна одитна следа и в съответствие с чл. 23. (4) от Постановление № 114 от 8 юни 2022 г.: „*След откриване на процедурата на директно предоставяне утвърдените документи по ал. 2 могат да се изменят, като изменените документи се изпращат на конкретните крайни получатели и се публикуват в* *информационната система за Механизма“.*

Обръщаме внимание, че в Информационната система за Механизма, в наименованието на изменените документи/приложения се съдържа датата на изменение, с цел бързо и лесно ориентиране от страна на училищата-кандидати. Актуалните документи са:

Покана до конкретни крайни получатели-Изм. 04.08.2023 г.

Приложения за попълване - Изм. 11.08.2023 г.

Приложения за информация - Изм. 04.08.2023 г.

Условия за изпълнение

Заповед на Ръководителя на СНД - Изм. 11.08.2023 г.

Писмо до конкретните крайни получатели - 11.08.2023 г.

Новина - 11.08.2023 г.

В допълнение, държавните и общински училища и центровете за специална образователна подкрепа, конкретни крайни получатели по процедура BG-RRP-1.015 „Училищна STEM среда“ са информирани от СНД за измененията в документацията чрез изпращане на писма, а новини, съдържащи информация за измененията са публикувани, както на страницата на Информационната система за Механизма ИСУН 2020, така и на интернет страницата на Изпълнителна агенция „Програма за образование“.

## ВЪПРОС 143 от 20.09.2023 г. (Q065 постъпил чрез ИСУН 2020 по процедура BG-RRP-1.015):

Моля, за кратка и точна информация, какво конкретно (какви/кои файлове) трябва да подаваме във връзка с кандидатстването по "Училищна СТЕМ среда".

Поздрави,

Екипа на 73.СУ,

гр. София

**ОТГОВОР:**

Документите, които кандидатите трябва да представят на етапа кандидатстване чрез Информационната система за Механизма ИСУН 2020 са посочени в т. 18. „Списък на документите, които се подават на етап кандидатстване“ от Поканата за участие в процедура BG-RRP-1.015 „Училищна STEM среда“. В допълнение, моля вижте отговора на въпрос 142.

## ВЪПРОС 144 от 27.09.2023 г. (Q066 постъпил чрез ИСУН 2020 по процедура BG-RRP-1.015):

Здравейте!

Имаме желание да започнем с реализацията на концепцията си, входирана по процедура BG-RRP-1.017 „Концепция за STEM среда“ във връзка с Национален план за възстановяване и устойчивост на Република България, преди сключване на договора с Управляващия орган. Във връзка с това имаме два въпроса:

1/ Възможно ли е да стартираме със закупуване на техника преди финализиране на процедури BG-RRP-1.017 „Концепция за STEM среда" и BG-RRP-1.015 "Училищна STEM среда"?

2/ Направените разходи по закупуването на техника и оборудване със средства от бюджета на училището ще бъдат ли възстановени след одобрение на проектното предложение и по какъв начин?

Благодарим Ви предварително за съдействието!

**ОТГОВОР:**

1/ От въпроса разбираме, че Концепцията, която сте подали в рамките на специалната процедура BG-RRP-1.017 „Концепция за STEM среда" е в процес на оценка. Обръщаме внимание, че в случай че при прегледа в процеса на оценка възникне необходимост от редакция в подадената Концепция за изграждане на училищна STEM среда, Вашето училище ще бъде уведомено чрез модула за електронно кандидатстване, секция „Проектни предложения“, на Информационната система за Механизма ИСУН 2020.

В тази връзка, преценката дали да се стартира с изпълнението на планираните дейности преди съгласуване на Концепцията от страна на Националния STEM център и/или преди одобрение на предложението за изпълнение на инвестиция по процедура BG-RRP-1.015 „Училищна STEM среда“ е отговорност на кандидата, отчитайки евентуален риск от несъответствия с окончателно съгласуваната Концепция и окончателно одобреното предложение за изпълнение на инвестиция.

2/ Възстановяването на изразходваните средства на крайните получатели се извършва по реда, посочен в Член 4. от Общи условия при предоставяне на средства на крайни получатели по Националния план за възстановяване и устойчивост (Приложение X към Поканата за участие в процедура BG-RRP-1.015 „Училищна STEM среда“). Съгласно т. 4.5. от Приложение X:

*„СНД извършва плащанията в съответствие с предвиденото в договора за финансиране на инвестиция по НПВУ. Общият размер на плащанията от СНД към КП не може да надхвърля финансирането по сключения договор за финансиране. За всички представени платежни и/или разходооправдателни документи и/или други документи с еквивалентна доказателствена стойност, представляващи основание за плащане, СНД се произнася при спазване условията на действащата нормативна уредба по МВУ.“*

В допълнение, за да бъдат финансирани, разходите по настоящата процедура трябва да са извършени от кандидата след 1 февруари 2020 г. до срока за изпълнение на инвестицията съгласно договора за финансиране по процедурата и в случай, че са спазени всички други условия, заложени в Поканата и приложенията към нея.

В допълнение, моля вижте отговора на въпрос 77.

## ВЪПРОС 145 от 06.10.2023 г. (постъпил по електронна поща):

Здравейте, във връзка с подаването на проектните предложения по процедура BG-RRP-1.015 „Училищна STEM среда“ са необходими някои разяснения относно поканата за участие и по конкретно по точка 18. Списък на документите, които се подават на етап кандидатстване, където е записано:

4. Проучвания в интернет за стоки и/или оферти за доставки с предложени цени от доставчика на стоката от минимум два източника за доказване на планираните разходи за всеки вид оборудване/обзавеждане/софтуер, планиранo в съответния лист за направление в Концепцията за изграждане на училищна STEM среда, представена във формат Excel съгласно образец (Приложение II към Поканата).

В приложимата документация Приложение II е "Концепция за изграждане на училищна STEM среда" в което има колона "Източник на формиране на единична цена на вид оборудване" и която колона е попълнена на етап кандидатстване.

В тази връзка моля за разяснения трябва ли отделно да се попълва файл в който да бъде отразена информацията по "4. Проучвания в интернет за стоки и/или оферти за доставки с предложени цени от доставчика на стоката от минимум два източника" и ако да в какъв файл или оценителната комисия ще използва информацията в посочената по-горе колона част от "Концепцията за изграждане на училищна STEM среда".

Очакваме вашият отговор.

**ОТГОВОР:**

Съгласно т. 11. „Дейности, допустими за финансиране“ от Поканата за участие в процедура BG-RRP-1.015 „Училищна STEM среда“

*„За всеки вид оборудване/обзавеждане/софтуер, планирано за закупуване в Концепцията за изграждане на училищна STEM среда (Приложение II към Поканата), кандидатът задължително следва да докаже осъществени проучвания в интернет за цени на стоки от минимум два източника за доказване на планиран разход, които да удостоверяват съответствието на планираните разходи с пазарните цени за съответния вид доставка.* ***При извършени проучвания в интернет за активи,*** *в колона „Източник за формиране на единична цена на вид оборудване/обзавеждане“ на съответния лист за избраните направление/я, ВОСКС и Специализирано оборудване в Концепцията следва да се предоставят хиперлинкове към съответните интернет базирани източници за удостоверяване съответствието на заложените единични цени с пазарните такива.* ***В случай че в интернет не е налична информация за цена на даден актив,*** *кандидатът може да приложи оферти за доставки с предложени цени от доставчика (минимум два източника). От представените проучвания в интернет и/или оферти следва да е видно наименованието на съответния актив, цена на актива и вид на валутата*.“

В тази връзка, в случай че при подготовката на Вашата Концепция за изграждане на училищната STEM среда, сте извършили проучвания в интернет за активи и в колона „Източник за формиране на единична цена на вид оборудване/обзавеждане“ на съответния лист за избраните направление/я, ВОСКС и Специализирано оборудване, сте посочили хиперлинкове към съответните интернет базирани източници (минимум два източника), то на етапа на кандидатстване по процедура BG-RRP-1.015 „Училищна STEM сред, не е необходимо предоставяне на допълнителна информация.

В случай че в интернет не е налична информация за цена на даден актив, в колона „Източник за формиране на единична цена на вид оборудване/обзавеждане“ на съответния лист за избраните направление/я, ВОСКС и Специализирано оборудване в Концепцията следва да е посочен номер и дата на оферта/и (минимум два източника) и на етапа на кандидатстване по процедура BG-RRP-1.015 „Училищна STEM среда“, в секция 12 „Прикачени документи“ от Формуляра за кандидатстване, следва да се прикачат офертите, въз основа на които сте планирали разходите във Вашата Концепция.

## ВЪПРОС 146 от 09.10.2023 г. (постъпил по електронна поща):

Здравейте,

Забелязахме следната неточност:

Във файла с указанията за попълване на формуляра в ИСУН посочвате следното:

След като сте въвели стойностите на разходите, чрез натискане на бутон „Детайли“ за всеки един бюджетен ред трябва да се попълни информация от падащите менюта „Организация“, „Местонахождение (Място на изпълнение на проекта)“, „Дейност“ и „Индикатори“ (с изключение на бюджетен ред 8.1. Разходи за организация и управление (вкл. за информация, комуникация и публичност), за който кандидатът избира „Организация“ и „Местонахождение (Място на изпълнение на проекта)“).

Тоест за на бюджетен ред 8.1. Разходи за организация и управление (вкл. за информация, комуникация и публичност), трябва да изберем само„Организация“ и „Местонахождение (Място на изпълнение на проекта)“, но системата дава грешка в червено и не ни позволява да продължим напред.

Моля да вземете впредвид, че сме наясно със следното:

При попълване на поле „Детайли“ на бюджетен ред 8.1. Разходи за организация и управление (вкл. за информация, комуникация и публичност), кандидатът не следва да обвързва разхода с поле „Дейност“. След натискане на бутон „Провери формуляра за грешки“ системата ще изведе съобщение за предупреждение при попълване на данните във формуляра: „Полето „Дейност” в „Детайли” на бюджетния ред „…..” от секция „Бюджет” не е попълнено“, но това няма да попречи на подаването на предложението за изпълнение на инвестиции.

Тази грешка се визуализира с оранжево и няма проблем с нея.

Грешката, която цитираме ние е следната: Полето „Област на намеса по МВУ” от секция „Бюджет” трябва да е попълнено.“ Тази грешка се визуализира в червено – съответно не ни позволява да продължим напред. Системата изисква обвързване на Непреките разходи - Детайли с Област на намеса по МВУ – моля да посочите какво трябва да бъде попълнено ,тъй като никъде в документите не е описано.

Благодаря!

**ОТГОВОР:**

За целите на процедура BG-RRP-1.015 „Училищна STEM среда“ в Информационната система за Механизма ИСУН 2020 е създаден опростен електронен Формуляр за кандидатстване, като част от информацията в него се попълва от кандидата, а друга част се визуализира автоматично.

Съгласно Поканата за участие в процедурата, разходите по всички бюджетни редове в секция 7 „Бюджет (в лева)“ трябва да бъдат насочени към *код 108 – Подкрепа за развитието на цифровите умения*, с изключение на бюджетен ред 1.1.Разходи за СМР на STEM център, който следва да бъде насочен към *код 112 – Подпомагане за начално до средно образование (с изключение на инфраструктурата).*

В тази връзка, съгласно Указанията на СНД за попълване на електронен формуляр за кандидатстване (Приложение VII към Поканата), в секция 6 „Финансова информация – кодове по измерения“ в поле ***„област на намеса по МВУ“*** кандидатът следва да избере и двата кода категории интервенции: 108 – Подкрепа за развитието на цифровите умения“ и 112 – Подпомагане за начално до средно образование (с изключение на инфраструктурата).

Ако в секция 6. „Финансова информация – кодове по измерения“ сте избрали първо код 108 и след това код 112, то в секция 7 „Бюджет (в лева)“, след натискане на бутон „Детайли“, за всеки бюджетен ред, информацията в поле „Област на намеса по МВУ“ ще се генерира автоматично от системата, като по подразбиране ще се генерира код 108 (вкл. и за бюджетен ред 8.1. Разходи за организация и управление (вкл. за информация, комуникация и публичност)). В случай че по предложението са предвидени разходи за СМР, в бюджетен ред 1.1. (СМР) кандидатът следва ръчно да редактира и избере от падащото меню код 112.

И обратно, ако в секция 6. „Финансова информация – кодове по измерения“ сте избрали първо код 112 и след това код 108, то в секция 7 „Бюджет (в лева)“, след натискане на бутон „Детайли“, за всеки бюджетен ред в поле „Област на намеса по МВУ“ по подразбиране ще се генерира код 112 (вкл. и за бюджетен ред 8.1. Разходи за организация и управление (вкл. за информация, комуникация и публичност)). В този случай за всички бюджетни редове, с изключение на бюджетен ред 1.1, кандидатът следва ръчно да редактира и избере от падащото меню  код 108.

Обръщаме внимание, че съгласно Указанията на СНД за попълване на електронен формуляр за кандидатстване (Приложение VII към Поканата): „*Не е допустимо да се добавят нови бюджетни редове“.*

В тази връзка,в случай, че по някакви причини сте изтрили някой от предварително въведените от СНД бюджетни редове във формуляра за кандидатстване и сте създали нов бюджетен ред, то в този случай след натискане на бутон „Детайли“, е необходимо в поле „Област на намеса по МВУ“ ръчно да изберете от падащото меню приложимия код категория интервенция, съгласно Поканата за участие в процедура и указанията по-горе.

## ВЪПРОС 147 от 13.10.2023 г. (постъпил по електронна поща):

Здравейте, във връзка с "Национален план за възстановяване и устойчивост" и "Училищна STEM среда" имаме следният въпрос: Тъй, като в момента сме пребазивани в училище в което сме под наем, не сме в основната сграда поради надстрояване на етаж на същата и не знаем, кога точно бихме могли да се върнем там, в какви срокове би следвало да обявим обществените поръчки след подаване на формуляра за кандидатстване BG-RRP-1.015 "Училищна STEM среда" при условие, че след сключване на договорите с фирмите нямаме сграда и стаи в които да изграждаме СТЕМ среда.

**ОТГОВОР:**

Моля вижте отговора на ВЪПРОС 118 от 28.07.2023 г.

## ВЪПРОС 148 от 13.10.2023 г. (Q067 постъпил чрез ИСУН 2020 по процедура BG-RRP-1.015):

Здравейте,

Във връзка с удължаването на крайния срок за кандидатстване по процедура BG-RRP-1.015 „Училищна STEM среда“, остава ли в сила изискването в раздел "Дейности допустими за финансиране" от Поканата за участие в процедурата:

"- до края на четвърто тримесечие на 2023 г. конкретните крайни получатели следва да са сключили всички договори за строителство или да са сключили всички договори с изпълнители по обществените поръчки за инженеринг на сградите, обект на интервенция."?

Предвид, че към датата на удължаване на срока за кандидатстване по процедура BG-RRP-1.015 „Училищна STEM среда“ все още няма одобрени концепции, то как можем да възлагаме изпълнение на дейности, които не е сигурно дали ще изпълняваме?

С уважение

**ОТГОВОР:**

В Поканата за участие в процедура BG-RRP-1.015 „Училищна STEM среда“ няма промяна в цитираното от Вас изискване.

## ВЪПРОС 149 от 08.11.2023 г. (Q068 постъпил чрез ИСУН 2020 по процедура BG-RRP-1.015):

Здравейте,

бихме искали да помолим за повече разяснение относно въпрос 148 - а именно как по-точно трябва да се случи дейността за обществените поръчки за СМР при положение, че нямаме одобрен нито проект, нито концепция, нито бюджет? Ако пуснем публична покана за една цена и след това оценителната комиксия ни нанесе корекции в бюджета как следва да процедираме? Моля да разясните как трябва училищата да го направят с повече детайли? Също така обществената поръчка за СМР и оборудването през ИСУН ли трябва да се подаде?

Благодаря!

**ОТГОВОР:**

Изискването в Поканата за участие в процедурата"- *до края на четвърто тримесечие на 2023 г. конкретните крайни получатели следва да са сключили всички договори за строителство или да са сключили всички договори с изпълнители по обществените поръчки за инженеринг на сградите, обект на интервенция*." е в съответствие с етапна цел, заложена в Приложението към Решение за изпълнение на Съвета за одобряване на оценката на плана за възстановяване и устойчивост на България. Етапната цел, заложена в НПВУ, следва да бъде отчетена от СНД към Европейската комисия, като крайният срок за постигането й не е променен в Плана.

Обръщаме внимание, че Поканата за участие в процедурата **не** поставя изискване кога да бъде открита процедурата за СМР по реда на ЗОП - преди или след сключване на договора за финансиране.

Предвид удължения краен срок за подаване на предложения за изпълнение на инвестиция (до 19.01.2024 г.), договорите за СМР следва да бъдат сключени в максимално кратки срокове след сключване на договора за финансиране между СНД и съответния краен получател.

След сключване на договор за финансиране на инвестиция по НПВУ, комуникацията между СНД и конкретния получател по отношение на предварителния и последващ контрол на провежданите обществени поръчки се осъществява посредством Информационната система за Механизма ИСУН 2020.

## ВЪПРОС 150 от 15.11.2023 г. (Q069 постъпил чрез ИСУН 2020 по процедура BG-RRP-1.015):

Здравейте,

В отговор на въпрос 148 отговаряте с очевидното, заради което е зададен самият въпрос. В променената покана от 12. октомври 2023 година, с която се удължава срокът за подаване на предложения за изпълнение на инвестиции до 19. януари 2024 г., продължава да стои текст, че до края на четвъртото тримесечие на 2023 година училищата трябва да сключат договори за СМР, иначе едностранно ще се прекрати договорът им за финансиране. А ние все още нямаме такъв договор (за финансиране), защото нямаме одобрени концепции и не можем да подадем предложения за изпълнение на инвестиции. Моля не отговаряйте с очевидното, че текстът не актуализиран спрямо новата дата. Имаме нужда от инструкции как да действаме, при условие че нямаме все още дори одобрени концепции. Надявам се, че в отговор няма да пише да погледнем въпрос 148.

**ОТГОВОР:**

Моля вижте отговора на въпрос 149.

## ВЪПРОС 151 от 16.11.2023 г. (Q070 постъпил чрез ИСУН 2020 по процедура BG-RRP-1.015):

Здравейте, какво следва след като концепцията е одобрена и подписана от директора на Националния STEM центърa?

**ОТГОВОР:**

Училище-кандидат, чиято Концепция за изграждане на училищна STEM среда е подписана с електронен подпис от директора на Националния STEM център (или оправомощено от него лице), следва да подготви и подаде предложение за изпълнение на инвестиция по процедура BG-RRP-1.015 „Училищна STEM среда" в Информационната система за Механизма ИСУН 2020.

Поканата, в която са посочени условията и изискванията за подаване на предложение по процедура BG-RRP-1.015 „Училищна STEM среда" и за изпълнение на одобрените инвестиции, е публикувана на следните интернет адреси: <https://eumis2020.government.bg/bg/s/Procedure/Info/013a2101-3d28-45b6-95e1-f44539b2a604> и <https://sf.mon.bg/?go=page&pageId=363>.

## ВЪПРОС 152 от 18.11.2023 г. (Q071 постъпил чрез ИСУН 2020 по процедура BG-RRP-1.015):

Здравейте,

бихме искали да получим повече информация за обществените поръчки за СМР, които трябва да се организират до края на 2023г. Конкретните въпроси са:

1.След като сме попълнили информацията в сайта ЦАИС и системата ни е генерирала фиш с номер - необходимо ли е този фиш с номер по някакъв начин да се обвърже/входира с формуляра в ИСУН и ако да как и къде?

2. Ако отговорът на въпрос 2 е да това значи ли, че е необходимо да подадем проектното предложени по процедура 015 ( формуляра в ИСУН) до края на 2023 година (а не до 19.01 какъвто е крайния срок), за да спазим изискването договорите за СМР да са сключени преди края на 2023?

3.Ако е необходимо да се подаде проектно предложение до края на 2023г.,но не сме получили отговор от СТЕМ центъра то тогава как ще бъде възможно спазването на сроковете от наша страна при положение, че не можем да подадем проектното предложение без разписана Концепция от директора на Стем центъра?

4.При стойности за СМР под праговете за публична покана ( а именно под 50 000.00лв без ддс) трябва ли да регистрираме изобщо фиш в системата ЦАИС?

Благодаря!

**ОТГОВОР:**

1. и 2. На етапа на подготовка на предложението за изпълнение на инвестиция не е необходимо да обвързвате/входирате номера на обществената поръчка от ЦАИС с електронния формуляр за кандидатстване по процедурата в ИСУН. В допълнение, моля да се запознаете с разяснение на въпрос 149: „*След сключване на договор за финансиране на инвестиция по НПВУ, комуникацията между СНД и конкретния получател по отношение на предварителния и последващ контрол на провежданите обществени поръчки се осъществява посредством Информационната система за Механизма ИСУН 2020*.“

Съгласно т. 19. „Краен срок за подаване на предложения за изпълнение на инвестиция“ от Поканата за участие в процедура BG-RRP-1.015 „Училищна STEM среда": „*Крайният срок за подаване на предложенията за изпълнение на инвестиции, подписани с КЕП през Информационната система за Механизма ИСУН 2020, е* ***не по-късно от 17,30 часа на 19 януари 2024 г.”***

3. Моля вижте отговора на въпрос 149.

4. Моля вижте отговора на въпрос 99. Обръщаме внимание, че при изчисляване на прогнозната стойност на всяка поръчка следва да се съобразите с член 21 от ЗОП.

## ВЪПРОС 153 от 18.11.2023 г. (Q072 постъпил чрез ИСУН 2020 по процедура BG-RRP-1.015):

Здравейте,

Забелязахме, че в системата ИСУН има категория "Е-Тръжни процедури" - моля да дадете разяснение обществените поръчки за процедура 015 "Училищна Стем среда'' за СМР дейности, които трябва да се извършат до края на 2023година, в ИСУН ли е необходимо да се подадат или в ЦАИС?

**ОТГОВОР:**

Секция „Е – Тръжни процедури“ се отнася за крайни получатели и бенефициенти, които не са възложители по смисъла на Закона за обществените поръчки. Крайните получатели на средства за изпълнение на инвестиции по МВУ, които са възложители по смисъла на ЗОП са длъжни да спазват Закона за обществените поръчки, а съгласно чл. 39а. от същия, при възлагането на обществени поръчки, публичните възложителите следва да използват Централизирана автоматизирана информационна система „Електронни обществени поръчки“ (ЦАИС ЕОП). На 07.07.2023 г., Изпълнителна агенция „Програма за образование“, съвместно с Министерство на образованието и науката, проведе обучение за подготовка и провеждане на обществени поръчки и работа с ЦАИС ОЕП за училищата директни крайни получатели по инвестиция „Центрове за НТИМ и иновации в образованието“ (STEM центрове). Запис от обучението е публикуван на следния интернет адрес: <https://www.youtube.com/watch?v=mOU1L_OzpUo>

## ВЪПРОС 154 от 24.11.2023 г. (Q073 постъпил чрез ИСУН 2020 по процедура BG-RRP-1.015):

Здравейте, при попълване на електронния формуляр стигам до т.10 Допълнителна информация необходима за оценка на проектното предложение и конкретно :Невъзстановим Данък върху добавената стойност , какво трябва да впиша в това поле?

Училището не е регистрирано по ДДС.

**ОТГОВОР:**

Съгласно Указания на СНД за попълване на електронен формуляр за кандидатстване по процедурата (Приложение VII към Поканата за участие в процедура BG-RRP-1.015 „Училищна STEM среда“) в поле 10.3. Невъзстановим Данък върху добавената стойност (полето се попълва, само когато ДДС е невъзстановим за кандидата/партньора) от секция 10. Допълнителна информация необходима за оценка на проектното предложение на Формуляра за кандидатстване: „*В това поле кандидатът следва да посочи основанието от ЗДДС, въз основа на което определя ДДС за невъзстановим по проекта*.“

В допълнение, моля вижте отговорите на въпроси 85, т. 2 и 101.

## ВЪПРОС 155 от 24.11.2023 г. (Q074 постъпил чрез ИСУН 2020 по процедура BG-RRP-1.015):

Здравейте, в допуснати грешки ми излиза, че не съм попълнила Разходи за допълнително специализирано оборудване за STEM ( ПО: BG-RRP-1 , фонд: МВУ ) и Разходи за софтуер за ВОСКС ( ПО: BG-RRP-1 , фонд: МВУ ), а такива нямам одобрени в концепцията, как да премина към следваща стъпка?

**ОТГОВОР:**

Формулираният въпрос е неясен.

В случай, че в някой от бюджетните редове от секция „Бюджет“ на Формуляра за кандидатстване не сте планирали стойности и сте оставили „0,00“, то системата ще изведе следната грешка: „*Полето „Организация“ от секция „Бюджет“ трябва да е попълнено“*. В тази връзка, чрез натискане на бутон „Детайли“ на съответния бюджетен ред, от падащото меню „Организация“ следва да бъде избран „Кандидат“, независимо, че няма планирани разходи.

В допълнение, на следните уеб адреси са налични видеоклипове, детайлно онагледяващи процеса на създаване на предложение за изпълнение на инвестиция и процеса на подписване с КЕП, подаване на предложение за изпълнение на инвестиция, както и преглед на подадено предложение:

<https://www.youtube.com/watch?v=ZyDVJRVy-BY>

<https://www.youtube.com/watch?v=9eqyg3Nxvok>

При необходимост, моля задайте въпроса отново по-конкретно.

## ВЪПРОС 156 от 27.11.2023 г. (Q075 постъпил чрез ИСУН 2020 по процедура BG-RRP-1.015):

Здравейте!

Какви документи трябва да прикачим при кандидатстване по втори етап от процедурата за училищна СТЕМ среда?

**ОТГОВОР:**

Моля вижте отговора на въпрос 143.

## ВЪПРОС 157 от 27.11.2023 г. (Q076 постъпил чрез ИСУН 2020 по процедура BG-RRP-1.015):

Здравейте!

След като е одобрена концепцията какво следва за кандидатстване по втори етап?

**ОТГОВОР:**

Моля вижте отговора на въпрос 151.

## ВЪПРОС 158 от 28.11.2023 г. (Q077 постъпил чрез ИСУН 2020 по процедура BG-RRP-1.015):

Здравейте,

Моля за Вашия отговор дали управител и собственик на ЕООД, който е самоосигуряващо лице без трудов договор, без договор за управление и полага личен труд във фирмата, е допустим участник от целевата група?

Уточнение: Запознати сме с определенията за самоосигуряващо лице, но не можем да определим към кое подусловие попада управителят:

„Самостоятелно заето (самоосигуряващо се) лице” е:

- Лице, ангажирано със самостоятелен/собствен бизнес или свободна (частна) практика с цел реализиране на печалба;

- Лице, което само или в съдружие с други лица извършва стопанска дейност, работи на свободна (частна) практика или работи под аренда;

- Лице, регистрирано като упражняващ свободна професия;

- Лице, упражняващо стопанска дейност като едноличен търговец.

Благодаря Ви!

**ОТГОВОР:**

Въпросът няма отношение към процедура BG-RRP-1.015 „Училищна STEM среда“.

## ВЪПРОС 159 от 28.11.2023 г. (Q078 постъпил чрез ИСУН 2020 по процедура BG-RRP-1.015):

Пишем Ви от ОУ "Никола Вапцаров", село Црънча, код по админ 2101008. Вече сме на етап 2, а относно формуляра за попълване по процедура 1.015 имаме доста неяснота. Молим да ни изпратите образец на попълнен формуляр, по който да се ръководим. Срокът за подаване, който ни е посочен е 01.12.2023 г.

**ОТГОВОР:**

За целите на процедура BG-RRP-1.015 „Училищна STEM среда“ в Информационната система за Механизма ИСУН 2020 е създаден опростен електронен Формуляр за кандидатстване, като част от информацията в него се попълва от кандидата, а друга част се визуализира автоматично.

Моля да се запознаете с Указанията на СНД за попълване на електронен формуляр за кандидатстване (Приложение VII към Поканата BG-RRP-1.015 „Училищна STEM среда“), в които са дадени детайлни указания към училищата-кандидати относно попълването на отделните секции на Формуляра за кандидатстване.

Поканата, в която са посочени условията и изискванията за подаване на предложение по процедура BG-RRP-1.015 „Училищна STEM среда" и за изпълнение на одобрените инвестиции, е публикувана на следните интернет адреси: <https://eumis2020.government.bg/bg/s/Procedure/Info/013a2101-3d28-45b6-95e1-f44539b2a604> и <https://sf.mon.bg/?go=page&pageId=363>.

В допълнение, на следните уеб адреси са налични видеоклипове, детайлно онагледяващи процеса на създаване на предложение за изпълнение на инвестиция и процеса на подписване с КЕП, подаване на предложение за изпълнение на инвестиция, както и преглед на подадено предложение:

<https://www.youtube.com/watch?v=ZyDVJRVy-BY>

<https://www.youtube.com/watch?v=9eqyg3Nxvok>

## ВЪПРОС 160 от 01.12.2023 г. (Q079 постъпил чрез ИСУН 2020 по процедура BG-RRP-1.015):

Здравейте,

Моля за отговор на следните въпроси:

1. В Поканата за участие в процедура чрез директно предоставяне на средства на конкретни крайни получатели за изпълнение на инвестиции по Механизма за възстановяване и устойчивост е описано, че предложението за изпълнение на инвестиция следва да се реализира при спазване на следните изисквания:

"- „План за управление на строителните отпадъци“ следва да бъде неразделна част от всеки инвестиционен проект, с обхват и съдържание, съгласно чл. 4 и 5 от Наредбата за управление на строителните отпадъци и за използването на рециклирани строителни материали, приета с Постановление на Министерски съвет № 277 от 2012 г." В случай че в чл. 4, ал. 2, т. 6 от Наредбата за управление на строителните отпадъци и за използването на рециклирани строителни материали е определено, че за всички текущи ремонти не се прилагат изискванията на ал. 1, а именно - за изготвяне на план за управление на строителните отпадъци, необходимо ли е по настоящата процудура изготвянето на план при текущи ремонти, които съгласно нормативните изисквания - чл. 4, ал. 2, т. 6 от цитираната наредба, са извън изискването за план за управление на строителни отпадъци?

2. В Поканата за участие в процедура чрез директно предоставяне на средства на конкретни крайни получатели за изпълнение на инвестиции по Механизма за възстановяване и устойчивост е описано, че "Всички строително- монтажни дейности следва да се извършват при стриктно спазване на приложимите изисквания на нормативните документи, инструкциите на възложителя и други компетентни органи в областта на опазването на околната среда и в съответствие с изискванията на международния стандарт EN ISO 14001: 2015." Това означава ли, че е необходимо за всяка обществена поръчка кандидатът, имащ качеството на Възложител на обществена поръчка, да изисква от участниците наличие на сертификат - било като постави такъв критерий за подбор, или като постави изискване в техническата спецификация към изпълнението на поръчката, или по какъвто и да е друг начин, избран съобразно действащото законодателство? В случаите на събиране на оферти с обява или на директно възлагане, следва ли възложителят да изисква от участника, съответно от избрания изпълнител, представяне на сертификат за "съответствие с изискванията на международния стандарт EN ISO 14001: 2015"?

Благодаря предварително!

**ОТГОВОР:**

По отношение на т. 1 от въпроса:

Наредба за управление на строителните отпадъци и за влагане на рециклирани строителни материали от 2012 г. е отменена с ДВ. бр.98 от 8 декември 2017 г. В тази връзка при разработването на своите проектни предложения КП следва да има в предвид приетата с ПМС № 267 от 05.12.2017 г. Наредба за управление на строителните отпадъци и за влагане на рециклирани строителни материали Обн. ДВ. бр.98 от 8 декември 2017 г., съгласно която:

*„Чл. 3. Наредбата се прилага за:*

*1. отпадъците по приложение № 1, образувани от строителни и монтажни работи (СМР),* ***независимо от категорията на строежа съгласно чл. 137, ал. 1 от Закона за устройство на територията (ЗУТ)****;*

*2. отпадъците по приложение № 1, образувани от премахване на строежи,* ***независимо от категорията на строежа съгласно чл. 137, ал. 1 ЗУТ****;*

*3. рециклирани строителни материали;*

*4. продукти, подготвени от СО за повторна употреба.“*

Съгласно чл. 15 от Наредбата е посочено, кога не се разработва и прилага управление на строителните отпадъци при извършване на строителни и монтажни работи и премахване на строежи:

*„Чл. 15. (1) План за управление на строителните отпадъци не се разработва и не се прилагат изискванията на тази глава при:*

*1. премахване на сгради с разгъната застроена площ (РЗП), по-малка от 300 кв. м;*

*2. премахване на сгради с паянтова конструкция;*

*3. реконструкция и основен ремонт на строежи с РЗП, по-малка от 700 кв. м;*

*4. промяна на предназначението на строежи с РЗП, по-малка от 700 кв. м;*

*5. строеж на сгради с РЗП, по-малка от 700 кв. м;*

*6. изграждане, реконструкция, основен ремонт и премахване на подземни и надземни линейни мрежи в областта на водоснабдяването и канализацията, електроснабдяването, топлоснабдяването, газоснабдяването, електронните съобщения, хидромелиорациите, третирането на отпадъците и геозащитната дейност с дължина до 1500 линейни метра в урбанизирани територии;*

*7. изграждане, реконструкция и основен ремонт на подземни и надземни линейни мрежи в областта на водоснабдяването и канализацията, електроснабдяването, топлоснабдяването, газоснабдяването, електронните съобщения, хидромелиорациите, третирането на отпадъците и геозащитната дейност с дължина до 5000 линейни метра извън урбанизирани територии;*

*8. премахване на подземни и надземни линейни мрежи в областта на водоснабдяването и канализацията, електроснабдяването, топлоснабдяването, газоснабдяването, електронните съобщения, хидромелиорациите, третирането на отпадъците и геозащитната дейност с дължина до 1000 линейни метра извън урбанизирани територии;"*

*9. изграждане, рехабилитация, основен ремонт, реконструкция и премахване на пътища с дължина до 500 линейни метра;*

*10. премахване на негодни за ползване или застрашаващи безопасността строежи, когато е наредено по спешност от компетентен орган, с РЗП, по-малка от 300 кв. м;*

*11. изграждане и премахване на строежи от шеста категория;*

*12. всички текущи ремонти.*

*(2) За всички СМР и/или премахване на строежи извън обхвата на изключенията по ал. 1 се изготвя ПУСО и се прилагат изискванията на тази глава.“*

По отношение на т. 2 от въпроса:

Не е необходимо за всяка обществена поръчка кандидатът, имащ качеството на Възложител на обществена поръчка, да изисква от участниците наличие **единствено** на сертификат за прилагане на EN ISO 14001, доколкото Закона за обществени поръчки, чл. 64, т. 11 допуска, възложителят да може да изисква от кандидата или участника да прилага системи **или** стандарти за опазване на околната среда. Доказателство за изпълнение на такова поставено изискване би могло да бъде описание на мерките за опазване на околната среда, а когато това е приложимо - и посочване на стандартите или нормите, които се прилагат. Възложителят следва да приема и други доказателства за еквивалентни мерки за опазване на околната среда, когато кандидат или участник не е имал достъп до сертификат за прилагане на EN ISO 14001 или е нямал възможност да ги получи в съответните срокове по независещи от него причини. Съгласно чл. 48, ал. 2 от ЗОП всяко посочване на стандарт в техническите спецификации следва да е допълнено с думите „или еквивалентно/и".

Всяка една от дейностите, свързани с изпълнението на инвестицията, независимо дали е възложена чрез обществена поръчка или някой от способите за възлагане, следва да е изпълнена при спазване на принципа за „ненанасяне на значителни вреди“ по смисъла на член 17 от Регламент (ЕС) 2020/852 на Европейския парламент и на Съвета от 18 юни 2020 година. Въз основа на горепосочения принцип дейностите, предмет на поръчката, следва да оказват незначително предвидимо въздействие върху околната среда.

## ВЪПРОС 161 от 06.12.2023 г. (Q080 постъпил чрез ИСУН 2020 по процедура BG-RRP-1.015):

Здравейте, оттеглям подаден от мен въпрос с регистрационен № BG-RRP-1.015-Q077, BG-RRP-1.015 - „Училищна STEM среда", 28.11.2023 г.; 11:18:25 ч.

Този въпрос трябваше да бъде насочен към друга процедура.

**ОТГОВОР:**

Моля вижте отговора на въпрос 158.